galehiri: އައްޑުއަތޮޅު ހުޅުދޫ އާބާދުވުން\nއައްޑުއަތޮޅު ހުޅުދޫ އާބާދުވުން\nއިހުގެ ހުޅުދޫ އޮތްތަން\nހުޅުދޫއަކީ އައްޑު އަތޮޅުގެ އެންމެ އިރުމަތީ ދުނީގެ އެންމެ ދެކުނު ކޮޅުގައިވާރަށެވެ. އެރަށް އޮތީ މީދޫގެ ދެކުނު ކޮޅުގައެވެ. ނަމަވެސް ބޯދާ ޒަމާނުގައި އެރަށް އޮތީ މިހާރު އޮތްތާކު ނޫނެވެ. އޭރު ހުޅުދޫ އޮތީ މީދޫގެ ހުޅަނގު ދެކުނުގައި އޮތް ކުޑަ ރަށެއްގެ ގޮތުގައެވެ. ބޯދާ ޒަމާނުން ފެށިގެން ތަވާތިރު ގޮތުގައި މިވާހަކަ މިގޮތަށް ދެކެވެމުން އައިސްފައިވެއެވެ.\nބުނެވޭ ގޮތުގައި ގަދަފަދަވެގެންވީ ވިއްސާރައެއްގައި ހުޅުދޫ ގިރައިގެން ދިޔައީއެވެ. މި ވިއްސާރައިގެ ސަބަބުން ރަށުގެ މާހައުލަށާއި ރަށުގެ ތިމާވެއްޓަށް ބޮޑެތި ބަދަލުތަކެއް އައިސް މީދޫގެ އިރު އުތުރު ފަރާތާއި ހުޅަނގު އުތުރު ފަރާތުގައި ތިބި ކުދި ރަށްތައްވެސް ގިރައިގެން ދިޔައީއެވެ. މީދޫގެ ހުޅަނގު ދެކުނުގައްޔާއި އިރުދެކުނުގައި ހުޅުދޫ ނޫނަސް އެހެނިހެން ކުދިކުދި ރަށްރަށް ހުއްޓެވެ. މި ރަށްތަކަށް ވެސް ގިރުމާއި ވޮޑުން ފަދަ ހާދިސާތަކާއި ކުރިމަތިވިއެވެ. މިރަށްރަށް ގުޅުނީ މީދޫ އާއެވެ.\nހުޅުދޫގެ އުތުރުކޮޅުން އުފެދުނު މުއްޔެއް އުތުރަށް ވޮޑެމުން ބޮޑުވަމުން ގޮސް ގުޅުނީ މީދޫގެ ހުޅަގަށް އޮތް މުއްޔަކާއެވެ. މި ދެމުލި ގުޅުނު ހިސާބަކީ މަގިމިސްކިތް ހުރި ސަރަހައްދުން މަގިމިސްކިތަށްވުރެ ދެކުނެވެ. މަގި މިސްކިތް ހުރިތާގައި މިހާރު ހުރީ މަސްޖިދުލް ވަހުދާ އެވެ.\nރަށުގެ މާހައުލަށް އައި ބޮޑެތި ބަދަލު ތަކުގެ ސަބަބުން ރަށުގެ އެކި ދިމަދިމާލުން ރަށް ގިރަމުން ދިޔަ ވެލި އޮޔާއެކު ގޮސް އެޅެންފެށީ މީދޫގެ ހުޅަނގު ފަޅުމައްޗަށާއި ވިލަށެވެ. މީގެ އިތުރުން މީދޫ ހެރަތެރޭގެ ރަށްރަށް ގިރަމުން ބުރިވަމުން ގުޅެމުން ދިޔަ ތަނުގެ ވެލިވެސް އެޅުނީ މީދޫގެ ހުޅަނގު ފަޅަށާއި ވިލަށެވެ. ހުޅުދޫގެ ހުޅަނގު ދެކުނު މުލިން ފެށުނު ތުނޑި ބޮޑުވަމުންގޮސް ހުޅުދޫ ބަނދަރު ބެދޭގޮތްވެ ރަށުގެ ގޮނޑުދޮށް ފަހުން އޮތީ ރަށުގެ އެއްގަމުގައެވެ. އަދި ހުޅުދޫ ބަނޑުދޮށުގައި އޮތް ފިޅިހެރަ ހުޅުދޫ އާއި ގުޅިގެން ދިޔައެވެ. އަދި ހުޅުދޫ ދެކުނުން އޮތް މާފިށިވެސް ހުޅުދޫއާ ގުޅިއްޖެއެވެ.\nޒަމާންތަކަށް ފަހު މަސްދޯނި ފަހަރު ވަދެ ނިކުތުމަށް ފަސޭހައަކަށް ފިޅިހެރަ އާއި ހުޅުދޫ އަލުން ބުރި ކޮށްލެވުނެވެ. ހެރަތެރެ ރިސޯޓް ހެދުމަށްފަހު މާފިށި ހުޅުދު އާއި ގުޅާލެވުނެވެ. މި ގުޅާލުމުގެ ސަބުން ހެރަތެރޭގެ މޫދު ނުސާފު ވުމުގެ މައްސަލަ ކުރުމަތިވުމުން ދެން އަލުން ބުރިކޮށްލެވުނީ ގެރަދޫ ހިސާބުންނެވެ.\nމީދޫގެ ދެކުނު ފަރާތުގައި އޮތް ތުނޑިއަށް ހުޅުދޫ މީހުން ފޭބުން\nކުރީގައި ލިޔެވުނު ފަދައިން ހުޅުދޫ ވަރަށް ބޮޑަށް ގިރައިގެން ދިއުމުގެ ސަބަބުން އެރަށުގައި އުޅުނު މީހުންނަށް ދަތިވެ އެ މީހުން މީދޫގެ ދެކުނު ފަރާތުގައި އޮތް ތުނޑިއަކަށް ފޭބިއެވެ. މި ތުނޑިއަށް ފޭބީ މީދޫ މީހުންގެ އިޒުނައާއެކުގައެވެ. އެއީ މީދޫ މީހުން އިސްލާމް ވުމުގެ ކުރީގެ ދުވަސްވަރެކެވެ. ކެހެޅާއާއި ބެހެޅާ ވާހަކައިގައިވާ ގޮތުން ހުޅުދޫ އޭ ކިއުނު ކުޑަރަށުގައި ކޮންމެވެސް ވަރަކަށް މީހުން އުޅުނެވެ.\nއެންމެ ފުރަތަމަ ހުޅުދޫ ގައި އުޅުނު މީހުންނަކީ ގަސްހުރި ބޮޑު ރަށް މީދޫގައި އުޅުނު މީހުންނާއި އާއިލީގޮތުން ތިމާގެ ބައެކެވެ. އޭގެފަހުން އެރަށުގައި ވަޒަންވެރިވީ ވިލިގިލި ، މުލިކެޑެ ފަޅުކޮށްފައި ދިޔަބަޔަކާއި ހުވަދޫން ދިޔަ ބައެކެވެ. މީގެ އިތުރުން މީދޫގެ ހަރުދަނާ ބަޔަކު އެރަށުގައި ވަޒަންވެރިވިއެވެ. މީދޫން ވަޒަނަވެރިވި މީހުންނާއި ހުވަދޫން ދިޔަ މީހުންގެ އާއިލާތައް މިހާރުވެސް އެނގެން އެބައޮތެވެ. ހުވަދުން ދިޔަ މީހުންގެ ތެރެއިން ރަތަފަންދޫ ރަތްކަލިދިޔެގެ ދަރިކޮޅާއި މީދޫގެ ދަރިކޮޅުތައް މިހާރުވެސް ފާހަގަވެ އެނގެން އެބައޮތެވެ. އެކިރަށްރަށުގެ މީހުން ހުޅުދޫގައި ވަޒަންވެރިވުމުގެ ސަބަބުން އެމީހުން ވާހަކަދައްކައި އުޅޭ ރާގާއި ބަހުރުވަ މީދޫ މީހުންނާ ތަފާތުވިއެވެ.\nހުޅުދޫ އާބާދުވުމާއި ގުޅޭގޮތުން މީދޫގެ ތާރީޚުން އެނގޭ ބައެއް މައުލޫމާތުތަކާއި މަޝްހޫރު ތާރީޚީ ލިޔުންތެރިޔާ މުހައްމަދު އިބްރާހިމް ލުތުފީ ލިއުއްވާފައިވާ ގޮތުގޮތުން އެންމެ ފުރަތަމަ ހުޅުދޫ އާބާދު ކޮށް އެރަށުގައި ދިރި އުޅެންފެށީ މީދޫ މީހުންކަން އެނގެއެވެ.\nހުޅުދޫގައި ފުރަތަމަ ބިނާކުރެވުނު ގެތައް\nމީލާދީން 1475 ވަނައަހަރު ތެރޭގައި މީދޫގެ ދެތިން އާއިލާއެއް ރަށުގެެ ދެކުނު ސަރަހައްދަށް ގޮވާން ކުރުމަށްޓަކައި ދިޔައެވެ. އެއީ ހަނދި ހަސަން ރަސްގެފާނުގެ ދަރިކަލުން އައްސުލްތާނު މުހައްމަދު ސިރީބަވަނަ އަބާރަނަ މަހާރަދުންގެ ރަސްކަމުގެ ދުވަސްވަރެވެ.\nމީދޫގެ ދެކުނު ސަރަހައްދަށް ދިޔަ މީހުންގެ ވެރިޔަކީ މީދޫ ކުޑަރަނަހަމާދި ތަކުރެވެ. ކުޑަރަނަހަމާދި ތަކުރު އެސަރަހައްދަށް ދިއުމަށް މަގެއް ހެދިއެވެ. ގަސް ކަނޑައި އެސަރަހައްދުގައި އަލިފާން ރޯކޮށް ކުނިއަންދައި ސާފުކުރިއެވެ. އޭރު އެސަރަހައްދުގައި ހުރީ ބޮޑެތި ކަށިކެޔޮ ގަސްތަކާއި އެހެނިހެން ބާވަތް ބާވަތުގެ ގަސްތަކެވެ. އެއީ ބިޔަ ގަސްތައް ހެދިފައިވާ ބޮޑު ޖަންގައްޔެއް އޮތްތަނެކެވެ.\nކުޑަރަނަހަމާދި ތަކުރަކީ މީދޫ ހާނައިގެ ދޮން މުހައްމަދު، ކެއުޅާރާއި ކައިވެނި ކޮށްގެން ލިބުނު ބޮޑުރަނަހަމާދި ތަކުރުގެ ދަރިއެކެވެ. އެސަރަހައްދުގައި އެންމެ ފުރަތަމަ ގެއެއް އަޅައިގެން ދިރިއުޅެންފެށި މީހަކީ މި ކުޑަރަނަހަމާދި ތަކުރެވެ. މީނާގެ ދަނޑުބިމުގެ ދެކުނު ފަރާތުގައި މިސްކިތެއް ބިނާކުރިއެވެ. އެމިސްކިތުގެ ދެކުނުގައި ގެއެއް ވެސް ބިނާކުރިއެވެ. ދަނޑު އޮތް ސަރަހައްދުގެ ނަމަކީ ބޮޑުކެއޮވާތި އެވެ. އެހެންކަމުން އޭނާގެ ގެއަށް ކިއުނު ނަމަކީ ބޮޑުކެއުވާތެ ގެދަރެވެ. މިގެއަށް ހުޅުދޫގެ އޭވެސް ކިޔައި އުޅުނެވެ.\nކުޑަރަނަހަމާދި ތަކުރު ބިނާކުރި މިސްކިތަށް ކިއުނު ނަމެއް މިހާރު އެނގޭކަށް ނެތެވެ. އެ މިސްކިތް ހުރިތާނގައި މިހާރު ހުރީ ފަހުން ފަނޑިޔާރުތަކުރުފާނުގެ ދޮންމަނިކު ބިނާކުރެއްވި ޓަކިޔާ މިސްކިތެވެ. ބޮޑުކެއުވާތެ ގެދަރަކީ އެންމެ ފުރަތަމަ ހުޅުދޫގައި އިމާރާތް ކުރެވުނު ގެއެވެ. އެއަށްފަހު އެސަރަހައްދުގައި މީހުން ވަޒަންވެރިވާން ފެށިއެވެ.\nޒަމާންތަކަށްފަހު ގެދަރު ވީރާނާވެފައިވަނިކޮށް އަލުން އެގެ އިމާރާތްކުރެއްވީ އަލްގާޒީ ހުސައިން ގުތުބުއްދީނުގެ ދަރިކަލުން އަލްވަޒީރުލް ކަބީރު މުހައްމަދު ބޮޑުފުތް ތަކުރުފާނުއެވެ. މި ތަކުރުފާނު ކައިވެނި ބެއްލެވީ އަލީ ފަޑިޔަތްތަކުރުފާނުގެ ސިއްތީފާނާއެވެ. މިއީ މަޝްހޫރު ހުޅުދޫ ސިއްތީފާނެވެ. އަލީ ފަޑިޔަތްތަކުރުފާނުގެ ބައްޕައަކީ ކެއުޅާރު ވަތަބަނޑޭރި ތަކުރުގެ ޔޫސުފު (ކަޅުފަޑިޔަތްތަކުރުފާނު) އެވެ.\nމުހައްމަދު ބޮޑުފުތް ތަކުރުފާނު، ސިއްތީފާނާއި ކައިވެނިބައްލަވައިގެން ދިރިއުޅުއްވީ ހުޅުދޫގައެވެ. މި ދެމަފިރިން ދިރިއުޅުމަށްޓަކައި އަލުން ގެދަރު ބިނާ ކުރިއެވެ. ބޮޑުފުތްތަކުރުފާނާއި ހުޅުދޫ ސިއްތީފާނާއި ދެކަނބަލުންގެ ދަރީންނަކީ ހުޅުދޫގޭ ހައްވާފާނާއި ހުޅުދޫގޭ އާމިނާފާނާއި އައްނާއިބު ހަސަން ތަކުރުފާނު (ގަމުނާއިބު ތަކުރުފާނު) އާއި ބޮޑުދޮން ހުސެންތަކުރުފާނު އެވެ.\nހުޅުދޫގޭ އާމިނާފާނު ކައިވެނިބެއްލެވީ ގަމު މުހައްމަދު ތަކުރުފާނާއެވެ. އޭނާއަކީ ހުޅުދޫގޭ އާމިނާފާނުގެ މަންމައާ ދެބެއިންގެ ދެދަރި ބޭކަލެކެވެ. މި މުހައްމަދު ތަކުރުފާނަކީ ކެއުޅާރު ވަތަބަނޑޭރި ތަކުރުގެ ޔޫސުފު (ކަޅުފަޑިޔަތްތަކުރުފާނު) ގެ އިބްރާހިމްތަކުރުގެ ދަރިއެކެވެ. މަންމައަކީ މާވައުރަންދިބީފާނުގެ އާއިޝާފާނެވެ. މި އާއިޝާފާނުގެ ބައްޕައަކީ ބޮޑުފަނޑިޔާރު ތަކުރުފާނުގެ އިބްރާހިމް ނާއިބު ފަޑިޔަތްތަކުރުފާނެވެ. މި ފަޑިޔަތްތަކުރުފާނު ވަޒަންވެރިވެ ދިރިއުޅުއްވީ އައްޑުއަތޮޅު ގަމުގައެވެ. އެހެންކަމުން އެދަރިކޮޅުގެ ގިނަ މީހުން ތިބީ ގަމުގައެވެ. އެމީހުންގެ އާއިލީ ގެއަކީ ގަމު ގެދަރު އެވެ.\nގަމު މުހައްމަދު ތަކުރުފާނާއި ހުޅުދޫގޭ އާމިނާފާނު ކައިވެނިކޮށްގެން ހުޅުދޫގައި ދިރިއުޅުނު ގެއަށް ކިއުނީ ވެސް ގެދަރު އެވެ. މިއީ ހުޅުދޫ ގެދަރުގެ ފެށުންކަމަށް ބެލެވެއެވެ. މި ދެމަފިރީންނަށް ލިބުނީ ހުޅުދޫ ގެދަރު އާއިޝާމަނިކެ އާއި ގެދަރު ހައްވާ މަނިކެއާއި ގެދަރު ފާތިމާ މަނިކެ އެވެ. އަދި މިއީ ގެދަރުގެ ފުރަތަމަ ޖެނެރޭޝަން އެވެ.\nހުޅުދޫ އަތިރެގެ އަކީ މީދޫ ދޯނބޮރާގެ އިބްރާހިމް ކަލޭގެ އާއި މީދޫ ކެއުޅާރު ހަނދެއިގިރި ތަކުރުގެ ހައްވާބީގެ ދޮންބީގެ ސިއްތީބީ ކައިވެނި ބައްލަވައިގެން އެޅުއްވި ގެއެކެވެ. އަތިރަގޭގެ ދަރިކޮޅު ފެށިފައިވަނީ ދޯބޮރާގެ އިބްރާހިމް ކަލޭގެއާ ހިސާބުންނެވެ. މިދެމަފިރިންނަށް ލިބުނީ މުހުއްމާ ތަކުރެވެ. މިތަކުރުގެ ދަރީންނަކީ އަތިރަގޭ ހުސެންކަލޭގެ އާއި އަތިރަގޭ އެދުރު ކަލޭގެ އެވެ. މިދެމީހުންގެ ތެރެއިން އަތިރަގޭ އެދުރުކަލޭގެ އަށް ލިބުނީ އަތިރަގޭ ޚަތީބުކަލޭގެ އެވެ. މީނާ އަށް އަތިރަގޭ އެދުރު ޚަތީބުކަލޭގެއޭ ވެސް ކިޔައެވެ. މީނާގެ ނަމަކީ ހަސަން ތަކުރުފާނު އެވެ.\nހުޅުދޫ އެޅެގެދަރަކީ މުހައްމަދު ބޮޑުފުއްތަކުރުފާނުގެ އިބްރާހިމް ނާއިބު ތަކުރުފާނު ބިނާ ކުރެއްވި ގެއެކެވެ. އެޅެގެދަރު ބިނާ ކުރެއްވީ ފުކޮޅުމަގުގައެވެ. އިބްރާހިމް ނާއިބު ތަކުރުފާނު ، އަލްއައްލާމާ އަހުމަދު ޝިހާބުއްދީނުގެ ދި ކުދުރަނިއަ އާއި ކައިވެނިބައްލަވައިގެން ލިބުނު ފާތުމާފާނުގެ އިބްރާހިމް ތަކުރުފާނުގެ އެޅެގެދަރިގޭ ހުސެން ތަކުރުފާނު ކައިވެނި ބެއްލެވީ ދޮންދިޔަގެ ކަނބުލޭގެފާނާއެވެ. މި ދެމީހުންގެ ދަރިންނަކީ ދޮން ދިޔަގެ ހަސަންތަކުރުފާނާއި ދޮންދިޔަގެ ހައްވާފާނާއި ދޮންދިޔަގެ ފާތިމާފާނެވެ. މިއީ ދޮންދިޔަގެ ދަރިކޮޅުގެ ފެށުމެވެ. ފަހުން މިދެންނެވި އެޅެގެދަރިގޭ ހުސެންތަކުރުފާނުގެ ބައްޕަ ފަރާތު ބޮޑުދައިތައެއް ކަމުގައިވާ އެޅެގެދަރިގޭ ހައްވާފާނުގެ ޙަސަންތަކުރުފާނުގެ މަރިޔަމްފާނު (މީދޫ ކުންނިއަރު މަރިޔަމްފާނު) ގަމު މިސްކިތް މަގިގޭ ޚަތީބު މަނިކާއާ ކައިވެނިބައްލަވައިގެން ދިރިއުޅުނީ ވެސް ހުޅުދޫ އެޅެގެދަރިގޭގައެވެ. މި ދެމަފިރީންނަށް ލިބުނީ އެޅެގެދަރި ފާތިމާފާނާއި އެޅެގެދަރި ހައްވާފާނެވެ. ހައްވާފާނު ކައިވެނި ބެއްލެވީ ދޮންދިޔަގެ މޫސާ ތައްކާނާއެވެ. މިހާރުގެ އެޅެގެދަރިގެއަށް ނިސްބަތްވާ ފަރާތްތަކަކީ މި ފަރާތްތަކުގެ ދަރިކޮޅެވެ.\nދަލިކާބީގެ އަކީ މީދޫ މުހުއްމާކުރުގޭ މޫސާ މަނިކާގެ ޒުލޭޚާބީ (ދަލިކާބީ) އާއި ރާގޭ މޫސާކަލޭގެފާނާއި އެޅުއްވި ގެއެކެވެ.\nކަތީމަނިކާގެ އަކީ ޒުލޭޚާބީ (ދަލިކާބީ) އާއި ކޯގަނޑި އިބްރާހިމް ކަލޭގެ އެޅުއްވި ގެއެކެވެ. މިދެމީހުންނަށް ލިބުނީ ކޯގަޑި ދިއްކަތީމަނިކާ އާއި ކުޑަ ޚަތީބު މަނިކާ އާއި ކޯގަނޑި އަހުމަދު ކަލޭގެފާނެއެވެ. ހައްވާބީ އާއި މަރިޔަމްބީ އާއި، ފާތިމާބީ އާއި އާމިނާ ބީ އެވެ. މި ދަލިކާބީ އަކީ މީދޫ މުހުއްމާކުރުގޭ މޫސާ މަނިކާ އާއި ވައްލިއަރި އާއިމިނާބީ އާއި ކައިވެނި ބައްލަވައިގެން ލިބުނު ދަރިއެކެވެ.\nކައިދަގެ އަކީ މީދޫ އުމަރުތަކުރުގެ ހަސަންމަނިކާގެ އައިސާބީ އާއި އަބޮކޮރާގެ ކައިދާގެ ދޮން މޫސާކަލޭގެ އާއި ދެކަބަލުން އެޅުއްވިގެއެކެވެ. މި ދެމީހުންގެ ދަރީންނަކީ ބޮޑު ހާޖީ އާއި ކުޑަ ހާޖީ އާއި ހަސަންތަކުރާއި ހުސެންތަކުރެވެ. ހުސެން ތަކުރުގެ ދަރިކޮޅު އޮތީ މީދޫގައެވެ. މިއީ ކައިދަގެ ދަރިކޮޅުގެ ފެށުމެވެ.\nއަލަދަޑިގެ އާއި އެޅެހިށިގެއަކީ ތަންކޮޅެއް ފަހުގެ ގެތައް ކަމުގައިވާތީ އެގޭގެ ތާރީޚާއި ބެހޭގޮތުން މާދިގުކޮށް ލިޔުމުގެ ބޭނުމެއް ނެތެވެ. އެގޭގޭގެ ފެށުމަކީވެސް މީދޫގެ އާއިލާތަކެވެ.\nހުޅުދޫ ވަކި ރަށެއްގެ ގޮތުގައި ހަމަޖެހުން\nޒަމާން ތަކަށްފަހު މީދޫގެ ދެކުނު ކޮޅުގައި އުޅޭ މީހުންގެ އަދަދު އިތުރުވަމުން އައިސް ހުކުރު ހަމަވާ ހިސާބަށް މީހުން އިތުރުވިއިރުވެސް ހުޅުދޫ މީހުން ހުކުރަށް ދާންޖެހެނީ މީދޫ މާ މިސްކިތަށެވެ. އެމީހުންނަށް މިކަން އުނދަގޫ ވެގެން ގެދަރު މުހައްމަދު ޚަތީބު ތަކުރުފާނު މިވާހަކަ އައްސުލްތާން އިބްރާހިމް އިސްކަންދަރު ސިރީކުލަ ރަންމީބަކައްތިރި ބަވަނަ މަހާރަދުން (23 އޮކްޓޯބަރ 1648 އިން 28 ފެބްރުއަރީ 1687) އަށް ދެންނެވިއެވެ. މި ދެންނެވުމާއި ގުޅިގެން އެ ސަރަހައްދުގައި މިސްކިތެއް ބިނާކޮށްދެއްވައި ހުކުރުކުރުމުގެ އިޒުނަ ދެއްވިއެވެ. މި އިޒުނައާއެކު މީދޫ މާ މިސްކިތް މަރާމާތުކޮށް ދެއްވައި އެމިސްކިތް ހުރި ސަރަހައްދުގައި އިތުރު ކުޑަ ދެ މިސްކިތެއް ބިނާކުރުމުގެ އިޒުނަ ވެސް ރަދުން ދެއްވިއެވެ. މި މުހައްމަދު ކަތީބު ތަކުރުފާނުގެ ބައްޕައަކީ ހުސައިން ފަނޑިޔާރު ތަކުރުފާނެވެ. އެއީ ހިޖުރައިން 1070 (މީލާދީން 1660) ވަނައަހަރެވެ.\nހުޅުދު އާއި މީދޫ ވަކިވުން\nރަށުގެ ދެކުނުކޮޅުގައްޔާއި އުތުރު ކޮޅުގައި މީހުން އުޅެމުން އައިސް ދެ ރަށެއްގެ ގޮތުގައި ހަމަޖެހި މީދޫއާއި ހުޅުދުއަކަށް ވެއްޖެއެވެ. މިގޮތުގައި ޒަމާންތަކެއް ފާއިތުވެ ދިޔުމަށްފަހު މީދޫ ކެއުޅާރު މުހައްމަދު ހަނދެއިގިރި ތަކުރު (އެދުވަސްވަރު ރާއްޖޭގެ ދާޚިލީ ވަޒީރު) މި ދެރަށުގެ އިން ކަނޑައަޅުއްވައިި އެއިން ފާހަގަ ކުރުމުގެ ގޮތުން ކާނެއް ކޮނުމުގެ އަމުރުދެއްވިއެވެ. މިއަމުރާއެކު ރައްޔިތުން ނިކުމެ ކާނު ކޮނެ ރަށުގެ ހުޅަގުފަރާތު ގޮނޑުދޮށަށް ފޫވައްޓައިލިއެވެ. އެކާނުގެ ދެކުނު ފަޅިއަކީ ހުޅުދޫ ކަމަށާއި އުތުރު ފަޅިއަކީ މީދޫ ކަމުގައި ހަމަޖެއްސެވިއެވެ. މި ގޮތަށް ހަމަޖެއްސެވީ ރަށުގެ ދެފަރާތުގެ މީހުންގެ ލަފައާއެކުގައެވެ. ހަނދެއިގިރި ތަކުރު ކާނު ކޮންނެވުމުގެ އަމުރުދެއްވި އިރު ކާނުގެ ދެފަރާތުގައި ދެބައި މީހުންގެ ރުއްގަސް ހުއްޓެވެ. މިކާނުގެ ހުރަސްކޮށް އެއްފަރާތުން އަނެއްފަރާތަށް ދެވެން އޮންނަ ގޮތަކީ ކާނުގެ މަތީގައި އަޅާފައިވާ ރުއްފަޅި ތަކުގެ މަތީންނެވެ. ބައެއް ދުވަސްތަކުގައި މިކާނުގެ މަތީގައި އަޅާފައިވާ ރުއްފަޅި ނަގާފައި ހުރެއެވެ. މިގޮތަށް ހުރެއްޖެނަމަ އެއްރަށުން އަރަށް މީހުން ގޮސް ނޫޅެއެވެ. އިނގިރޭސިން ގަމުން ފޭބުމުގެ ދުވަސްތަކެއް ކުރިން މިކާނުގެ ރަނގަޅު ފެންވަރަކަށް އެމީހުން ހަދައިދިނެވެ. އެއަށްފަހު ކާނުގެ މަތީން އެއްރަށުން އަނެއްރަށަށް ފަސޭހަކަމާއެކު ދެވެއެވެ.\nމި ކާނުގެ އުތުރުން މީދޫ ފަޅީގައި ކާނާއި ޖެހިގެން އެންމެ ފުރަތަމަ ގެއެއް އެޅީ ހުޅުދޫ އަބްދުލްބާރީ އާއި ހުޅުދޫ ކުޑަބާރީ އެވެ. ހުޅަނގުފަރާތުގައި ހުރީ އަބްދުލް ބާރީގެއެވެ. އިރުމަތީގައި ހުރީ ކުޑަ ބާރީގެ އެވެ. އެއަށްފަހު މީދޫގެ ސަރަހައްދުން ހުޅުދޫ މީހުންނަށް ގޯތި ދެވުނެވެ. އެގޯތިތައް ދޫކުރީ މީދޫ އޮފީހުންނެވެ. ނަމަވެސް އެ ގޯތިތައް ރެޖިސްޓަރީ ކުރެވުނީ ހުޅުދޫ އޮފީހުގައެވެ.\nމުޙައްމަދު އަމީން ދީދީގެ ރައީސްކަމުގައި މީލާދީން 1953ގައި ދިވެހި ދައުލަތުގެ އިސް މަގާމެއްގައި ހުންނެވި އާދަމް ނަސީރު މަނިކު ސަރުކާރުގެ ދަތުރެއްގައި އައްޑުއަތޮޅަށް ވަޑައިގަތެވެ. އެދަތުރަކީ ދައުލަތުގެ ފަރާތުން އައްޑުއަތޮޅުގައި ހަމަޖައްސަން ވެފައިހުރި ކަންތައްތަކެއް ހަމަޖެއްސެވުމަށްޓަކައި ވަޑައިގަތް ދަތުރެކެވެ. މިދަތުރުގައި އާދަމް ނަސީރު ހުޅުދޫ މީދޫ އަށް ވަޑައިގަތެވެ. އޭނާ ހުޅުދޫ މީދޫ އަށް ވަޑައިގަތީ އަތޮޅުވެރިޔާ ކުއްޅަވައް ޢަލިދީދީ ވެސް ގޮވައިގެންނެވެ. މިދަތުރުގައި ހުޅުދޫ މީދޫގެ ސަރަޙައްދުގައި ކާނުގެ އިރުމަތީ ކޮޅުން ފެށިގެން އިރަށް މަގެއް ކޮށައި ރަށުގެ އިރުމަތީފަރާތު ގޮނޑުދޮށަށް ފޫވައްޓައިލައި ރަސްމީގޮތުން ދެރަށުގެ ސަރަހައްދު ވަކިކޮށް ދެއްވިއެވެ.\nއިބުރާހިމް ނާސިރުގެ ރައީސްކަމުގައި 1969ގައި ހުޅުދޫ އާއި މީދޫ އެއްރަށެއްގެ ގޮތުގައި ހަމަޖެއްސެވިއެވެ. މިކަމުގެ ނަތީޖާ އަކަށްވީ ދެރަށުގެ މަސްލަހަތު ގެއްލި ބޮޑެތި ހަމަނުޖެހުންތަކާއި ލޭ އޮހޮރުވުން ތަކެއް ފެށިގެން ދިއުމެވެ. މީގެ އިތުރަށް ރައްޔިތުންގެ އެތައްބައެއްގެ ގެދޮރު ތަޅައި ސުންނާފަތިކޮށް ގިނަ ގޭގޭގެ ފާރުތަކާއި ގެތައް ވައްޓައިލެވުނެވެ. މި ގަޑުބަޑުގެ ތެރޭގައި މީދޫގެ ބައެއް މީހުންނަށް ބޮޑެތި ގެއްލުންތަކެއްވިއެވެ. އަނެއްބަޔަކު ރަށުން އަރުވާލެވުނެވެ.\nމީދޫއާއި ހުޅުދޫގެ މަސަލަހަތު ގެއްލުމުން 1975 ގައި ދެރަށް އަލުން ވަކިކުރެއްވިއެވެ. ރައީސުލް ޖުމްހޫރިއްޔާގެ އޮފީހުން އަތޮޅުވެރިޔާ އަށް ފޮނުއްވި ޚާއްސަ މެސެޖަކުން އެންގެވީ ޒަމާނުއްސުރެ ހުޅުދޫ އާއި މީދޫގެ ސަރަހައްދު ހަމަޖެހިފައި އޮތްގޮތުގެ މަތީން ހަމަޖައްސަވައިފިކަމުގައެވެ. މިދެރަށް ވަކިކުރެވުނުކަން އޭރުގެ އަތޮޅުވެރިޔާ މޫސާ ޢަލި ދީދީ މެދުވެރިކޮށް ހުޅުދޫ މީދޫގެ ވެރީންނަށާއި ރައްޔިތުންނަށް ދިވެހި ސަރުކާރުން އެންގެވިއެވެ. މިދެރަށް އަލުން ވަކިކުރުމުގެ ބާރަކަށްވީ މީދޫ ކަތީބު އަބްދުﷲނާފިޒެވެ. އޭރު ހުޅުދޫ ކަތީބަކީ އަލީ އަބްދުﷲ މަނިކުފާނެވެ.\nމިހާރު އައްޑުއަތޮޅަކީ ސިޓީއެކެވެ. އަތޮޅެއް ނޫނެވެ. އެހެންވީމާ ރަށްރަށެއް ނެތެވެ. ހުރީ އަވަށްތަކެކެވެ. އެގޮތުން ހުޅުދޫއަކީ އަވަށެކެވެ. މީދޫއަކީވެސް އަވަށެކެވެ. މިދެއަވަށް އެއްކޮށްލައިގެން ކިޔަނީ ހުޅުމީދޫއެވެ.


Covid 19 aai eku dhiri ulheynee kihineh?\nއަޙްމަދު ޒަކީ | 26 މެއި 2020\nދުނިޔޭގައި އަދިވެސް ފެތުރެމުންދާ ކޮރޯނާވައިރަސް ޖެހުނުމީހުންގެ ޢަަދަދު އެތައްމިލިއަނަކަށް އެރުމުގެ އިތުރުން ކޮރޯނާރޯގާގެ ސަބަބުން އެތައްލައްކަ މީހުންނެއްގެ ފުރާނަ ވަނީ ގެއްލިފައެވެ. މިޢަދަދުތައް ހުއްޓުމެއްނެތި އަދިވެސް ދަނީ މައްޗަށް އަރަމުންނެވެ. ނަތީޖާއެއްގެ ގޮތުން ދުނިޔޭގެ ގިނަގައުމެއްގައި ވަނީ ކާފިޔޫ ފަދަ ހަރުކަށި ފިޔަވަޅުތައް ތަންފީޒުކުރަން ފަށާފައެވެ. ފުރަބަންދުތައް އިޢުލާންކުރުމާއި ގުޅިގެން އިޖުމާޢީ، އިޤުތިޞާދި އަދި ނަފުސާނީ ގެއްލުންތައް ވަނީ ތަޙައްމަލު ކުރަންޖެހިފައެވެ. އަދި، މިރޯގާ އަކީ އަވަހަކަށް ފިލާދާނެކަމެއް ނޫންކަމަށް ބައެއް ތަޖުރިބާކާރުން ވިދާޅުވާ ވާހަކަފުޅުތައް ދަނީ އިތުރުވަމުންނެވެ. ހަމައެއާއި އެކު ނަފުސާނީ އަދި އިޤުތިޞާދީ ބަލިމަޑުކަމެއްގައި މަރުވާމީހުންގެ ޢަދަދު އިތުރު ވެދާނެކަމުގެ އަޑުތައް ވެސް ދަނީ ގަދަވަމުންނެވެ. އެހެންކަމުން ފުރަބަންދު އުވާލައި، ގައުމުތައް ހުޅުވާލުމަށް ދަނީ ބާރުއަޅަމުންނެވެ. އެގޮތުން ދިވެހިރާއްޖެ ވެސް މިދަނީ އެފަދަ މިސްރާބަކަށް ކަމަށް ބެލެވެއެވެ. އެގޮތުން ދިވެހީންވެސް ކޮރޯނާވައިރަސް އާއި އެކު ދިރިއުޅުމުގެ ކަންކަން ބައްޓަން ކުރަން ދަސްކުރަންޖެހެއެވެ. ކޮރޯނާވައިރަސްއާއި އެކު އުޅޭނީ ކިހިނެތްތޯއެވެ. ހަމަކުރިންވެސް އުޅެމުން އައި ގޮތަށް އެއްވެސް ބަދަލެއް ނުގެނެސް އުޅެވިދާނެތޯއެވެ. ނޫނީ އޮތީ ކޮންގޮތެއްތޯއެވެ. މިއީ މިއަދު އެތައްބަޔެއްގެ ހިތުގައި އުފެދޭ ސުވާލުތަކެކެވެ. އެހެންކަމުން މިލިޔުމުގައި އަޅުގަޑު ބަލައިލާނީ އިޖުތިމާޢީ އަދި އިޤުތިޞާދީ ނަޒަރަކުން މިސުވާލުތަކަށް ކޮންމެވެސް ވަރެއްގެ ޖަވާބެއް ދެވޭތޯއެވެ.\nއެންމެ ނާޒުކުވެދާނެ ޙާލަތު:\nބަލީގެ ނުރައްކާތެރިކަމަށް ބަލާ ސިއްޙީމާހިރުން ވިދާޅުވަނީ ވެސް ރަގަޅު ވާހަކައެކެވެ. މިކަމުގެ ނުރައްކާ އޮތީ ބަލިފެތުރުން ކޮންޓުރޯލު ނުވާނަމަކަށާއި، ސިއްޙީ ޚިދުމަތްދޭ މަރުކަޒުތަކާއި، ހަސްފަތާލުތަކަށް ބާރުބޮޑުވެ،މީހުންނަށް އެކަށީގެންވާ ފަރުވާއެއް ނުދެވޭ ޙާލަތަކަށް ދިޔުންކަމަށެވެ. އެހެނީ ބަލީގެ ގޮތުން އިންސާނުންގެ ނޭވާލާ ނިޒާމަށް ޙަމަލާދޭތީއެވެ. އަދި ދާއިމީބަލިތަކަށް ބޭސްކުރާމީހުންނަށާއި، ދިފާޢީ ނިޒާމު ބަލިކަށިމީހުންނަށް ނުރައްކާވާތީއެވެ. ދިވެހިރާއްޖެ އަކީ ލޭގެ ޕުރެޝަރަށާއި، ހަކުރުބައްޔަށާއި، ކިޑުނީގެ ބަލިތަކަށާއި، ހިތުގެ ބަލިތަކަށް ފަރުވާކުރާ ގިނަ ބަޔަކު އުޅޭ ގައުމެކެވެ. އަދި، ސިއްޙީ ޚިދުމަތްދޭ ތަންތަނަކީ ޒަމާނީ ވަޞީލަތްތައް މަދު ތަންތަންކަމަށް ވާތީއެވެ. ހަމައެއާ އެކު ސިއްޙީ ޚިދުމަތްތެރީން މަދުވެފައި، އެފަރާތްތަކަށް ބާރުބޮޑުވެ ފަރުވާދިނުމުގައި ދަތިތަކެއް ކުރިމަތި ވެދާނެތީއެވެ. އެހެނީ ކުއްލިއަކަށް ބަލިމީހުން ގިނަވެ، އެނދުމަތިކުރަންޖެހޭ މީހުން ގިނަވެއްޖެ ނަމަ، މިޙާލަތަކީ ނައުމަށްވުރެ އައުންގާތް ޙާލަތެކެވެ. އަދި އެއީ މިފަދަ ބަލިމަޑުކަމެއްގައި އަތުވެދާނެ އެންމެ ނާޒުކު ޙާލަތުކަމުގައި ވެސް ބެލެވިދާނެއެވެ.\nނަފުސާނީ ސިއްޙަތަށް ކޮށްފާނެ އަސަރު:\nފުރަބަންދުގައި ރައްޔިތުން ގިނަދުވަސްތަކެއް ތިބެންޖެހުމަކީ ދޭދޭ ގުޅުންތަކާއި ދުނިޔަވީ އެތަކެއް ހަރަކާތްތަކެއް މަދުވެދާނެ ކަމެކެވެ. އަދި އެއްބަޔަކީ މިފަދަ ބަދަލުތައް ތަޙައްމަލްކުރަން ތައްޔާރުވެފައި ތިބޭ ބައެއްވެސް ނޫނެވެ. އަބަދު ގޭގައި ތިބެންޖެހުމުން އެމީހުންގެ ކަންކަން ވަގުތާއި ޙާލަތަށް ބަދަލުކޮށްލުމުގެ ވިސްނުމާއި ޤާބިލުކަން ނެތް މީހުންނެވެ. އެހެނީ އެއްވެސް ބަޔަކުތިބީ މިފަދަ ޙާލަތަކަށް ނަފުސާނީ ގޮތުންވެސް ތައްޔާރުވެފައެއް ނޫނެވެ. އެހެންވުމުން ކެއުންބުއިމުގެ އާދަކާދަތައް ބަދަލުވުމުގެ އިތުރުން ދޭދޭގުޅުންތައް ވެސް ބަދަލުވެއެވެ. އެގޮތުން ބައެއްމީހުން ބިރުގަތުމާއި، ރުޅިގަދަވުމާއި، އެކަހެރިވާން ބޭނުންވުމާއި، ހަރަކާތްތައް މަދުވުމާއި، މާޔޫސްވުމާއި، ދުނިޔެވީ ދިރިއުޅުމަށް އޮންނަ ޝައުޤުވެރިކަން ކުޑަވުމާއި، އުންމީދު ކެނޑުމާއި ހާސްވުން ހިމެނެއެވެ. މީގެ އެއްވެސް ކަމެއްގެ އުނދަގުލެއް ވާނަމަ ލަސްނުކޮށް ނަފުސާނީ ބަލީގެ ޚާއްޞަ ޑަކުޓަރަކަށް ނުވަތަ ބައްޔާއި ގުޅޭ ކޮންމެވެސް ތަޖުރިބާކާރެއްގެ ލަފަޔާއި އިރުޝާދު ހޯދުމަކީ ވަރަށް ވެސް ބޭނުންތެރިކަމެކެވެ.\nއިޖުތިމާޢީ ގައިދުރުކަމަކީ ވެސް އޭގެ ސަަބަބުން ނަފުސާނީ ދުޅަހެޔޮކަމަށް އަސަރުކޮށްފާނެ ކަމަކެވެ. ބައެއްމީހުންނަކީ އެހެންމީހުނާއި ގުޅި ލާމެހިގެން ދިރިއުމަށް އާދަވެފައި ތިބޭ ބަޔެކެވެ. އެފަދަ ފަރާތްތަކަށް ކުއްލިމިފަދަ ބަދަލުތަކަށް ހޭނުމަކީ ފަސޭހަކަމަކަށް ނުވެދާނެއެވެ. އެހެންވުމުގެ ސަބަބުން ފޫހިކަމާއި މާޔޫސީކަމުން އެމީހުންނަށް އަސަރުތަކެއް ކުރުމުގެ ފުރުޞަތު އޮވެދާނެއެވެ. އެހެންނަމަވެސް ހޭލުންތެރި މުޖުތަމަޢުތަކުގައި ދިރިއުޅޭ މީހުންނަށް ކުރާނެ އަސަރު ކުޑަވާނެއެވެ. ދިވެހި މުޖުތަމަޢަކީ އަދިވެސް މިފަދަ ކަންކަމަށް ހޭލުންތެރި ވެފައި އޮތް މުޖުތަމަޢެއްތޯ މިއީ އުފެދޭ ސުވާލެކެވެ.\nއިޖުތިމާޢީ ދުޅަހެޔޮކަމަށް އަތުވެދާނެ ބަދަލު:\nމުޖުތަމަޢު ބިނާވަނީ އާޢިލާތަކުގެ މައްޗަށެވެ. މިފަދަ ޙާލަތެއްގައި ބަލި މައިތިރިކުމަށް ކަމާބެހޭ ފަރާތްތަކުން އަޅުއްވާ ފިޔަވަޅުތަކުގެ ސަބަބުން އާޢިލާތަކުގެ މެދުގައި އޮންނަ ދޭދޭގުޅުމަށް އަސަރު ކޮށްފާނެއެވެ. އެގޮތުން ވަގުތާއި ޙާލަތު ތަންދޭގޮތުން އުޅުންތަކާއި ގުޅުންތައް މަދުވެދާނެއެވެ. އެހެނީ ޒަމާނީ ވަޞީލަތްތަކަކީ ބައެއްމީހުންނަށް ފަރިތަ އެއްޗެއް ނޫނެވެ. ވީމާ ފުރަބަންދުގައި ގިނަދުވަސްތަކެއް ހޭދަކުރަން ޖެހިއްޖެނަމަ އިޖުތިމާޢީ ގުޅުންތައް ކުޑަވެދާނެއެވެ. ދިވެހިރާއްޖެ ފަދަ ކުދި ކުދި މުޖުތަމަޢުތަކެއް އޮންނަ ގައުމަކަށް މިއީ ބޮޑު މައްސަލައަކަށް ވެދާނެއެވެ. މީގެ އިތުރުން އިޖުތިމާޢީ ގިނަ މަސައްކަތްތަކާއި ހަރަކާތްތައް ހުއްޓިދާނެތެވެ. މީގެ އަސަރު ވަކިވަކި ފަރުދުންނަށާއި، އާޢިލާތަކަށާއި މުޅި މުޖުތަމަޢަށް ވެސް ކޮށްފާނެކަމުގެ ބިރަކީ ކުޑަކަމެއް ނޫނެވެ.\nއިޤުތިޞާދީ ތަދުމަޑުކަމެއް އަތުވެދާނެތޯއެވެ؟\nކޮރޯނާވައިރަސްގެ ސަބަބުން ބައިނަލް އަޤުވާމީ ވައިގެ އުދުހުންތައް ވަނީ ހުއްޓިފައެވެ. އަޔާޓާއިން ލަފާކުރާގޮތުގައި ދުނިޔޭގެ ވައިގެ އުދުހުންތައް އާންމުޙާލަތަކަށް ބަދަލުވުމަށް ދެއަހަރުވަރު ނަގާނެއެވެ. ދިވެހިރާއްޖެއަށް މީހުން ވަންނަ މައިދޮރޯށި ކަމުގައިވާ ބައިނަލް އަޤުވާމީ ވައިގެބަނދަރު ބަންދުކޮށްފައި އޮންނަތާ ދޮޅުމަސްދުވަސް ވެއްޖެއެވެ. ފަތުރުވެރިކަމުގެ ސިނާޢަތު ބަންދުވެފައެވެ. ސަރުކާރުގެ ޚިދުމަތްތަކާއި، ވިޔަފާރި ކުންފުނިތައް ވަނީ ބަންދުވެފައެވެ. ލިބޭ ޢާމްދަނީ މަދުވެ ފިޔަފާރިތައް ބަގުރޫޓުވެ، އެތައް ބައެއްގެ ވަޒީފާއެއް ވަނީ ގެއްލިފައެވެ. ތަރައްޤީގެ މަޝްރޫޢުތައް ހުއްޓި އިޤުތިޞާދީ ނިޒާމުގައި ދައުރުވާ ފައިސާ މަދުވެ ގުޅުންހުރި އެހެނިހެން ކުދި ސިނާޢަތުތައް ވަނީ ހުއްޓިފައެވެ. ކުދި އަދި މެދުފަންތީގެ ވިޔަފާރިތައް ވަނީ ވީރާނާ ވަނީއެވެ. ދައުލަތައް ލިބޭ ޢާމްދަނީއެއް ނެތެވެ. އަމިއްލަ ފަރުދުންނަށް ލިބޭ ޢާމްދަނީ ހުއްޓިއްޖެއެވެ. މިޙާލަތު އިތުރަށް ދެމިގެންދާގޮތެއް މެދުވެރިވެއްޖެނަމަ އިޤުތިޞާދީ ބޮޑު ތަދުމަޑުކަމެއް ކުރިމަތިވެދާނެއެވެ. އަދި އިޤުތިޞާދީ ޙަރަކާތްތަކަށް ގައުމު ހުޅުވާލިޔަސް، މިފަދަ ބޮޑު އަޑިއަކުން އަރައިގަތުމަށް އެކަށީގެން ވަގުތެއް ނަގާނެތެވެ. ވީމާ ކާބޯތަކެތި ލިބުމުގެ ރައްކާތެރިކަން ކަށަވަރުކުރުމަށް ފަރުދީގޮތުން ކުރެވެންހުރިކަމެއް ކުރުމަކީ ވަރަށް ވެސް ބޭނުންތެރި ކަމެކެވެ. އެގޮތުން އިޤުތިޞާދުކުރުމާއި، ވީވަރަކުން ފަހަށް ރައްކާކުރުމާއި، ދަނޑުގޮވާންކުރުމާއި، ބަނބުކެޔޮ ރަށިކެޔޮ އަދި މިފަދަ ގަސްތައް އިންދާ ހެއްދުމަކީ ކުރެވިދާނެކަންކަމެވެ. އަދި މީގެ އިތުރުން ކުރުމުސްތަޤުބަލެއްގައި ކާބޯތަކެތި ލިބޭނެ ބާވަތްތައް އިންދާ ހެއްދުމަކީ ވެސް މުހިންމުކަމެކެވެ.\nކޮރޯނާވައިރަސްއާއި އެކު ދިރިއުޅުން:\nކޮރޯނާވައިރަސް ފެތުރުން ދިގުދެމިގެންދާނަމަ އިޤުތިޞާދީ އަދި އިޖުތިމާޢީ ހަކާތްތައް ވެސް ފަށަންޖެހޭނެތެވެ. އެދުވަހކުން ހަމަ އެންމެން ވެސް މިފައިރަސްގެ ޙާލަތާއި އެކު އުޅެންޖެހޭނެތެވެ. އެއީ ކޮންގޮތެއްތޯއެވެ؟ އެއީ ފަހަރެއްގައި ވެސް ޢާންމު ޙާލަތެއް ނޫނެވެ. ވީމާ ދޭދޭގުޅުންތަކާއި، ވިޔަފާރީގެ މުޢާމަލާތްތަކާއި، އިޖުތިމާޢީ ޚިދުމަތްތައް ފޯރުކޮށްދިނުމުގައި ވެސް ތަފާތު އުޞޫލުތަކެއް ތަޢާރަފުކުރަންޖެހޭނެތެވެ. ތަޢުލީމާއި ސިއްޙީ ޚިދުމަތްތައް ވެސް ފޯރުކޮށްދެވޭ ގޮތްތައް ޢާންމު އެހެން ޙާލަތްތަކާއި ތަފާތު ވެދާނެތެވެ. ހިތާމައަކީ އަދިވެސް ބައެއްމީހުންނަށް މިދެންނެވި ޢުޞޫލުތައް ޤަބޫލުކުރެވިފައި ނެތުމެވެ.\nސިއްޙީ ޚިދުމަތްދޭ ތަންތަނާއި މީހުން ވެސް ރައްކާތެރިކަމުގެ ގޮތުން ފިޔަވަޅުތަކެއް އަޅަންޖެހޭނެއެވެ. އެގޮތުން ބަލިމީހުންނާއި މުޢާމަލާތްތައް ކުރުމުގައި އަމިއްލަމީހާގެ ރައްކާތެރިކަމަށްޓަކައި ބޭނުންވާ އާލާތްތައް ބޭނުންކުރާނެއެވެ. އަދި އާއްމު އެހެންރޯގާތަކުގައި ފަރުވާހޯދުމަށް ހަސްފަތާލުތަކަށް ދިއުމުގެ ބަދަލުގައި އެހެން ކޮންމެވެސް އިންތިޒާމްތަކެއް ހަމަޖެހިފައި އޮންނާނެކަމަށް ބެލެވެއެވެ. އެފަދަ އިންތިޒާމްތަކަކީ ރައްޔިތުންނަށް ފުރިހަމައަށް އޮޅުންފިލުވައިދެވިފައި އޮންނަ ލުއިފަސޭހަ އިންތިޒާމަކަށް ވާންޖެހޭނެއެވެ. އަދި ރައްޔިތުން ހޭލުންތެރިކުރުވުމާއި އަހުލުވެރިކުރުވުމަކީ ބޭނުންތެރިކަމެކެވެ. ތަޢުލީމީ ނިޒާމަށް ވެސް ބޮޑެތި ބަދަލުތަކެއް އަންނާނެއެވެ. އެގޮތުން ދަރިވަރުންނާއި މުދައްރިސުންނާއި ބެލެނިވެރިންގެ ސިއްޙީ ދުޅަހެޔޮކަމަށް ޚާއްޞަ ސަމާލުކަމެއް ދޭންޖެހޭނެއެވެ. އެހެންކަމުން ޒަމާނީ ވަޞީލަތްތަކުގެ އަލީގައި ގޭގައި ތިބެގެން ކިޔެވޭނެ އިންތިޒާމްތަކެއް ހަމަޖެއްސިދާނެއެވެ. އޮންލައިންކޮށް ކިޔަވައިދެވޭނެ އެންމެހާ ވަޞީލަތްތަކެއް ޤާއިމުކޮށް، މުވައްޒަފުންނާއި ދަރިވަރުންވެސް އެމަގަށް ތަމްރީނުކުރެވިދާނެތެވެ. އިންޓަނެޓުގެ އަގު ހެޔޮކުރުން ނުވަތަ ކިޔަވާކުދިންނަށް ހިލޭ ދެވޭ ޚިދުމަތަކަށް ހެދިދާނެއެވެ.\nސަރުކާރުން ދެއްވަމުން ގެންދަވާ ގިނަ ޚިދުމަތްތައް ވެސް އޮންލައިންކޮށް އިންޓަނެޓު މެދުވެރިކޮށް ދެވިދާނެއެވެ. މުވައްޒަފުންނަށް ވެސް ގޭގައި ތިބެގެން މަސައްކަތްކުރެވޭނެ އިންތިޒާމްތައް ހަމަޖެއްސިދާނެތެވެ. އަދި ކޮންމެހެން ވެސް އޮފީހަށް ދާންޖެހޭ ފަދަ ޚިދުމަތްތައް ފޯރުކޮށްދެވޭ އޮފީސްތަކުގައި ވެސް ރައްކާތެރިކަމުގެ ފިޔަވަޅުތައް އެޅެންވާނެއެވެ. އެގޮތަށް ޚިދުމަތްތައް ފޯރުކޮށްދިނުމަކީ މުޅިމުޖުތަމަޢުގެ ލާބަޔާއި މަންފާއަށް ކުރެވޭކަމެއް ކަމަށް މީހުންނަށް ޤަބޫލުކުރެވޭ މިންވަރެއްގައި ކުރެވެންވާނެތެވެ. ޕުރައިވެޓު ސެކްޓަރުގައި ވެސް ޚާއްޞަފިޔަވަޅުތަކެއް އެޅެންވާނެއެވެ. އިންތިޒާމްތައް ކުރިޔަށްވުރެ ހަރުދަނާ ވާންޖެހޭނެއެވެ. މުވައްޒަފުން އޮފީސްތަކަށް ނިކުތުމަށް އަންގަންވާނީ އެމީހުންގެ ރައްކާތެރިކަމަށް އެޅެންހުރި ފިޔަވަޅުތައް އެޅުމަށްފަހުގައި ކަމުގައި ދެކެމެވެ. އެހެން ނޫނީ މުވައްޒަފުން ބަލިވުމާއި، ޙާޟިރީދައްވުން ފަދަ ކަންކަމުގެ ސަބަބުން އުފެއްދުންތެރިކަން ދަށްވެދާނެއެވެ. މުވައްޒަފުންގެ އުފެއްދުންތެރިކަން އިތުރުކުރެވޭނީ އެމީހުންގެ ސިއްޙީދުޅަހެޔޮކަމާއި ރައްކާތެރިކަމާއި ވަޒީފާގެ ޔަޤީންކަން ވެސް އިތުރު ކުރެވިގެންނެެވެ. މިގޮތުން ޒަމާނީ ވަޞީލަތްތަކަށް އަވަހަށް އަހުލުވެރިވާ ވިޔަފާރިތަކާއި، މީހުން ކުރިއަރާދާނެތެވެ. ހަމައެގޮތަށް އެފަދަ ވިސްނުންތަކާއި ބީރަށްޓެހި ފަރާތްތައް ފަހަތައްދާނެއެވެ.\nޢާއްމު ދިރިއުޅުމާއި ދޭދޭގުޅުންތަކުގައި ވެސް އިޖުތިމާޢީ ގައިދުރުކަން ގެންގުޅުމާއި ރައްކާތެރިކަމަށް ސަމާލުކަން ދިނުމަކީ ކޮންމެހެން ބޭނުންތެރިކަމެކެވެ. އެގޮތުން ކެއްސާ ކިނބިހި އަޅާ ނަމަ މާސްކު އެޅުމާއި، ޢާއްމުން އެއްވެއުޅޭ ތަންތަނަށް ނުދިއުމާއި، ތިމާއާއި އެހެންމީހުންގެ ރައްކާތެރިކަމަށް އިސްކަންދިނުން ހިމެނެއެވެ. މިފަދަ ޚާއްޞަ ޢުޞޫލުތަކަކަށް މުޖުތަމަޢު ތަރުބިއްޔަތު ވެއްޖެނަމަ ކުރިއަށްވުރެ ވެސް ދުޅަހެޔޮ، އުފެއްދުންތެރި އަދި ފުދުންތެރި މުޖުތަމަޢެއް މުސްތަޤުބަލުގައި ފެނުމުގެ ފުރުޞަތު އެބައޮތެވެ.


Bodufinolhu ge bidheyseen musaara hoadhan Tribunal ah | Mihaaru\nޕީއައިއެލްސީން، ރިޒް ކުންފުނީގެ މުވައްޒަފުންގެ މައުލޫމާތު ސާފުކުރަނީ.-- ފޮޓޯ: ޕީއައިއެލްސީ\nބޮޑުފިނޮޅުގެ 198 ބިދޭސީއަކަށް މުސާރަ ހޯދައިދޭން ޓްރައިބިއުނަލަށް\n19 ޖުލައި 2020 - 10:494comments\nރިސޯޓެއްގެ ގޮތުގައި ތަރައްގީކުރާ ބ. ބޮޑުފިނޮޅުގައި މަސައްކަތްކުރާ ބިދޭސީންނަށް އެއްފަހަރާ މުސާރަ ދިނުމަށާއި އެ މީހުންނަށް ލިބުނު ގެއްލުމުގެ ބަދަލު ނަގައިދިނުމުގެ އިތުރުން ގައުމަށް ދާން ބޭނުންވާ މީހުން ފޮނުވުމުގެ އިންތިޒާމްތައް ހަމަޖެއްސުމުގެ އަމުރެއް ރިޒް ކުންފުނީގެ މައްޗަށް ނެރެދިނުމަށް އެދި ވަޒީފާއާ ބެހޭ ޓްރައިބިއުނަލަށް ހުށަހަޅައިފި އެވެ.\nމިލަންދޫ ދާއިރާގެ އެމްޑީޕީ މެމްބަރު އަލީ ރިޒާގެ ރިޒް ކުންފުނިން މަސައްކަތް ކުރުވަން ގެންގުޅުނު އެ ބިދޭސީން ވަނީ މުސާރަ ނުދޭ މައްސަލާގައި ބޮޑެތި ހަމަނުޖެހުންތަކެއް ހިންގައި ބަޔަކު ރަހީނުކޮށް މުދަލަށް ވެސް ގެއްލުން ދީފަ އެވެ. މި ހަމަނުޖެހުމާ އެކު ފެށި ތަހުގީގުގައި ރިޒްގެ މައްޗަށް ވަނީ ހިއުމަން ޓްރެފިކިންގެ ސީރިއަސް ތުހުމަތުތަކެއް ވެސް ކޮށްފަ އެވެ.\nއެ މުވައްޒަފުންނަށް ހިލޭ ގާނޫނީ އެހީތެރިކަން ފޯރުކޮށްދެމުން އަންނަ ޕަބްލިކް އިންޓްރެސްޓް ލޯ ސެންޓާ (ޕީއައިއެލްސީ) އިން ރޭ ނެރުނު ބަޔާނުގައި ބުނީ 198 ބިދޭސީންނާއި ދެ ދިވެއްސަކަށް ހައްގުވާ މުސާރަ ހޯދައިދިނުމުގެ މަސައްކަތް ކުރަމުން އަންނަ ކަމަށެވެ. އެ މައްސަލައާ ގުޅޭ މައުލޫމާތު ހޯދަން ލޭބަ ރިލޭޝަންސް އޮތޯރިޓީ އާއި އިމިގްރޭޝަނާ ވެސް ބައްދަލުކޮށްފައިވާ ކަމަށާއި އިކޮނޮމިކް މިނިސްޓްރީ އަށް ފޮނުވި ސިޓީ އަށް މިހާތަނަށް އެއްވެސް ޖަވާބެއް ނުލިބޭ ކަމަށް ބަޔާނުގައިވެ އެވެ.\nއެ މައްސަލައިގައި ލިބިފައިވާ ލިޔެކިޔުންތަކާއި ވަށައިގެންވާ ކަންކަމަށް ރިއާޔަތްކޮށް، ބ. ބޮޑުފިނޮޅުގައި މަސައްކަތް ކުރަމުން ގެންދިޔަ 200 މަސައްކަތްތެރިންގެ ފަރާތުން، އެ ރަށް ރިސޯޓެއްގެ ގޮތުގައި ތަރައްގީކުރުމުގެ މަސައްކަތުގެ ކޮންޓްރެކްޓަރު ކަމަށްވާ ރިޒް ކުންފުންޏާއި އެ ކުންފުނީގެ ދެ ޑިރެކްޓަރުންގެ މައްޗަށް ރައްދުވާގޮތަށް މިދިޔަ ބުދަ ދުވަހު ވަނީ މައްސަލަ ހުށަހަޅައިފަ އެވެ.\n"މިގޮތުން ހުށަހެޅި މައްސަލައިގައި، މަސައްކަތްތެރިންނަށް ނުދީވާ މުސާރަ، އެކީ އެއްފަހަރާ ދިނުމުގެ އަމުރެއް ނެރެދިނުމަށް އެދުމުގެ އިތުރުން މުސާރަ ނުދީ ގިނަ ދުވަސްތަކެއް ފާއިތުވެފައިވާތީ އެ ފަރާތްތަކަށް ލިބިފައިވާ ގެއްލުމުގެ ބަދަލު ނަގައިދިނުމަށާއި މަސައްކަތްތެރިންގެ ތެރެއިން އެ ފަރާތްތަކުގެ ގައުމަށް އެނބުރިދާން އެދޭ ފަރާތްތަކަށް ގައުމަށް އެނބުރި ދިއުމުގެ އިންތިޒާމްތައް އާރުއައިއެކްސް ޕްރައިވެޓް ލިމިޓެޑް ހަމަޖައްސައިދިނުމުގެ އަމުރެއް ނެރެދިނުމަށް ވެސް އެދިފައިވާނެ އެވެ،" ބަޔާނުގައި ބުންޏެވެ.\nއެ މައްސަލަ ޓްރައިބިއުނަލަށް ހުށަހެޅުމުގެ އިތުރުން ޝަރުއީ މަރުހަލާގެ ބޭރުން ހައްލުކުރަން ރިޒް ކުންފުންޏާ ބައްދަލުކޮށް މަޝްވަރާ ކުރިއަސް އެއްވެސް ހައްލެއް ލިިބިފައިނުވާކަން ފާހަގަކުރި އެވެ.\nއެ ހަމަނުޖެހުންތަކަށް ފަހު މި މަހުގެ ހަތަރު ވަނަ ދުވަހު އެ ރަށަށް ގޮސް ޕީއައިއެލްސީން ބިދޭސީންނާ ބައްދަލުކޮށްފައި ވެ އެވެ. އޭގެ އިތުރުން ބޮޑުފިނޮޅުގައި މި މަހުގެ ކުރީކޮޅު ހިނގި ހަމަނުޖެހުމުގައި ހައްޔަރުކުރި 19 މީހުންނާ ދޫނިދޫ ޖަލުގައި ބައްދަލުކޮށްފައިވެ އެވެ.\nއެތައް މަހެއް ވަންދެން މުސާރަ ނުދީ ބޮޑުފިނޮޅުގައި މަސައްކަތް ކުރުވި 200 އަށް ވުރެ ގިނަ ބިދޭސީންގެ ތެރެއިން ގަވާއިދާ އެއްގޮތަށް އުޅެނީ 48 މީހަކު ކަމަށް އިމިގްރޭޝަނުން ވަނީ ކުރިން ބުނެފަ އެވެ. މި ބިދޭސީންނަށް މުސާރަ ނުދެވި އޮތީ ބޮޑުފިނޮޅުގެ ޑިވެލޮޕަރު ސީލް މޯލްޑިވްސް އިން ފައިސާ ނުދޭތީ ކަމަށް ބުންޏަސް ސީލް އިން ވަނީ އެއީ ދޮގެއް ކަމަށް ބުނެފަ އެވެ. އޭގެ ފަހުން ރިޒުން ބުނަމުން އަންނަނީ އެއީ ރިޒްގެ މުވައްޒަފުން ނޫން ކަމަށެވެ. އެހެންވެ އެ މީހުންނާ ހަވާލުވާން ވެސް ރިޒުން އިންކާރު ކުރުމުން ކޯޓުން އަމުރެއް ނެރުމުން އެ އަމުރަށް ވެސް ރިޒުން އަދި އަމަލެއް ނުކުރެ އެވެ.\nއިތުރު ލިޔުންތައް ފުލުހުން ބިދޭސީން ވަޒީފާއާބެހޭ ޓްރައިބިއުނަލް ބ. ބޮޑުފިނޮޅު


BREAKING NEWS: Champions League In Manchester City Ban Kohfihttps://t.co/Sfv9qbpI1f\nޗައިނާގެ އެހެން ސިޓީތަކުން ބެއިޖިން އަށް އަންނަ އެންމެން 14 ދުވަސް ވަންދެން ކަރަންޓީން ކުރަން ނިންމައިފި. ކަރަންޓީން ވާން ދެކޮޅު ހަދާ މީހުންނަށް އަދަބު ދޭނެ ކަމަށް ޗައިނާ ސަރުކާރުން ބުނޭ.\nGan Hospital In Dhin Beyheh Beynun Kurumun Zuvaaneh Ge Kurimathifaraiy Faaru Vejjehttps://t.co/HWmjquaEmd\nވިލިމާލޭގައި ރުކަކުން ވެއްޓުނު މީހަކު ފަރުވާދޭން ފަށައިފި.\nBREAKING: Rukakun Vettunu Meehakah Faruvaadheneehttps://t.co/RDynituALI\nމިއަދު އެކަނިވެސް ޖަޕާނުން7މީހަކު ވަނީ ވައިރަސް އަށް ޕޮސިޓިވް ވެފަ. އެ ގައުމުން އެންމެ ގިނަ ބަޔަކު ޕޮސިޓިވް ވެފައިވަނީ އަދިވެސް ކަރަންޓީނު ކުރަމުން ގެންދާ ކްރޫސް ޝިޕުގެ ތެރެއިން.\nވައިރަސް އަކީ ޗައިނާ އަށް ކުރިމަތިވި އިމްތިހާނެއް ކަމަށް އެ ގައުމުގެ ރައީސް ވިދާޅުވެއްޖެ.\nއއ. މަޑިވަރު ކައިރިއަށް ސްނޯކްލިންގއަށް ދިޔަ އުމުރުން 23 އަހަރުގެ ދިވެހި ޒުވާނަކު ނިޔާވެއްޖެ.\nBREAKING: Snorkeling Ah Dhiya Zuvaanaku Niyaavehjjehttps://t.co/L5CcPXtdvL\nޖަޕާނުން އިތުރު މީހަކު ވައިރަސް އަށް ޕޮސިޓިވްވެއްޖެ. މިއާއިއެކު އެ ގައުމުގެ ޖުމްލަ އަދަދު ވަނީ 255ށް އަރާފަ.\nIndonesia Gai Valentines Day Faahaga Kuraa Meehun Hayyaru Kuramun Gendhany!https://t.co/5W86gzi3QJ\nހޮންކޮންގުން އިތުރު3މީހަކު ކޮވިޑް-19 އަށް ޕޮސިޓިވް ވެއްޖެ. މިއާއިއެކު އެ ގައުމުގެ ޖުމްލަ އަދަދު ވަނީ 56ށް އަރާފަ.\nރާއްޖޭގެ އުތުރުގެ ރަށެއްގައި ހަތަރު ކުއްޖަކަށް ޖިންސީ ގޯނާކުރި މީހަކު ހައްޔަރުކޮށްފި.\nBREAKING:4Kujjakah Jinsee Goanaa Kuri Meehaku Hayyarukohffihttps://t.co/Ft5w7OvQyW\nޖަޕާނުގައި އިތުރު ހަތަރު މީހަކު ކޮވިޑް-19 އަށް ޕޮޒިޓިވްވެއްޖެ. މި މީހުންނަކީ ކަރަންޓީންކޮށްފައިވާ ޑައިމެންޑް ޕްރިންސެސް ކްރޫޒް ޝިޕްގައި ތިބި ބައެއްނޫން. މިހާތަނަށް އެ ގައުމުގައި މި ވައިރަސް ޖެހުނު މީހުންގެ އަދަދު ވަނީ 254 އަށް އަރާފައި.\nކޮރޯނާ ވައިރަސްގެ ބިރުވެރިކަމާއި ހުރެ ކަނޑުމަތީ2ހަފްތާވަންދެން ދަތުރު ކުރި ކްރޫޒްޝިޕް އެންމެ ފަހުން ކެމްބޯޑިއާއަށް ބަނދަރު ކޮށްފި.\nCruise Ship Bandharu Kurumuge Huhdha Emme Fahun Dhiny Cambodia inhttps://t.co/PoNlZO6cqI\nކޮވިޑް ވައިރަސް ޖެހިގެން ޗައިނާގައި ސިއްހީ އެހީތެރިންގެ ގޮތުގައި މަސައްކަތް ކުރަމުންދިޔަ ހަ މީހަކު މަރުވެއްޖެ. މިދިޔަ އަންގާރަ ދުވަހާއި ހަމައަަށް ސިއްހީ އެހީތެރިންގެ ގޮތުގައި މަސައްކަތް ކުރަމުންދިޔަ 1716 މީހަކު ވަނީ ބަލީ ޖެހިފައި.\nDharinnah Naseyhai Dheyiru, Nikamethikollaa Fadha Basthah Nubuney, Ehen Kudhinnaai Alhaanukiyaa - Khuthubahttps://t.co/O36LwVvl61\nހއ. އުލިގަމް ކައިރީ އޮތް ދޯންޏެއްގައި ހުރި މީހެއްގެ މެޔަށް ތަދެއް އަރައިގެން އޭނާއަށް އެހީތެރިވުމުގެ މަސައްކަތް ސިފައިން ފަށައިފި.\nKandumatheegai Balivi Dhivessakah Eheetherivaan Sifain Fashaifihttps://t.co/KEzTzeBJss\nTMA Aai Eku Ehbasvumeh Nehkamah Bunaathee Alex ID In Rahdhudheefihttps://t.co/kbvT6jLPAV\nAthun Beevegen Midhanee Bodu Ehcheh - Shifahttps://t.co/Mt78bGTDox\nBREAKING NEWS: Maafushi Gai Gudhanehgai Roave Andhan Fashaifihttps://t.co/E6XTzaZHGE\nMasthvegen Fathisnamaadhah Eri Meehaku Namaadhu Nimendhen Othee Sajidhaigaihttps://t.co/nahxzs9HLU\nކޮވިޑް-19 ޖެހޭ މީހުންނަށް ފަރުވާ ދިނުމުގައި ހަރަކާތްތެރިވާ ޗައިނާގެ އެތައް ސިއްހީ އެހީތެރިންނަކަށް ވެސް ބަލި ޖެހިފައި ވެދާނެ ކަމަށް އޮފިޝަލުން ބުނެފި. ބަލި ޖެހޭ ސިއްހީ އެހީތެރިންގެ އަދަދެއް ޗައިނާ އިން ހާމައެއް ނުކުރޭ. ނަމަވެސް ތަޖުރިބާކާރުން ލަފާކުރާ ގޮތުގައި އެތައް ސަތޭކަ ސިއްހީ އެހީތެރިންނަކަށް ބަލި ޖެހިފައި ވުން ވަރަށް ގާތް.\nވޫހާން އިން ގެނެސް އެމެރިކާގެ ކެލިފޯނިއާގައި ކަރަންޓީން ކޮށްފައި ތިބި މީހުން އަވަހަށް ވައިރަސް އަށް ޓެސްޓް ކޮށްދިނުމަށް އެމީހުން އެދެން ފަށައިފި. އެމީހުން ބުނާ ގޮތުގައި އަވަހަށް ޓެސްޓްކޮށް ބަލި ހުރިކަން ނުވަތަ ނެތްކަން ކަށަވަރު ކުރަން އެމީހުން ބޭނުންވޭ.\nމެލޭޝިއާ އިން ކޮވިޑް-19 އަށް ޕޮޒިޓިވްވި މީހުންގެ އަދަދު 19 އަށް އަރައިފި. މެލޭޝިއާ ސަރުކާރުން ބުނީ އިއްޔެ ވައިރަސް އަށް ޕޮޒިޓިވް ވެފައި ވަނީ 39 އަހަރުގެ އަންހެނެއް ކަމަށާއި އެއީ ޗައިނާ މީހެއް ކަމަށް.\nއޭނާ އަކީ މީގެ ކުރިން ވައިރަސް އަށް ޕޮޒިޓިވްވި ދެމީހެއްގެ ގާތް ރަހުމަތްތެރިއެއް ކަމަށް މެލޭޝިއާ ސަރުކާރުން ބުނޭ. އޭނާ މިހާރު ވަނީ ކަރަންޓީން ކޮށްފައި. އޭނާގެ ހާލު ރަނގަޅު ކަމަށް އޮފިޝަލުން މައުލޫމާތު ދޭ.\nކޮވިޑް-19 އާއި ދެކޮޅަށް ކުރާ މަސައްކަތައް 140 މިލިއަން އެމެރިކާ ޑޮލަރު ނުވަތަ 15.3 ބިލިއަން ޔުއާން ހޭދަކުރަން ޖަޕާން ސަރުކާރުން ނިންމައިފި.\nޖަޕާން ސަރުކާރުން ބުނާ ގޮތުގައި މިފައިސާ ޚަރަދު ކުރާނީ ބައްޔަށް ޓެސްޓްތައް ކުރުމުގެ ގާބިލްކަން އިތުރު ކުރަންށާއި، ފަރުވާ ދޭން ހުރި ވަސީލަތްތައް އިތުރު ކުރުމަށް، އަދި މާސްކް އުފައްދާ މިންވަރު މަހަކު 600 މިލިއަނަށްވުރެ އިތުރު ކުރުމަށާއި ބަލީގެ ސަބަބުން ކުދި އަދި މެފަންތީގެ ވިޔަފާރިތަކަށް ދިމާވެދާނެ ދަތިތަކުން އަރައިގަތުމަށް އެފަރާތްތަކަށް އެހީތެރިކަން ފޯރުކޮށްދިނުމަށް ކަމަށް.\n2 Car Jehi Bodethi Gellunthakeh Vejjehttps://t.co/M2ikBvmOh7\nކޮވިޑް-19 ގެ ޚަބަރުތަކަށް ބަލާއިރު މިއަދަކީ އެއް ދުވަހެއްގައި އެންމެ ގިނަ ގިނަ މީހުން މަރުވި ދުވަހެވެ. އަދި އެންމެ ގިނަ މީހުން ބައްޔަށް ޕޮޒިޓިވްވި ދުވަހެވެ.\nBREAKING NEWS: Covid-19 Jehigen Iyye 242 Meehun Maruvejjehttps://t.co/GRsXwx7gMS\nއިތުރު ޚަބަރުތަކަށް ބަލާއިރު ކޮވިޑް-19 ޖެހިފައިވާ ޖަޕާން މީހަކު މަރުވި ޚަބަރު މިއަދު ވަނީ ލިބިފައެވެ.\nBREAKING: Covid-19 Jehigen Japan Meehaku Maruvehjjehttps://t.co/3Pto4NyKh6\nއަދި ސިންގަޕޫރުގައި ފަރުވާ ދެމުން ގެންދާ ހަތް މީހެއްގެ ހާލު ސީރިއަސް ޚަބަރު ވެސް މިއަދު ވަނީ ލިބިފައެވެ.\nSingapore in Covid-19 Jehunu7Meehehge Haalu Serioushttps://t.co/Qu1Uug502M\nއިތުރު ޚަބަރުތަކަށް ބަލާއިރު ދެއަހަރުގެ އަންހެން ކުއްޖަކު ރޭޕް ކުރި މައްސަލައިގައި އެކުއްޖާގެ ކާފަ އާއި މުނިކާފަގެ މައްޗަށް ދައުވާ ކުރަން މިއަދު މައްސަލަ ކޯޓަށް ފޮނުވި ޚަބަރު ލިބިފައިވެއެވެ.\nBREAKING: Kudakujja Rape Kuri Kaafa Aai Muni KaafageMahchah Dhauvaakoh Court Ah Fonuvaifihttps://t.co/3GC3mH0101\nLIVE: Covid-19 Ge Fahuge Mauloomaathhttps://t.co/kPtTLQgsCu\n— Vaguthu Online (@VaguthuOnline) February 12, 2020


Harukashi fikuruge meehunnah jaagaeh nudheyne: Imran\nހަރުކަށި ފިކުރުގެ މީހުންނަށް އިދާރާތަކުގައި ޖާގައެއް ނެތް: މިނިސްޓަރު\nހޯމް މިނިސްޓަރު އިމްރާން އަބްދުﷲ އާއި ކޮމިޝަނާ އޮފް ޕޮލިސް މުހައްމަދު ހަމީދު ރަސްމިއްޔާތަކަށް ވަޑައިގަންނަވަނީ -- ފޮޓޯ: އަވަސް\nހޯމް މިނިސްޓްރީ އާއި އެ މިނިސްޓްރީގެ ދަށުގައިވާ އިދާރާތަކުގައި ހަރުކަށި ފިކުރުގެ މީހުނަށް ޖާގައެއް ނޯންނާނެ ކަމުގައި ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nމިނިސްޓަރު މިހެން ވިދާޅުވެފައި މިވަނީ ކުރީގެ ރައީސް މުހައްމަދު ނަޝީދަށް އަމާޒުކޮށް ދިން ހަމަލާއާ ގުޅިގެން ބ. ދަރަވަންދޫން ހައްޔަރު ކޮށްފައިވާ ލ. ގަން / ދުންފިނިއުފާ، އަހްމަދު ފާތިހު މީގެ ކުރިން ފުލުހުންގެ އިދާރާގައި މަސައްކަތް ކޮށްފައިވާތީ މަޖިލީހުގެ މިއަދުގެ ޖަލްސާގައި މެންބަރަކު ސުވާލެއް ކުރެއްވުމުންނެވެ.\nއިމްރާން ވިދާޅުވީ ފާތިހު މަސައްކަތް ކޮށްފައި ވަނީ ފުލުހުންގެ ޑްރަގް އެންފޯސްމަންޓް ޑިޕާޓްމަންޓުން ކުރިއަށް ގެންދިޔަ މަސްތުވާތަކެތީގެ މައްސަލަތަކުގައި އެކަމާ ގުޅޭ އިންޓެލިޖެންސް މައުލޫމާތު ހިއްސާ ކުރުމުގައި ކަމަށެވެ.\n"އޭނާ [ފާތިހު] ވަކިވުމާ ހަމައަށް އޭނާ ކިބައިން އެފަދަ [ހަރުކަށި ފިކުރުގެ] އެއްވެސް ކަމެއް ފާހަގަ ކުރެވިފައިވާ ކަމަކަށް އަޅުގަނޑަށް އެނގިފައެއް ނުވޭ،" ފާތިހުއަށް ކުރާ ތުހުމަތުތަކާ ގުޅިގެން މިނިސްޓަރު ވިދާޅުވި އެވެ.\nއިމްރާން ވިދާޅުވީ ފާތިހުގެ މައްސަލަ ފެންމަތިވުމާ ގުޅިގެން ފުލުހުންގެ އިދާރާއިން ވެސް ކަންތައްތަކެއް ބަލަމުންދާ ކަމަށެވެ. އަދި ޓެރަރިޒަމަށް ވާގިވެރިވާ މީހުނަށް ޖާގަ ލިބެން ހުޅުވިފައި ހުރި ދޮރުތައް ބަންދުކޮށް ކަމާ ގުޅޭ ރިވިއުއެއް ހަދާ ކަމަށެވެ.\nހޯމް މިިނިސްޓްރީގައި އިސް ބޭފުޅުންގެ ގޮތުގައި ހަރުކަށި ފިކުރަށް ތާއީދުކުރާ ބަޔަކު އުޅޭ ކަމަށް ވިދާޅުވެ ބިލަތްދޫ ދާއިރާގެ މެންބަރު އަހްމަދު ހަލީމް ކުރެއްވި ތުހުމަތަށް ވެސް މިނިސްޓަރު ވަނީ ޖަވާބު ދެއްވާފަ އެވެ. ވިދާޅުވީ ހަރުކަށި ފިކުރުގެ އެއްވެސް މީހަކަށް ހޯމް މިނިސްޓްރީގައި މަސައްކަތް ކުރަން ފުރުސަތެއް ނެތް ކަމަށާއި އެ ޖާގަ ނުދެއްވާނެ ކަމަށެވެ.\n"އެކަމަށްޓަކައި [ހަރުކަށި ފިކުރާ ދެކޮޅަށް] މިނިސްޓްރީން ވަރަށް ގިނަ މަސައްކަތްތަކެއް ރާވާ އަޅުގަނޑުމެން ދައުލަތުގެ އެހެން މުއައްސަސާތަކާ އެކުގައި ގުޅިގެން އަދި އިންޓަނޭޝަނަލް އޮގަނައިޒޭޝަންތަކާ ވެސް ގުޅިގެން ހަރުކަށި ފިކުރުގެ ނުރައްކާތަކުން ރާއްޖެ ސަލާމަތް ކުރެވޭތޯ މިނިސްޓްރީން ވަރަށް ބުރަ މަސައްކަތްތަކެއް ގިނަ މަސައްކަތްތަކެއް ކުރަމުންދާ ކަމަށް އަޅުގަނޑު ދަންނަވަން،" ތުހުމަތުތަކުގެ ހަގީގަތް ހާމަކޮށްދެއްވަމުން ވިދާޅުވި އެވެ.\nޖަލުގައި ތިބޭ ގައިދީންގެ ތެރެއިން ހަރުކަށި ފިކުރުގެ މީހަކު ޖަލުގެ ވެރިޔަކަށް ވުރެ ވެސް ބާރުގަދަކޮށް އުޅޭ ކަމަށް ހުޅުދޫ ދާއިރާގެ މެންބަރު އިލްޔާސް ލަބީބް ވިދާޅުވުމާ ގުޅިގެން މިނިސްޓަރު އިމްރާން ވިދާޅުވީ އިލްޔާސް ވިދާޅުވި މައުލޫމާތު ރަނގަޅު ނޫން ކަމަށެވެ. ނަމަވެސް ޖަލުގައި ބާރުގަދަކޮށްގެން ނުފޫޒު ހިންގަން އުޅޭ ގައިދީން އުޅޭ ކަމަށް އެއްބަސްވެވަވަޑައިގެންނެވި އެވެ. އަދި ރައީސް ނަޝީދުގެ މައްސަލައިގައި ހައްޔަރުކުރި އެއްވެސް މީހަކަށް ޖަލުގައި ބާރުދައްކައިގެން ނޫޅެވޭނެ ކަމުގެ ޔަގީންކަން ވެސް ދެއްވި އެވެ.\n"ޖަލުގެ ތެރޭގައި ނުފޫޒު ހިންގާ އެގޮތަށް ކަންކަން ކުރާ މީހުން އެބައުޅޭ. އެކަންކަން ހައްލުކުރުމަށްޓަކައި އަޅުގަނޑުމެން މަސައްކަތްތަކެއް ކުރަން. އެހެންނަމަވެސް ސީދާ މިމައްސަލައާއި ގުޅިގެން ބަންދުކުރި އެއްވެސް ފަރާތަކަށް ޖަލުގެ ތެރޭގައި އެގޮތަކަށް ބާރުގަދަކޮށް އުޅޭކަށް ފުރުސަތެއް ނޯންނާނެ. އަދު ނުވެސް ނެތް" އިމްރާން ވިދާޅުވި އެވެ.\nމޯލްޑިވްސް ޕޮލިސް ސާވިސް އިމްރާން އަބްދުﷲ މިނިސްޓްރީ އޮފް ހޯމް އެފެއާޒް + ޕޮލިޓިކްސް މުހައްމަދު ހަމީދު\nއިމްރާން މަގާމުން އެކަހެރި ކުރަން ގޮވާލައިފި\nފުލުސް އިސްތިއުނާފް ކޮމިޓީ އެކުލަވާލައިފި\nއާ ގާނޫނުގައި ބުނާ ރޭންކުތަކަށް މުވައްޒަފުން ކަނޑައަޅަނީ


މުޙައްމަދު ލަތީފް، ފިނިވާގެ / ގދ.ހޯނޑެއްދޫ ކާމިޔާބުކޮށްފައިވާ ފައިބަރު މަސައްކަތް ކުރުމަށް ހަދާފައިވާ ހަރުގެ އިމާރާތް އަދި ބިން ކުއްޔަށް ހިފުމުގެ އެއްބަސްވުމާއި ބެހޭގޮތުން މަޝްވަރާކޮށް ގޮތެއް ނިންމުން - Hoandedhdhoo Council\nކައުންސިލްގެ4ވަނަ ދައުރުގެ 1 ވަނަ ބައްދަލުވުމުގެ 1 ވަނަ ނިންމުން | ދަތުރު ފާސް – މުޙައްމަދު އަޙްމަދު | މަޑަވެލި ހޯނޑެއްދޫ ދަތުރު ހުއްދަށް އެދިލައްވާ | ސިވިލް ސަރވިސްގެ ވަޒީފާއަށް އެދޭ ފޯމް | ކައުންސިލް ހިނގައިދިޔަގޮތުގެ ރިޕޯޓް-2020 |\nހުވަދުއަތޮޅު ދެކުނުބުރީ ހޯނޑެއްދޫ ކައުންސިލް ހޯނޑެއްދޫ، ދިވެހިރާއްޖެ\nސަރުކާރުގެ މުހިންމު ގަވާއިދުތައް\nކައުންސިލްގެ4ވަނަ ދައުރުގެ 1 ވަނަ ބައްދަލުވުމުގެ 1 ވަނަ ނިންމުން\nދަތުރު ފާސް – މުޙައްމަދު އަޙްމަދު\nމަޑަވެލި ހޯނޑެއްދޫ ދަތުރު ހުއްދަށް އެދިލައްވާ\nސިވިލް ސަރވިސްގެ ވަޒީފާއަށް އެދޭ ފޯމް\nކައުންސިލް ހިނގައިދިޔަގޮތުގެ ރިޕޯޓް-2020\n1441 ފަޤީރުންގެ ދަފްތަރުގައި ރަޖިސްޓްރީވުމަށް އެދޭ ފޯމް\nފަޤީރުންގެ ދަފްތަރު އެކުލަވާލުން\nމުޙައްމަދު ލަތީފް، ފިނިވާގެ / ގދ.ހޯނޑެއްދޫ ކާމިޔާބުކޮށްފައިވާ ފައިބަރު މަސައްކަތް ކުރުމަށް ހަދާފައިވާ ހަރުގެ އިމާރާތް އަދި ބިން ކުއްޔަށް ހިފުމުގެ އެއްބަސްވުމާއި ބެހޭގޮތުން މަޝްވަރާކޮށް ގޮތެއް ނިންމުން\nއެޖެންޑާ ކުރުމަށް ހުށަހެޅުއްވި ފަރާތް: ރިޔާސަތުން\nއެޖެންޑާގެ5ވަނަ ނަންބަރުގައިވާ މައްސަލ: މުޙައްމަދު ލަތީފް، ފިނިވާގެ / ގދ.ހޯނޑެއްދޫ ކާމިޔާބުކޮށްފައިވާ ފައިބަރު މަސައްކަތް ކުރުމަށް ހަދާފައިވާ ހަރުގެ އިމާރާތް އަދި ބިން ކުއްޔަށް ހިފުމުގެ އެއްބަސްވުމާއި ބެހޭގޮތުން މަޝްވަރާކޮށް ގޮތެއް ނިންމުން.\nފާސްކުރެވުނު ގޮތް: މުޙައްމަދު ލަތީފް، ފިނިވާގެ / ގދ.ހޯނޑެއްދޫ ކާމިޔާބުކޮށްފައިވާ ފައިބަރު މަސައްކަތް ކުރުމަށް ހަދާފައިވާ ހަރުގެ އިމާރާތް އަދި ބިން ކުއްޔަށް ހިފުމުގެ އެއްބަސްވުމުގެ 20 ވަނަ މާއްދާ އުނިކުރުމަށްފަހު އެއްބަސްވުން ފާސްކުރެވުނެވެ.\nމެންބަރުން ވޯޓް ދެއްވި ގޮތް:\n# ނަން މަޤާމް ވޯޓް ދެއްވިގޮތް\nފެންނަ ނުފެންނަ ވަކިގޮތަކަށް\n01 އަޙްމަދު މަހުދީ ކައުންސިލްގެ ނައިބް ރައީސް √ – –\n02 ޙުސައިން ފަޔާޟް ކައުންސިލަރ √ – –\n03 ޙުސައިން ފިރުޝާން ކައުންސިލަރ √ – –\n04 ރިފްޝާން އަޙްމަދު ސަޢީދު ކައުންސިލަރ √ – –\nމަތީގައި ބަޔާން ކުރެވިފައިވާ ހުށަހެޅުމަށް، މެންބަރުން ވޯޓް ދީފައިވާ ގޮތުގެ މަތިން 12 އޮކްޓޫބަރު 2016 ވަނަ ދުވަހު ހުވަދުއަތޮޅު ދެކުނުބުރީ ހޯނޑެއްދޫ ކައުންސިލްގެ އިދާރާގައި ބޭއްވުނު ހުވަދުއަތޮޅު ދެކުނުބުރީ ހޯނޑެއްދޫ ކައުންސިލްގެ ދެވަނަ ދައުރުގެ 107 ވަނަ އާއްމު ބައްދަލުވުމުންވަނީ ފާސްކޮށްފައެވެ.\nމެންބަރުން ވޯޓް ދެއްވިގޮތުގެ ޚުލާސާ:\n05 ޖުމްލަ މެންބަރުންގެ ޢަދަދު:\n05 ޙާޟިރުވި މެންބަރުންގެ ޢަދަދު:\n04 ވޯޓްގައި ބައިވެރިވި މެންބަރުންގެ ޢަދަދު:\n04 ފެންނަކަމަށް ވޯޓް ދެއްވި މެންބަރުންގެ ޢަދަދު:\n00 ނުފެންނަކަމަށް ވޯޓް ދެއްވި މެންބަރުންގެ ޢަދަދު:\n00 ވަކިގޮތަކަށް ވޯޓް ނުދެއްވާ މެންބަރުންގެ ޢަދަދު:\n03 ފާސްކުރުމަށް ބޭނުންވާ ވޯޓްގެ ޢަދަދު:\nިވޮލަޕްމަންޓް ޕްލޭން އާއި މެދު މަޝްވަރާކޮށް ގެންނަންޖެހޭ ބަދަލުތަކާއިއެކު ފާސްކުރުން.\nހިޑްސް ޖަމިއްޔާއިން ފޮނުވާފައިވާ އެމް އޯ ޔޫ އާއި މެދު މަޝްވަރާކުރުން.\nވާރެގެ ކެފޭ ގެ އުތުރުން އޮތް ބިމުން ސްވެނިޔާ ޝޮޕާއި ގުދަން ތަކަށް ބިން ކަނޑައަޅައި ލޭންޑް ޔޫސް ޕްލޭންއަށް އިތުރު ކުރުމާއި މެދު މަޝްވަރާކޮށް ގޮތެއްނިންމުން.\nކައުންސިލްގެ ދެވަނަ ދައުރުގެ 111 ވަނަ އާންމު ބައްދަލުވުމުގެ އެޖެންޑާ\nކައުންސިލްގެ ދެވަނަ ދައުރުގެ 110 ވަނަ އާންމު ބައްދަލުވުމުގެ އެޖެންޑާ\nކައުންސިލްގެ ދެވަނަ ދައުރުގެ 109 ވަނަ އާއްމު ބައްދަލުވުމުގެ އެޖެންޑާ\n© 2014 | Hoandedhoo Council\nPhone: (960) 684 0015 | Fax: (960) 684 0015 | Email: info@gdhhc.gov.mv\nVadindhiharey Magu, G. Dh. Hoandedhoo 17020


72 million Rf ge Masthuvaa thakechaai eku 11 Dhivehin hayyaru koffi | Thiladhun\n72 މިލިއަން ރުފިޔާގެ މަސްތުވާ ތަކެއްޗާއިއެކު 11 ދިވެހިން ހައްޔަރުކޮށްފި\nޝިއުނާ އާދަމް2days ago\nފުލުހުންގެ އިންޓެލިޖެންސް މަރައިން ޕޮލިސް އަދި ޑްރަގް އިންޓެލިޖެންސާއި ޑްރަގް އެންފޯސްމަންޓް ޑިޕާޓްމަންޓް (ޑީއީޑީ) އިން ހިންގި ހާއްސަ އޮޕަރޭޝަނެއްގައި މަސް ދޯންޏަކުން 61 ކިލޯގުރާމްގެ ހެރޮއިން ހޯދައި، 11 ދިވެހިން ހައްޔަރުކޮށްފިއެވެ.\nޕޮލިސް ކޮމިޝަނަރ މުޙައްމަދު ހަމީދު މިއަދު ކުރެއްވި ޓުވީޓެއްގައި ބުނެފައިވަނީ 72 މިލިއަން ރުފިޔާގެ ހެރޮއިނާއެކު 11 ދިވެހިން ހައްޔަރުކޮށްފައިވާކަމަށެވެ. އެގޮތުން7މީހަކު ހައްޔަރުކޮށްފައިވަނީ މަސްދޯންޏަކުން ކަމަށާއި އިތުރު4މީހުން ހައްޔަރުކޮށްފައިވަނީ ހުޅުމާލެއާއި މާލެ ތެރެއިން ކަމަށެވެ.\n9 ދުވަހުން ހިންގި މި އޮޕަރޭޝަންގައު އަތުލައިގަން މަސްތުވާތަކެތީގެ މަގުމަތީ އަގަކީ 72 މިލިއަން ރުފިޔާކަމަށް އެމްސީ ހަމީދު ކުރެއްވި ޓުވީޓުގައި ބުނެފައިވެއެވެ. އެ އޮޕަރޭޝަނާ ގުޅޭ އިތުރު މައުލޫމާތެއް ފުލުހުން އަދި ނުދެ އެވެ.\nރާއްޖެ އަށް މަސްތުވާތަކެތި އެތެރެކޮށް، އެ ތަކެތި ޓްރެފިކް ކުރުމުގެ މައްސަލައިގެ ތުހުމަތަަށް މިދިޔަ ޖެނުއަރީ މާލޭގެ 10 ގެއެއް ގާސްކޮށް ނުވަ މީހަކު ހައްޔަރުކޮށްފައިވާ ކަމަށް ވެސް ފުލުހުން ބުންޏެވެ.


Hukuru Namaadhu Gai Qunooth Nukiyan Angaifi - Vaguthu\nހުކުރު ނަމާދުގައި ޤުނޫތު ނުކިޔަން އަންގައިފި\nމާލޭގެ މިސްކިތެއްގައި މީހަކު ދުޢާއެއް ކުރަނީ؛- ވަގުތު އިމޭޖަސް- މުހައްމަދު އަފްޒަލް\nހުކުރު ނަމާދުގައި ޤުނޫތުނާޒިލާ ނުކިޔަން އިސްލާމިކް މިނިސްޓްރީން ކައުންސިލްތަކަށް އަންގައިފިއެވެ.\nއިސްލާމިކް މިނިސްޓްރީން އިއްޔެ ފޮނުވި ސާކިއުލާއެއްގައި ހުކުރު ނަމާދުގައި ޤުނޫތުނާޒިލާ ނުކިޔަން އަންގާ ވިދާޅުވެފައި ވަނީ މިދުވަސްވަރުގެ ހާލަތާއި ގުޅޭގޮތުން ކިޔަން ޖެހޭ ދުޢާތައް ހުކުރު ހުތުބާގައި ހިމަނާފައި ވާތީ ހުކުރު ނަމާދުގައި ދުއާ ކިޔުމަކީ އިސްލާމިކް މިނިސްޓްރީން ބާރުއަޅާ ކަމެއް ނޫން ކަމަށެވެ.\nކޮވިޑް-19 ފެތުރެމުން ދާތީ މިސްކިތްތަކުގައި ޤުނޫތު ކިޔަން އިސްލާމިކް މިނިސްޓްރީން ކައުންސިލްތަކަށް އެންގީ މިއަހަރުގެ އޭޕްރީލް މަހުގެ 08 ވަނަ ދުވަހު އެވެ. އޭގެ ފަހުން ހުރިހާ މިސްކިތްތަކެއް ވެސް ފަރުޟު ނަމާދުތަކުގައި އަންނަނީ ޤުނޫތު ކިޔަމުންނެވެ. އަދި ބައެއް މިސްކިތްތަކުގައި ހުކުރު ނަމާދުގައި ވެސް ޤުނޫތު ކިޔައެވެ.\nދުނިޔޭގައި ބޮޑެތި ބަލިތައް ފެތުރެން ފެށުމުންނާއި ބައެއް ހަނގުރާމަތައް ފެށުމުން ވެސް ރާއްޖޭގެ މިސްކިތްތަކުގައި މީގެ ކުރިން ވެސް ޤުނޫތު ކިޔުމާއި ހާއްސަ ދުޢާތައް ކުރުން ކުރިއަށް ގެންގޮސްފައި ވެއެވެ.\nއުމްރާއަށް މީހުން ގެންދިއުމަށް އިތުރު ހަ ކުންފުންޏަކަށް ހުއްދަ ދީފި\nއޮކްޓޯބަރ 16, 2020 11:14\nޔާﷲ މިލާދީނީ ވެރިކަން ވައްޓާލައްވާންދޭވެ އާމީން\nމިއަދުގެ މި ޙާލަތުގައި އެންމެ ގިނަ މީހުން އެއްވާ ނަމާދުގައި ނޫންތޯ (ދީން ހުއްދަ ކުރާނަމަ) ޤުނޫތު ކިޔަންވީ!!!! އިސްލާމިކް މިނިސްޓްރީން ބާރު ނާޅަނީ ކޮން ހެތްކެއް، ޤަރީނާއެއް ނުވަތަ ދީނީ އަސާސެއްގެ މައްޗަށް ބިނާކޮށްގެންކަން ސާފުކޮށްދިންނަމަ މީސްތަކުންގެ ހިތްތަކުގައި ޝައްކު ނުއުފެދޭނެ!\nއޮކްޓޯބަރ 16, 2020 13:49\nހުކުރު ނަމާދަކީ މިހާރު ސިޔާސީ ހަރަކާތެއް\nއޮކްޓޯބަރ 16, 2020 14:26\nއެއްވެސް ނަމާދެއްގައި ކިޔާނެކަމެއްނެތް. ނަމާދުގައި ކިޔާ ދުޢާ ތަކުގައި ހުރިހާ ދުޢާ ތަކެއް ހިމެނޭ. ދެން ކީއކުރަންތޯ ވަކި އެހެން ނަމާދު ތަކުގައި ކިޔަން އަންގަނީ. އިސްލާމިކް މިނިސްޓްރީއަކީވެސް މިހާރު ސިޔާސީ ލާދީނީ ޖަގަހައެއް. މިއަދުގެ ޚުތުބާގައި ކީރިތިޤުރްއާންގެ އާޔަތެއް ބަޔާންކޮށްދެމުން ކީ ހަމައެކަނި އެއާޔަތުގެ ފުރަތަމަ ތަންކޮޅު. (ބެލުންތައް ތިރި ކުރާށޭ.) މިއާގުޅިގެން އޮންނަ އެންމެ މުހިންންމުބައި (ފަރުޖުތައް ރައްކާތެރިކުރާށޭ ޒީނަތްތެރިކަން ފާޅު ނުކުރާށޭ) އޮންނަ ބައެއް ނުހިމަނާ. ލާދީނީ މީހުން އެމީހުން ބޭނުންގޮތަކަށް ހެދުން އަޅާގެން އޮރިޔާން ނިވާނުވާގޮތަށް މަގުމަތީގައި އުޅެން ބޭނުންވާތީ ޚުތުބާގައި އެބައި ނުހިމެނުމަށް ޚުތުބާ ލިޔުނު ބޭފުޅާ އަށް މިނިސްޓްރީން ވަނީ އަންގާފާ.\nއޮކްޓޯބަރ 16, 2020 17:39\nކިރިޔާވެސް ހެޔޮއެއްޗެއް ކިޔެން އޮތަސް އެވެސް ހުއްޓާލެވޭތޯ ބަލާތި\nއޮކްޓޯބަރ 21, 2020 19:57\nއިސްލާމިކު މިނިސްޓްރީގެ ނަން ބަދަލް ކުރައްވާ އަވަހައް.މީހަކު ހޭބަލި ނުވިއްޔާ ރަގަނޅު


BREAKING: Gaafu Alif Maamendhoo In Covid19 Ah Meehaku Positive Vejje | Hathaavees\nގއ. މާމެންދޫ އިން ކޮވިޑް19 އަށް މީހަކު ޕޮޒިޓިވްވެއްޖެ\nގއ. މާމެންދޫ ---\nގއ. މާމެންދޫ އިން ކޮވިޑް19 އަށް މީހަކު ޕޮޒިޓިވްވެއްޖެއެވެ.\n"ހަތާވީސް އޮންލައިން" އަށް މައުލޫމާތު ދެއްވަމުން ގއ. އަތޮޅު ކައުންސިލްގެ ރައީސް އަހުމަދު ފުއާދު ވިދާޅުވީ އެމީހާއަކީ މި މަހުގެ 13ވަނަ ދުވަހު މާލެއިން މާމެންދޫ އަށް ހޯމް ކަރަންޓީނަށް ދިޔަ މީހެއް ކަމަށެވެ. އަދި އެމީހާ ދަތުރުކުރި ފްލައިޓުގައި ޖުމްލަ 80 މީހަކު ދަތުރުކުރި ކަމަށްވެސް ފުއާދު ވިދާޅުވިއެވެ.\nފުއާދު ވިދާޅުވީ އެ ފްލައިޓުގައި ހިމެނެނީ ގއ. ގެމަނަފުއްޓާއި ގއ. މާމެންދޫ އަށް ނިސްބަތްވާ މީހުން ކަމަށެވެ. އެގޮތުން މާމެންދޫ އަށް ދިއުމަށްޓަކައި އެ ފްލައިޓުން 35 މީހަކު ދަތުރު ކުރި ކަމަށާއި ބާކީ ތިބި މީހުންނަކީ ގެމަނަފުއްޓަށް ދަތުރުކުރި މީހުން ކަމަށްވެސް ފުއާދު ވިދާޅުވިއެވެ.\nއޭނާ ވިދާޅުވީ އެމީހާ އާއި އެއާޕޯޓުން ބައެއް މީހުންނާއި ބައްދަލުވި ކަމަށާއި ނަމަވެސް އޭގެފަހުން އެއްވެސް ބަޔަކާއި ބައްދަލުވި ކަމުގެ މައުލޫމާތު ލިބިފައި ނުވާ ކަމަށެވެ. އަދި އެމީހާގެ ކޮންޓެކްޓު ޓްރޭސިން ހެދުމުގެ މަސައްކަތް ކުރަމުން އަންނަ ކަމަށްވެސް އޭނާ ވިދާޅުވިއެވެ.\nމިއީ ކޮވިޑް19 އާއި ގުޅިގެން އަޅާފައިވާ ފިޔަވަޅުތަކަށް ލުއި ދިނުމަށް ނިންމި ފަހުން ރާއްޖޭގެ ރަށަކުން މީހަކު ކޮވިޑް19 އަށް ޕޮޒިޓިވްވި ދެވަނަ ފަހަރެވެ. މީގެކުރިން އައްޑޫ ސިޓީގެ ގަމުގައި ހުންނަ އިކުއިޓޯރިއަލް ވިލެޖުގައި ކަރަންޓީންގައި ހުރި 65 އަހަރުގެ އަންހެނަކު ވެސް ވަނީ ޕޮޒިޓިވްވެފައެވެ.\nPrevious ޖޫން 30ގެ ނިޔަލަށް ސަރުކާރު އޮފީސްތައް ހުޅުވާފައި ބެހެއްޓުމަށް ނިންމައިފި\nNext ޔުނީފޯމާއި ނަން ބަދަލު ކުރިޔަސް ފުލުހުންގެ ގައުމީ ޒިންމާ އަދާކުރާނެ: ޝިޔާމް


Lanka in Test kuri ehves meehakah Coronavirus eh nujehey!\nލަންކާއިން ޓެސްޓުކުރި އެއްވެސް މީހަކަށް ކޮރޯނާވައިރަހެއް ނުޖެހޭ!\n26 ޖެނުއަރީ 2020 - 12:54:34\nސްރީލަންކާ އިން ކޮރޯނާ ވައިރަހަށް ޓެސްޓްކުރި ހަތަރު މީހުންގެ ތެރެއިން އެކަކު ވެސް އެ ބައްޔަށް ޕޮޒިޓިވް ނުވާ ކަމަށް ރިޕޯޓްތައް ބުނެފި އެވެ.\nލަންކާގެ ނޭޝަނަލް ރިސާޗް އިންސްޓިޓިއުޓްއާ ހަވާލާދީ އެގައުމުގެ ނޫސްތަކުން ބުނާ ގޮތުގައި ކޮރޯނާ ވައިރަހަށް ޝައްކުކުރެވުނު ހަތަރު މީހުންނަށް ވެސް އެ ބަލި ޖެހިފައިވޭތޯ ބެލުމަށް ހެދި ޓެސްޓުތަކުން ދައްކަނީ ބައްޔަށް ނެގެޓިވް ކަމަށެވެ.\nލަންކާގެ ނޫސްތަކުން ބުނާ ގޮތުގައި އެ ބައްޔަށް ޓެސްޓުކޮށްފައި ވަނީ ޗައިނާގެ ދެ ފަތުރުވެރިއަކާއި ލަންކާއަށް ނިސްބަތްވާ ދެ މީހެކެވެ. އެގޮތުން ލަންކާއަށް ނިސްބަތްވާ ދެމީހުންނަކީ ވެސް ޗައިނާގެ ވުހާން ސިޓީގައި އުޅުމަށް ފަހު އައި ބައެއް ކަމަށް ވެއެވެ.\nކެއްސުމުގެ އިތުރުން ހުމުގެ އަސަރު ހުރުމާއި ގުޅިގެން އެ މީހުން ކޮރޯނާއަށް ޓެސްޓްކުރިއިރު އެމީހުންގެ ޓެސްޓުތައް ނެގެޓިވް ކަމަށް ދެއްކި ނަމަވެސް އެމީހުން އަދިވެސް ތިބީ އޮބްޒަވޭޝަނުގައި ބައިތިއްބާފައި ކަމަށް ނޫސްތަކުން ބުނެ އެވެ.\nއެގައުމުގެ އެއާޕޯޓުގައި ވެސް ކޮރޯނާ ވައިރަހަށް ސްކްރީން ކުރުމުގެ ކަންކަން ކުރަމުން އަންނައިރު ލަންކާއަކީ ގިނަ އަދަދެއްގެ ދިވެހިން ދިރިއުޅެމުން އަންނަ ތަނެކެވެ.\nޗައިނާގެ ވުހާން ސިޓީން ފެތުރުނު ކޮރޯނާ ވައިރަސް މިހާރު ވަނީ ގިނަ އަދަދެއްގެ ގައުމުތަކަށް ފެތުރިފަ އެވެ. ނަމަވެސް މިބައްޔަށް ޝައްކުކުރެވޭ މީހަކު މިހާތަނަށް ރާއްޖެއިން ނުފެންނަ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެ އެވެ.\nސްރީލަންކާމާސް ކޮރޯނާ ވައިރަސް


"Bai kolhah jahaanethee" anna inthihaabah gotheh ninman govaalaifi\nރައީސް ސޯލިހް، ނާއިބް ރައީސް ފައިސަލް އަދި ކޯލިޝަންގެ ލީޑަރުން މަޝްވަރާ ބައްދަލްވުމެއްގައި. -- ފައިލް ފޮޓޯ\nސަރުކާރު ހިންގާ ކޯލިޝަނުގައި ހިމެނޭ ޕާޓީތަކުން އަންނަ ރިޔާސީ އިންތިހާބަށް މިހާރުވެސް ތައްޔާރުވާން ފަށާފައިވާ ކަމަށާއި، އެ ޕާޓީތަކުގެ ފިކުރުގެ މީހުނަށް ވަޒީފާއާއި ޕްރޮޖެކްޓުތައް ހަވާލުކުރުން ފަދަ ކަންކަމުން ސަރުކާރުގައި ތިބެގެން އޭގެ ފައިދާ ނަގަމުންދާއިރު، އަންނަ ރިޔާސީ އިންތިހާބަށް އެމްޑީޕީން ނުކުންނާނެ ގޮތަކާމެދު ގޮތެއް ނިންމުމަށް މެދު ހެންވެއިރު ދާއިރާގެ މެންބަރު އަދި އެމްޑީޕީގެ ޕާލިމަންޓަރީ ގުރޫޕުގެ ލީޑަރު އަލީ އާޒިމް ގޮވާލައްވައިފި އެވެ.\nއެމްޑީޕީގެ ހަބަރު ސިޓީގެ އެންމެ ފަހުން ނެރުނު ހަބަރު ސިޓީގައި އާޒިމް ލިޔުއްވާފައިވާ ލިޔުމުގެ ކޯލިޝަން ސަރުކާރުގައި ހިމެނޭ އެހެން ޕާޓީތަކުގެ ނިޔަތާމެދު ވަނީ ވަރަށް ބޮޑަށް ސުވާލު އުފައްދަވައިފަ އެވެ.\nއާޒިމް ވިދާޅުވި ގޮތުގައި، ކޯލިޝަންގެ ހިމެނޭ ޕާޓީތަކުންވެސް އަންނަ ރިޔާސީ އިންތިހާބަށް މިހާރުވެސް ތައްޔާރުވާން ފަށާފައިވާ ކަމަށާއި، ޕާޓީގެ ފިކުރުގެ މީހުނަށް ވަޒީފާއާއި ޕްރޮޖެކްޓުތައް ހަވާލުކުރުން ފަދަ ކަންކަމުން ސަރުކާރުގައި ތިބެގެން އޭގެ ފައިދާ ނަގަމުންދާ ކަމަށެވެ.\nއަތޮޅު ތެރޭގައި އެކަން ހާއްސަކޮށް ފާހަގަކުރެވޭއިރު، އެކަމުގެ ސަބަބުން 2012 އިން ފެށިގެން ހެޔޮ ވެރިކަމެއް ގާއިމުކޮށްދިނުމަށް ގުރުބާންވީ އެމްޑީޕީ މެންބަރުން ބާކީވެ، ޕާޓީ ދެކެ ފޫހިވެ، މާޔޫސްވެފައިވާ ކަމުގައި އާޒިމްގެ ލިޔުމުގައި ފާހަގަކުރެއްވި އެވެ.\nއެހެންކަމުން، އަންނަ ރިޔާސީ އިންތިހާބަށް އެމްޑީޕީ ނުކުންނާނީ ކޯލިޝަންގެ ތެރެއިންތޯ ނުވަތަ ވަކިންތޯ މިއީ ވަރަށް އަވަހަށް ނިންމަންޖެހޭ ކަމެއް ކަމަށް އާޒިމް ވިދާޅުވި އެވެ.\n"މިހެން މިދެންނެވީ ވާދަވެރި ޓީމުތަކުގެ ކުޅުންތެރިން ގޮވައިގެން މެޗު ކުޅެން އަރައިފިނަމަ އެންމެ ހައްސާސް ދަނޑިވަޅުގައި ބައިކޮޅަށް ގޯލުޖަހާތަން އަޅުގަނޑަށް ފެންނާނެތީ،" އާޒިމް ލިޔުއްވާފައިވެ އެވެ.\nއާޒިމް ވިދާޅުވެފައިވާ ގޮތުގައި، މިއީ ކޯލިޝަން ސަރުކާރެކޭ ކިތަންމެ ހަރުއަޑުން ބުނި ނަމަވެސް، ރައްޔިތު މީހާ ދެކެނީ މިއީ އެމްޑީޕީގެ ސަރުކާރެއްގެ ގޮތުގައި ކަމަށެވެ.\nއެގޮތުން، ސަރުކާރުގެ އޮފީހަކުން ނުވަތަ ކުންފުންޏަކުން ނުރަނގަޅު ކަމެއް ކުރާ ކޮންމެ ފަހަރަކު، އެކަމެއް ކުރީ މިވެނި ޕާޓީއަކަށް ނިސްބަތްވާ ބޭފުޅެކޭ ނުބުނާނެ ކަމަށް އޭނާ ވިދާޅުވި އެވެ.\n"އިނގިލި ދިއްކުރާނީ ނޫނީ ބަދުނާމު އަޅުވާނީ އެމްޑީޕީގެ ބޮލުގައި. މިއީ ކޯލިޝަން ސަރުކާރެއް ނަމަ އަޅުގަނޑަށް ސިފަވަނީ މިއީ ކޯލިޝަން އޮފް ދަ އަންވިލިންގެ ގޮތުގައި،" އާޒިމް ލިޔުއްވާފައިވެ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް މައުމޫން އަބްދުލްގައްޔޫމް ރައީސް އިބްރާހިމް މުހައްމަދު ސޯލިހު ގާސިމް އިބްރާހިމް އަދާލަތު ޕާޓީ ޖުމްހޫރީ ޕާޓީ އެމްއާރުއެމް އަލީ އާޒިމް


އަހަރެންގެ ފަރާތުން ކުށެއް ކުރެވިފައިވާނަމަ މަޢާފްކުރާށެވެ! | Jazeera\tއަހަރެންގެ ފަރާތުން ކުށެއް ކުރެވިފައިވާނަމަ މަޢާފްކުރާށެވެ! - Jazeera


Ehbasvi gothah kankan nuviyas coalition gai thibeynan: Qasim\nއެއްބަސްވިގޮތަށް ކަންކަން ނުވިޔަސް ކޯލިޝަންގައި ތިބޭނަން: ގާސިމް\n20 ނޮވެންބަރ 2020 - 11:31:11\nކޯލިޝަން ހެދި އިރު އެއްބަސްވެފަިއވާ ކަންތައްތައް އެގޮތަށް ނުވި ނަމަވެސް ކޯލިޝަނުން ވަކި ނުވާނެ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެ އެވެ.\nރާއްޖެޓީވީގެ ޕްރޮގްރާމެއްގައި ވާހަކަ ދައްކަވަމުން ގާސިމް ވިދާޅުވީ، ކޯލިޝަން ރޫޅާލުމަށް ވާހަކަ ދައްކަނީ ކޮން ބައެއްކަން ރައްޔިތުންނަށް ސާފުވާނެ ކަމަށާއި، އެމްޑީޕީގެ ބައެއް ބޭބޭފުޅުން ކޯލިޝަން ރޫޅާލަން ވާހަކަ ދައްކަވާކަމަށެވެ. ކުރީގެ ރައީސް އަބްދުﷲ ޔާމީންގެ އަރިހުގައި މަސައްކަތް ކުރުމަށްފަހު ޖޭޕީ އާއި ގުޅުނު ފަރާތްތަކުން ކޯލިޝަން ރޫޅާލުމަށް މަސައްކަތް ނުކުރައްވާ ކަމަށްވެސް ގާސިމް ވިދާޅުވި އެވެ.\nގާސިމް ވިދާޅުވީ އެއްބަސްވުމުގެ ތެރެއިން ޖޭޕީއަށް ފުރުސަތު ދިންކަންކަން ވެސް ސާފުނުވާ ކަމަށެވެ. އަދި ޖޭޕީން އިސްވެ ކޯލިޝަނުން ނުނިކުންނާނެ ކަމަށްވެސް ވިދާޅުވި އެވެ.\n"އަޅުގަނޑުމެންނަށް އެ އެއްބަސްވެވަޑައިގެންފައި އޮތް ގޮތަށް، މުޅިން 100 ޕަސެންޓް އެއްގޮތަށް ވަޒީފާތަކާއި ކަންތަކުގައި އެއްބަސްވުމާ އެއްގޮތަށް، 100 ޕަސެންޓް ދިޔަޔަސް، ނުދިޔަޔަސް އަޅުގަނޑުމެން މިތިބީ ސަރުކާރުން، އެމްޑީޕީއިން އަޅުގަނޑުމެން ވަކިކޮށްފައި އެއްލައިލާތޯ ބަލަން"\nޖޭޕީގެ ސްލޮޓްގައި މިނިސްޓަރު ކަމުގައި މީގެ ކުރިން ތިބި ފަރާތްތައް ކަމަށްވާ އަލީ ވަހީދާއި އަބްދުﷲ އަމީނާއި ގުޅޭގޮތުން ސުވާލު ކުރުމުން ގާސިމް އެބޭފުޅުންގެ ދިފާއުގައި ވާހަކަ ދައްކަވާފަ އެއް ނުވެ އެވެ. އަދި ކޮމިއުނިކޭޝަން މިނިސްޓަރު މަލީހާއި ގުޅޭގޮތުން ސުވާލު ކުރުމުން ގާސިމް ވިދާޅުވީ މަލީހުގެ މައްސަލައިގައި އެއްޗެއް ވިދާޅުވުމަށް އިނގޭނީ މައްސަލައަށް ބެލުމަށްފަހު ކަމަށެވެ. އަދި މައްސަލަތަކެއް ހުރެއްޖެ ނަމަ އެކަންވެސް ގަބޫލުކުރައްވާނޭ ކަމަށް ވިދާޅުވި އެވެ.\nޖޭޕީގެ ސްލޮޓެއްގައި ޓޫރިޒަމް މިނިސްޓަރުގެ މަގާމުގައި ހުންނެވި އެޕާޓީގެ ރައީސް އަލީ ވަހީދު މަގާމުން ވަކިކުރީ އޭނާގެ މައްޗަށް ކުރެވުނު ޖިންސީ ފުރައްސާރައިގެ ތުހުމަތުތަކާއި އެކު އެވެ. އަދި ހެލްތް މިނިސްޓަރުގެ މަގާމުގައި ހުރި އަބްދުﷲ އަމީން މަގާމުން އިސްތިއުފާދިނީ ކޮވިޑް-19 އާއި ގުޅިގެން ރާއްޖެއަށް ގެނައުމަށް ނިންމި ވެންޓިލޭޓަރުތަކުގެ މައްސަލައިގައި ކޮރަޕްޝަންގެ ކަންތައްތަކެއް ހިނގާފައިވާ ކަމަށް ތުހުމަތުކުރެވުމުންނެވެ.\nގާސިމް އިބްރާހިމްޖޭޕީ ކޯލިޝަން ލީޑަރުންއެމްޑީޕީ\nއެމްޑީޕީގެ ސެކްރެޓަރީ ޖެނެރަލްއަކަށް ޝާޒްލީ\nއަދާ ހާންގެ އުމުރު އެނގޭތަ؟\nވިއްސާރައިގަ އައްޑޫ ސިޓީއަށް ބޮޑެތި ގެއްލުންތަކެއް\nގޭގައި އީދު ނަމާދު ކުރާނޭ ގޮތް އެނގޭތަ؟


MIFCO ah aa CEO eh ayyan kohfi\nމިފްކޯގެ އާ ސީއީއޯ އިސްމާއިލް ފައުޒީ.\n22 ފެބްރުއަރީ 20190ކޮމެންޓް\nމިފްކޯ އަށް އާ ސީއީއޯ އެއް އައްޔަން ކޮށްފި\nދައުލަތުގެ މަސް ކުންފުނި، މިފްކޯގެ ޗީފް އެގްޒެކްޓިވް އޮފިސާ (ސީއީއޯ) އަކަށް އެ ކުންފުނީގައި ގިނަ ދުވަސްތަކެއް ވަންދެން މަސައްކަތް ކުރެއްވި އިސްމާއިލް ފައުޒީ އައްޔަން ކޮށްފި އެވެ.\nފައުޒީ އެ މަގާމަށް އައްޔަން ކުރެއްވީ އިއްޔެ، މިފްކޯގެ މައި ކުންފުނި ކަމަށްވާ އެސްޓީއޯގެ ޑިރެކްޓަރުންގެ ބޯޑުންނެވެ. މިފްކޯގެ ސީއީއޯ އަކަށް އައްޔަން ކުރެއްވި އިރު، ފައުޒީ ވަނީ އެ ކުންފުނީގައި 22 އަހަރު މަސައްކަތް ކުރައްވާފަ އެވެ.\nސީއީއޯ އަކަށް ފައުޒީ އައްޔަން ކުރި އިރު، ކުރީގެ ރައީސް އަބްދުﷲ ޔާމީންގެ ކެމްޕޭނުގައި އިސްކޮށް އުޅުއްވި އެސްޓީއޯގެ ސީނިއާ ޖެނެރަލް މެނޭޖަރުގެ ފާތިމަތު އާޝާން، މިފްކޯގެ ޑެޕިއުޓީ ސީއީއޯގެ މަގާމަށް ވަނީ އައްޔަން ކޮށްފަ އެވެ.\nރައީސް ޔާމީނުގެ ވެރިކަމުގައި ސަރުކާރުގެ ކުންފުނިތަކަށް ސިޔާސީ އިންތިހާ އަށް ވަދެގެން ދިޔައިރު، އާ ސަރުކާރުން އަންނަނީ ކުންފުނިތަކުގެ ހިންގުން ހަރުދަނާ ކުރުމަށް މަސައްކަތް ކުރަމުންނެވެ. އެގޮތުން އެސްޓީއޯ އިން އަންނަނީ އެ ކުންފުނީގެ ތެރެއިން ކޮރަޕްޝަން ނައްތާލައި، ހިންގުން ހަރުދަނާ ކުރުމަށް ބޮޑެތި މަސައްކަތްތަކެއް ކުރަމުންނެވެ.\nއެގޮތުން އެސްޓީއޯގެ ހިންގުން ހަރުދަނާ ކުރުމަށް، ކުންފުނީގެ އޮނިގަނޑަށް ގެނައި ބަދަލަކާ އެކު އެ ކުންފުނީގެ ޕްރޮކިއުމެންްޓް ޑިޕާޓްމެންޓުގެ ޖެނެރަލް މެނޭޖަރު މުހައްމަދު ޝުޖާއު އާއި އެނާޖީ އަދި ސްޓޭޕަލް ފުޑްސްގެ އިސްވެރިއެއްގެ ގޮތުގައި ހުންނެވި ރަމްޒީ އަބޫބަކުރު ހުންނެވި މަގާމުތައް އުވުމާ ގުޅިގެން އެ ދެ ބޭފުޅުން ވަނީ ވަޒީފާ އިން ވަކިކޮށްފަ އެވެ.


Baeh Liyunthah Nulibeythee Nihan Ge Shareeaiy Faskoffi - Vaguthu\nޖޭޕީ އަށް ސޮއިކުރުމަށް ބޭއްވި ހަފްލާގައި ނިހާން ވާހަކަ ދައްކަވަނީ - ވަގުތު އިމޭޖަސް\nއެމްއެމްޕީއާރްސީގެ ބޮޑު ހިޔާނާތާއި ގުޅިގެން ދައުވާތަކެއް ކޮށްފައިވާ ޕީޕީއެމް ޕާލަމެންޓްރީ ގްރޫޕްގެ ކުރީގެ ލީޑަރު އަހުމަދު ނިހާން ހުސައިން މަނިކުގެ ޝަރީއަތް ކުރިއަށްގެންދަން ބޭނުންވާ ބައެއް ލިޔެކިޔުންތައް ނުލިބޭތީ މިއަދު ޝަރީއަތް ފަސް ކޮށްފި އެވެ.\nކްރިމިނަލް ކޯޓުގައި މިއަދު ކުރިއަށް ގެންދިޔަ އިބްތިދާއީ އަޑުއެހުން ނިންމާލީ ނިހާންގެ މައްސަލަ އެހެން ސެކްޝަނަކަށް ބަދަލުވެފައި ވީނަމަވެސް އެކަން އެންގުމުގެ ލިޔުން އޭނާއަށް ލިބިފައި ނުވާތީ އާއި ބައެއް ލިޔެކުޔުންތައް ސާފުނުވާ ކަމަަށް ނިހާންގެ ފަރާތުން ބުނުމުންނެވެ. ނިހާންގެ ފަރާތުން ފާހަގަ ކުރި ކަންކަމަށް ބެއްލެވުމަށް ފަހު މިއަދުގެ އަޑުއެހުން ވަނީ އެހެން ދުވަހަކަށް ފަސް ކޮށްފަ އެވެ.\nނިހާންގެ މައްޗަށް ހަ ދައުވާއެއް އުފުލާފައި ވެއެވެ. އެއީ ރިޝްވަތު ހިފުމުގެ ތިން ދައުވާއަކާއި ރިޝްވަތު ދިނުމުގެ ދެ ދައުވާއެއްގެ އިތުރުން މަނީ ލޯންޑަރިންގެ ދައުވާ އެކެވެ.\nނިހާނަށް ކޮށްފައިވާ ދައުވާތައް\nރިޝްވަތު ހިފުމުގެ ކުށުގެ ދައުވާ (މަޖިލީހުގެ މެންބަރެއްގެ ހައިސިއްޔަތުން އަދާކުރަންޖެހޭ ވާޖިބަށް ނުފޫޒު ފޯރުވުމުގެ ގޮތުން، އަދީބު މެދުވެރިވެގެން އެސްއޯއެފް ޕްރައިވެޓް ލިމިޓެޑުގެ 150،000 އެމެރިކާ ޑޮލަރުގެ ޗެކެއް ލިބިގަނެފައިވާތީ)\nމަނީ ލޯންޑަރިންގެ ކުށުގެ ދައުވާ (މަޖިލީހުގެ މާލިއްޔަތު ކޮމެޓީގެ މުގައްރިރު ހައިސިއްޔަތުން، އަދީބު ދޭ ފައިސާއަކީ ކުށް ކޮށްގެން ހޯދާފައިވާ ފައިސާއެއްކަން ނިހާނަށް ޝައްކު ކުރެވެންޖެހޭ ހާލަތުގައި އަދީބު މެދުވެރި ވެގެން 150،000 އެމެރިކާ ޑޮލަރުގެ ޗެކެއް ލިބިގަނެ، މި ފައިސާއާއި އެހެން ފައިސާ އެއް ކުރުމަށްފަހު ޕްލެޓިނަމް ރެޒިޑަންސްއިން ފްލެޓެއް ގަނެފައިވާތީ)\nރިޝްވަތު ލިބިދިނުމަށް އެދުމުގެ ކުށުގެ ދައުވާ ( 2014 ވަނަ އަހަރު ޕްރޮސިކިއުޓާ ޖެނެރަލްގެ މަގާމަށް މީހަކު އައްޔަން ކުރުމަށާއި، ހަމަ އެ އަހަރު ރައްޔިތުންގެ މަޖިލީހުގެ މެންބަރުންގެ ތެރެއިން ޖުޑީޝަލް ސާވިސް ކޮމިޝަނަށް އައްޔަންކުރާ މެންބަރު ހޮވުމަށްޓަކައި ރައްޔިތުންގެ މަޖިލީހުން ނެގިވޯޓާ ގުޅިގެން، ރިޝްވަތުގެ ގޮތުގައި ރޮލެކްސް ބްރޭންޑްގެ ސަބްމެރީނާ ގަޑިއެއް ދިނުމަށް އަދީބު ގާތު އެދިފައިވާތީ)\nރިޝްވަތު ހިފުމުގެ ކުށުގެ ދައުވާ ( 2014 ވަނަ އަހަރު ޕްރޮސިކިއުޓާ ޖެނެރަލްގެ މގާމަށް މީހަކު އައްޔަން ކުރުމަށާއި، ހަމަ އެ އަހަރު ރައްޔިތުންގެ މަޖިލީހުގެ މެންބަރުންގެ ތެރެއިން ޖުޑީޝަލް ސާވިސް ކޮމިޝަނަށް އައްޔަންކުރާ މެންބަރު ހޮވުމަށްޓަކައި ރައްޔިތުންގެ މަޖިލީހުން ނެގިވޯޓާ ގުޅިގެން، ރިޝްވަތުގެ ގޮތުގައި ރޮލެކްސް ބްރޭންޑްގެ ސަބްމެރީނާ ގަޑިއެއް ދިނުމަށް އަދީބު ގާތު އެދުމުން، ކ.މާލެ، މ. ވިލާދަށުގެ މުހައްމަދު މަނިކު މެދުވެރިކޮށް އަދީބު ދިން ރޮލެކްސް ބްރޭންޑްގެ ގަޑި ބަލައިގަނެފައި ވާތީ)\nރިޝްވަތު ލިބިދިނުމަށް އެދުމުގެ ކުށުގެ ދައުވާ (މަޖިލީހުގެ މެންބަރަކަށް ހުރިއިރު، އޭނާގެ މެންބަރު ކަމުގެ ހައިސިއްޔަތުން އަދާކުރި މަސްއޫލިއްޔަތުތައް އަދީބު އަންގާ ގޮތަށް އަދާ ކުރުމުގެ މުގާބިލުގައި 650،000 ރުފިޔާ ދިނުމަށް އަދީބު ގާތު އެދިފައި ވާތީ)\nރިޝްވަތު ހިފުމުގެ ކުށުގެ ދައުވާ (މަޖިލީހުގެ މެންބަރަކަށް ހުރިއިރު، އޭނާގެ މެންބަރުކަމުގެ ހައިސިއްޔަތުން އަދާކުރި މަސްއޫލިއްޔަތުތައް އަދީބު އަންގާ ގޮތަށް އަދާކުރުމުގެ މުގާބިލުގައި، 650،000 ރުފިޔާ ދިނުމަށް އަދީބު ގާތު އެދުމުން، އަދީބު އެ އަދަދަށް ފައިސާ ދިނުމުން އެ ފައިސާ ހިފާފައި ވާތީ)\nމިމަހުގެ 11 ވަނަ ދުވަހު ވެސް ވަނީ ނިހާންގެ ޝަރީއަތުގެ އަޑުއެހުމެއް ބާއްވާފަ އެވެ. އެދުވަހު ދައުލަތުން އަލުން އެދިގެން ކޯޓުން ވަނީ އޭނާގެ ޕާސްޕޯޓު ހިފަހައްޓަން އަމުރު ކޮށްފަ އެވެ. އެދުވަހަކ ވަކީލަކު ހަމަޖެއްސަން ނިހާނަށް ފުރުސަތު ދިނެވެ. މިއަދު އޮތް އަޑުއެހުމަށް އޭނާ ވަޑައިގެންނެވީ ވަކީލުން ހަމަޖައްސައިގެނެވެ.\nފެބުރުއަރީ 25, 2021 11:35\nރާއްޖޭގައި މީހުން މަރާ، ކުޑަކުދިންނާއި ބެހި، ވަގުނޫޓްޖަހާ، ބޮޑެތި ވައްކަން ކޮށް ހަދާ މީހުންގެ ޝަރީއަތް އިރު އިރު ކޮޅާ ޚަބަރަށް ނާރަނީ ކިހިނެއް ވެގެންބާވައޭ މަގޭ ހިތަށް އަރައެވެ. ސިޔާސީ މީހަކަށް ދަޢުވާ ކޮށްފިއްޔާ އެވާހަކަ ލިޔެގަންނަ ވަރަށް ހަޤީޤީ ކުށްވެރިންގެ ވާހަކަ ތައްވެސް ލިޔާނަމައެވެ.\nފެބުރުއަރީ 25, 2021 13:19\nވަގުތުން ވަގުތައް ހަޔަރު ކުރެ\nފެބުރުއަރީ 25, 2021 18:02\nމިވެސް ހާދަބޮޑު ވަގެކޭދޯ. ޢެކަމް ޕޕ ގެ ޕޯޑިއަމް ތަކުގަ ސާފް ހުދުފޮތިކޮޅެއް އަޑުއެހިން ނިހާންނުއާ ނޫސްވެރިޔަކު ސުވާލް ކޮއްލީމަ ދިން ޖަވާބަކީ ތިޔަސުވާލައް ޖަވާބުދޭނީ ކޯޓުގަޔޯ މި މީހުންގެ ފެންވަރު ހުސްވަގުން ދޯ


އެކްޓިވިޓީ ޔުނީފޯމް ފަހައިދެއްވާނެ ފަރާތެއް ހޯދުމަށް!\nމި ސްކޫލްގެ އެކްޓިވިޓީ ޔުނީފޯމް3(ތިނެއް) އަހަރު ދުވަހަށް ފަހައި ދެއްވާނެ ފަރާތެއް ހޯދުމަށްކުރެވުނު އިޢުލާން ނަންބަރު GS79/IULAAN/2019/09 އަށް އެކަށީގެންވާ މިންވަރަށް ބީލަން ހުށަހަޅާފައިނުވާތީ އެ ޢިލާން ބާޠލްކުރުމަށްފަހު މިމަސައްކަތް ކުރުމަށް2ވަނަ ފަހަރަށް އިޢުލާން ކުރީމެވެ. ވީމާ މަސައްކަތްތައް ކޮށްދެއްވުމަށް ޝަރުތުހަމަވާ ފަރާތްތަކަށް ބީލަން ހުށަހެޅުމުގެ ފުރުސަތު ހުޅުވާލަމެވެ.\nމިބީލަންތަކުގައި ބައިވެރިވާން އެދޭ ފަރާތްތަކުން، އިހަވަންދޫ ސްކޫލް އޮފީހަށް ދުރުވެ 2019 މާރިޗު 10 އިން 2019 މާރިޗު 14 އަށް ބަންދުނޫން ކޮންމެ ދުވަހަކު 9:00 އިން 13:00 އަށް ނަންނޯޓް ކުރެއްވުން އެދެމެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2019 މާރިޗު 14 ވާ ބުރާސްފަތި ދުވަހުގެ 13:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nމިޕްރޮޖެކްޓާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން އޮންނާނީ 2019 މާރިޗު 17 ވާ އާދީއްތަ ދުވަހުގެ 13:30 ގައި އިހަވަންދޫ ސްކޫލްގެ އޮފީހުގައެވެ.\nބިޑް ހުށަހެޅުމާއި ހުޅުވުން އޮންނާނީ 2019 މާރިޗު 26 ވާ އަންގާރަ ދުވަހުގެ 13:30 ގައި އިހަވަންދޫ ސްކޫލްގެ އޮފީހުގައެވެ.\n29 ޖުމާދަލްއާޚިރާ 1440\n- ހުށަހަޅާންޖެހޭ ފޯމްތަކުގެ ސޮޮފްޓް


India sifaigen adhadhu haama koggen2gaumuge gulhumah buroo araifaane | Mihaaru\nޚަބަރު / މައުލޫމާތު ހޯދައި ލިބިގަތުން\nއިންޑިއާ ސިފައިންގެ އަދަދު ހާމަކޮށްގެން ދެ ގައުމުގެ ގުޅުމަށް އަސަރުކޮށްފާނެ: ޑިފެންސް\nއިންޑިއާއިން ރާއްޖޭގައި އޮޕަރޭޓް ކުރާ ހެލިކޮޕްޓަރެއް\n06 އޮކްޓޯބަރ 2020 - 21:31\nރާއްޖޭގައި ތިބޭ އިންޑިއާ ސިފައިންނާ ގުޅޭގޮތުން "ދިޔަރެސް" ނޫހުން އެ މިނިސްޓްރީއާ ސުވާލުކޮށް، އެ މައުލޫމާތު ނުލިބުމުން އެ މައްސަލަ ވަނީ އިންފޮމޭޝަން ކޮމިޝަނަށް ހުށަހަޅައިފަ އެވެ. އެހެންވެ، މިއަދު އިންފޮމޭޝަން ކޮމިޝަނަރު ހުސެން ފިޔާޒު ވަނީ އާއްމު އަޑުއެހުމެއްގައި، އެ ސުވާލު، ބައްދަލުވުމުގައި އެ މިނިސްޓްރީން ބައިވެރިވެ ވަޑައިގެންނެވި އެތަނުގެ އިންފޮމޭޝަން އޮފިސަރު މުހައްމަދު ޝިމާހުއާ ކުރައްވައިފަ އެވެ.\nމިދިޔަ ސެޕްޓެމްބަރު މަހުގެ ތެރޭގައި ދިޔަރެސް ނޫހުން ޑިފެންސް މިނިސްޓްރީގައި އެދިފައިވަނީ، އިންޑިއާ ސިފައިން އޮޕަރޭޓް ކުރާ ހެލިކޮޕްޓަރާއެކު ރާއްޖޭގައި ހަރަކާތްތެރިވާ އިންޑިއާ ސިފައިންނާއި އެ ނޫން ވެސް ބޭނުމަށް ރާއްޖޭގައި ތިބި އިންޑިއާ ސިފައިންގެ ޖުމްލަ އަދަދާއި އެ ސިފައިންނަށް ކުރާ ހަރަދުގެ ތަފްސީލު ދިނުމަށެވެ. އެކަމަކު އޭގެ ޖަވާބުގައި އޭރު ވެސް މިނިސްޓްރީން ބުނީ އެއީ ގައުމީ ސަލާމަތާ ގުޅުން ހުރި މައުލޫމާތުކަމަށް ވުމުން އޭގެ މައުލޫމާތު ދެވެން ނެތް ކަމަށެވެ.\nއަޑުއެހުމުގައި ވާހަކަ ދައްކަވަމުން ޑިފެންސްގެ ޝިމާހު ވިދާޅުވީ ގައުމީ ސަލާމަތަށް ނުރައްކާވާ ކަމެއްގެ ގޮތުގައި ކަނޑައަޅަނީ، ސިފައިންގެ ގާނޫނުގެ ދަށުން ކަނޑައަޅާފައިވާ ލަފާދޭ މަޖިލީހަކުން އެ އިރެއްގެ ހާލަތަށް ރިއާޔަތްކޮށް ކަމަށެވެ. އަދި ގައުމީ ސަލާމަަތަށް ނުރައްކާވެދާނެ ފަދަ ކަމެއް ނުވަތަަ އެ މައުލޫމާތެއް ދޫކުރުމުން ފޫނުބެއްދޭ ފަދަ ގެއްލުމެއް ފޯރާނެކަމުގެ ބިރު އޮތް ނަމަ، އެ މައުލޫމާތު ހިފެހެއްޓުމުގެ އިހްތިޔާރު އެ އިދާރާއަކަށް ލިބިގެންވާ ކަމަށް އޭނާ ވިދާޅުވި އެވެ.\nއަދި އެހެން ގައުމަަކާ ނުވަތަ ބައިނަލްއަގްވާމީ ޖަމިއްޔާއަކާ އޮތް ގުޅުމެއްގެ ތެރެއިން ނުވަތަ އެއްބަސްވުމެއްގެ ތެރެއިން ލިބޭ މައުލޫމާތު، އޭގެން ދެ ގައުމުގެ ދެމެދުގައި އޮންނަ ގުޅުމަށް އަސަރުކޮށްފާނެ ފަދަ ހާލަތެއް އޮތް ނަމަ އާއްމުނުކޮށް ހިފެހެއްޓިދާނެ ކަމަށް ވެސް ޝިމާހު ވިދާޅުވި އެވެ.\nއޭނާ އެހެން ވިދާޅުވުމުން ފިޔާޒް ވަނީ ހެލިކޮޕްޓަރު އޮޕަރޭޓް ކުރުމަށް ސިފައިން ގެނައުމުގެ އެއްބަސްވުމުގައި އެކަން ސިއްރު ކުރުމަށް އޮތްތޯ އައްސަވާފަ އެވެ. އަދި ސިއްރު ކުރަން އެއްބަސްވެފައި އޮތް ނަމަ، އެ މައުލޫމާތު ހޯދުމަށް ކޮމިޝަނަރަށް ކުރެވޭނެ ކަމެއް ނޯންނާނެ ކަމަށް އޭނާ ވިދާޅުވި އެވެ.\nޝިމާހު ވިދާޅުވީ ރާއްޖެ އާއި އިންޑިއާއާ ދެމެދު އޮތީ ވަރަށް ވަރުގަދަ ގާތް ގުޅުމެއް ކަމަށާއި އެހެންވެ، އެއްބަސްވުމުގައި އޮތަސް އަދި ނެތަސް، ބައެއް މައުލޫމާތު އާއްމުކޮށްފިނަމަ އެ ގުޅުމަށް އަސަރު ކުރާނެ ކަމަށެވެ. އަދި ރާއްޖެ އަކީ ވަރަށް ޑިޕްލޮމެޓިކް، އަވަށްޓެރިންނާ ގުޅުން ބާއްވާ ގައުމެއް ކަމަށާއި އެހެންވެ، އެ ފަދަ މައުލޫމާތު އާއްމު ކުރުމުގައި ގިނަ ކަންކަމަށް ބަލަން ޖެހޭނެ ކަން އޭނާ ފާހަގަ ކުރެއްވި އެވެ.\nފިޔާޒު ވިދާޅުވީ ބައެއް ފަހަރު ގައުމީ ސަލާމަތަށް ކަމަށް ބުނެ މައުލޫމާތު ފޮރުވާ ކަމަށާއި އެހެންވެ، އޭގެ އެންމެ ފުރިހަމަ މައުލޫމާތު ހޯދޭނީ، ޑިފެންސް މިނިސްޓްރީގެ އިންފޮމޭޝަން އޮފިސަރަށް ވުރެ ކަމާ ގުޅޭ އިސް ބޭފުޅުންނާއެކު ވަކިން ބައްދަލުވުމެއް ބާއްވައިގެން ކަމަށެވެ. އަދި އެ ބައްދަލުވުން ސިއްރު ކުރުމުގެ ބާރު ކޮމިޝަނަށް ލިބިގެންވާ ކަމަށް ވެސް އޭނާ ވިދާޅުވި އެވެ.\nއަޑުއެހުމުގެ ތެރެއިން އަޒާނަށް ދިން ފުރުސަތެއްގައި އޭނާ ވަނީ އިންޑިއާ ސިފައިންގެ އަދަދު ހާމަކޮށްގެން، ގައުމީ ސަލާމަތަށް ނުރައްކާވަނީ ކޮން ގޮތަކަށްތޯ ސުވާލުކޮށްފަ އެވެ. ފަޔާޒު ވިދާޅުވީ އޭގެ ޖަވާބު ޝިމާހުއަށް ނުދެއްވޭނެ ކަމަށާއި އެހެންވެ، އެ މައުލޫމާތު ސާފުކުރެއްވުމަށް، އެހެން ބައްދަލުވުމެއް ބާއްވައި އެކަން ސާފުކޮށްދޭނެ ކަމަށެވެ.\nއިންޑިއާގެ އަސްކަރިއްޔާ ރާއްޖެ-އިންޑިއާ މައުލޫމާތު ހޯދައި ލިބިގަތުން ހުސައިން ފިޔާޒް މޫސާ (އިންފޮމޭޝަން ކޮމިޝަނަރު)\n115 ކޮމެންޓް, 232 ރިއެކްޝަންސް\nނަސީދު ގައުމު ވިއްކާލައިފި\nދިވެހި ސިފައިން ތިބޭ އެމެރިކާގަ\nއެމެރިކާގެ މިލިޓަރީ މީހުން މުޅި ދުނިޔޭގެ އެކި ތަންތަނުގައި ބައިތިއްބާފައި ތިބި އަދަދުތައްވެސް އެހުންނަނީ ފެންނަން. އިންޑިއާއާ ރާއްޖެއާ މިއީ ކޮން ބައެއް މިއަދަދުތައް ސިއްރުކޮށްގެން އުޅެން. ދެފުށްފެންނަ ގޮތަށް ވެރިކަން ކުރަން ކިޔައި އެރި ސަރުކާރުން އެއްވެސް އެއްޗެއް ނުފެންނަ ގޮތަށް އެންމެ ނުސާފުކޮށް ވެރިކަން ކުރަނީ.\nމިޙާރުން މިހާރަށް ޝަމާލު އަދި މާރިޔާ އަދި މުޅި ސަރުކާރު އިސްތިއުފާދީ މިވެރިން ޤައުމީ ސަލާމަތޭ ކިޔާ އިންޑިޔާއިން އެރެކުރާ ފާހާނާގެ އަދަދުވެސް އިންޑިޔާއިން ކުރަން އެދެފިނަމަ ކުރާނެ. ޝަމާލު އަދި މާރިޔާ ބޮޑެތި ގައްދާރުން.\nހަގީގަތަކީ އެ މައުލޫމާތު ސިއްރު ކުރުމުން މި ގައުމުގެ ސަލާމަތަށް ނުރައްވުން\nއެއްވެސްބަޔަކު ބޭރުނުކުރެވޭނެ. އައުޓްކިޔާލަކިޔާލާ ދެން ޖެހޭނީތިބެން. މަވެސް ދެރަވޭ މިވެރިންގެ ހިތުގެ ޙާލާވެދު. އެނަސް ވަރަށް ވެދުން.\nއެމްޑީޕީން ވެރިކަމަށް އަންނަ ކޮންމެ ފަހަރަކު ގައުމަށް ގެއްލުން ލިބޭނެ ކޮންމެވެސް ކަމެއް އިންޑިއާއާއި އެކު އެބަކުރެއެެވެ. ކުރިން ދިނީ އެއާޕޯރޓް. މިފަހަރު އިންޑިއާ ސިފައިން. ދެން އުޅެންޖެހޭނީ އެއާޕޯރޓް އަތުނުލެވިގެން އުޅުނު ގޮތަށް ތިޔަ ސިފައިން މިރާއްޖޭން ނުފައިބައިގެން. އެމްޑީޕީއަށް ވޯޓް ދެނީ މިކަހަލަ ގެއްލުން ގައުމަށް ދޭންކަމަށް ހީވަނީ.\nއެމްޑީޕީޔަ ވޯޓްދިނުން ނިމުނީ\nކޯލިޝަންއޭ ކިޔާ އެންމެން ޖަވާބުދޭންޖެހޭނެ! އަދި ދިވެހިރައްޔިތުންގެ ކުރިމަތީ ޖެހޭނީ ޒިއްމާވެސް ވާން! ދުވަސް ކޮޅަކުން ލިބާސް ބަދަލުކޮށް އެއީ އަހަރެމެން ރުހިގެން ކުރިކަމެއްނޫނޭ ކިޔާ ބަހަނާއެއް ނުދެއްކޭނެ! އެހެންވިއްޔާ މިހާރުވެސް އެހެން ބުނޭ.


"Gellifaivaa" Misbah Ge Phone Call Eh Aailaa Ah - Vaguthu\nއަދަދު މަދު، ނަމަވެސް ކޮވިޑް ނުނިމޭ - 11 ގަޑިއިރު ކުރިން\n"ގެއްލިފައިވާ" މިސްބާހްގެ ފޯން ކޯލެއް އާއިލާ އަށް!\n2 މަސް ކުރިން ( ޖޫން 27, 2021 )\nޑްރަގް ނެޓްވޯކްގެ ދަށުގައި ރަހުނުކުރިކަމަށް ބުނާ މިސްބާހު\nޑްރަގް ނެޓްވޯކެއްގެ ދަށުގައި ރަހުނުކުރެވިފައިވާ ހުރި ކަމަށް ބުނާ ހދ. ނޮޅިވަރަންފަރު، މޯނިންވިއު، މިސްބާހު މުހައްމަދު 25، އާއިލާއަށް ގުޅާފައިވާކަން "ވަގުތު" އަށް އެނގިއްޖެއެވެ.\nޕާކިސްތާނުގައި ހުރި ކަމަށް ބެލެވޭ މިސްބާހުގެ ވީޑިއޯ އެއް ވަނީ މީގެ ދެ ހަފްތާކުރިން މީސް މީޑިއާގައި އާއްމުވެފައެވެ. ގަސްތަކެއްގެ ކުރިމަތީގައި އަމިއްލަ އަށް ކުރި ވީޑިއޯގައި މިސްބާހު ވަނީ ޑްރަގް ނެޓްވޯކެއްގެ ދަށުގައި އޭނާ ހުރި ކަމަށް ފުލުހުން ދައްކާ ވާހަކަތައް ދޮގުކޮށްފައެވެ. އޭނާ ހުރި ތަނެއް ނުވަތަ ހާލަތެއް އެ ވީޑިއޯގައި މިސްބާހު ހާމަކޮށްފައެއް ނުވެއެވެ.\nމިސްބާހުގެ އާއިލާގެ ރައްޓެއްސަކު "ވަގުތު" އަށް ބުނީ މީގެ ތިން ވަރަކަށް ދުވަސް ކުރިން މިސްބާހުގެ ފޯނު ކޯލެއް ލިބުނު ކަމަށެވެ. އޭނާގެ ހާލު ރަނގަޅު ކަމަށާއި ވަރަށް އަވަހަށް ރާއްޖެ އަންނާނެ ކަމަށް މިސްބާހު ބުނި ކަމަށް މައުލޫމާތު ދިން މީހާ ބުންޏެވެ. މިސްބާހު ގުޅީ ޕާކިސްތާނުގެ ނަންބަރަކުންނެވެ.\nއެކަމަކު އޭނާ މި ވަގުތު ހުރީ ޕާކިސްތާނުގައި ނޫން ކަމަށް މިސްބާހު ވަނީ އާއިލާ މީހުން ގާތު ބުނެފައެވެ.\nއެ ފޯން ކޯލްގެ މައުލޫމާތު އާއިލާއިން ވަނީ މިހާރު ފުލުހުންނާ ހިއްސާކޮށްފައެވެ.\nފުލުހުންގެ މީޑިއާ އޮފިޝަލް "ވަގުތު" އަށް ވިދާޅުވީ، މިސްބާހުއާ ގުޅޭ ގޮތުން އެންމެ ފަހުން އާއްމުކުރި މައުލޫމާތުގެ އިތުރުން އިތުރު އެއްވެސް މައުލޫމާތެއް މި ވަގުތު ލިބިފައިނުވާ ކަމަށެވެ.\nފުލުހުން ހާމަކޮށްފައިވާ މައުލޫމާތުތަކުން އެނގޭ ގޮތުން މިދިޔަ އަހަރުގެ ނޮވެމްބަރު މަހުގެ 11 ވަނަ ދުވަހުގެ ރޭ މިސްބާހު ވަނީ ދުބާއީ އަށް ގޮސްފައެވެ.\nމިސްބާހު ފުރުވަން އެހީތެރިވެފައިވަނީ ފުޅާ ދާއިރާއެއްގައި ރާއްޖެއަށް މަސްތުވާތަކެތި އެތެރެކޮށް އެތަކެތީގެ ވިޔަފާރި ކުރާ ނެޓްވޯކްތައް ރާއްޖޭގައި ހިންގި، ސ. ހުޅުދޫ، ދޭލިޔާގެ، އިރުފާން ތަގިއްޔުއެވެ.\nއިރުފާން އަކީ މިދިޔަ އަހަރުގެ ޑިސެމްބަރު މަހުގެ އަށް ވަނަ ދުވަހު 'މަސްޖަރީ-2" ނަމަކަށް ކިޔާ ދޯނީގައި ކަނޑުމަގުން ރާއްޖެއަށް 72 ކިލޯއަށްވުރެ ގިނަ މަސްތުވާތަކެތި އެތެރެކުރި ކަމުގެ ތުހުމަތުގައި ފުލުހުންގެ ހައްޔަރު ކުރި މީހެކެވެ.\nއޭގެ ފަހުން މިސްބާހު ޕާކިސްތާނަށް ދިޔަކަން ވަނީ އެނގިފައެވެ. ވިސާ ހަމަވެގެން މާޗް މަހުގެ ތެރޭގައި މިސްބާހު ޕާކިސްތާނު އެމްބަސީ އަށް ގޮސްފައިވާ ކަމަށް ފޮރިން މިނިސްޓްރީން ވަނީ ވިދާޅުވެފައެވެ.\nއާއިލާ މީހުން ބުނެފައިވާ ގޮތުން މިސްބާހުއާ އެންމެ ފަހުން ބައްދަލުވެފައިވަނީ އޭނާގެ އުފަން ރަށް، ނޮޅިވަރަންފަރު އިން ނޮވެމްބަރު މަހުއެވެ. މިސްބާހު އަކީ ނަފްސާނީ މައްސަލަތަކެއްވެސް ހުންނަ މީހަކަށްވާތިވެ، އޭނާ އަކީ އަމިއްލަ އަށް ދަތުރުފަތުރު ކުރެވޭވަރު މީހެއް ނޫން ކަމަށް އާއިލާއިން ވަނީ ބުނެފައެވެ.\nކޯޓުގައި ވެސް ނަޝީދު މަރާލާނެ ކަމަށް ބުނުމުން އެއް މަހަށް ޖަލަށް ލާން ހުކުމްކޮށްފި\nމުޒާހަރާގައި ފުލުހުން އަނިޔާކުރި މައްސަލަ ބަލަން ގޮވާލައިފި\nއެތައް ބަޔަކަށް އަނިޔާކޮށް، ފުލުހުން މުޒާހަރާ ރޫޅާލައިފި\nޖޫން 27, 2021 13:21\nހައްހައްހާ ހައްހައްހާ ހައްހައްހާ މަޖާދޯ !!\nޖޫން 27, 2021 13:42\nމިއަދު ކާށިދޫ އަށް ވަރަށް ބާރަށް ވައިދަގަ ވެ ހިރަފުހުން މުޅި ރަށް ފޮރުވުނު 😧\nހިރަފުސް ތޫފާނެއް އައިހެން ހީވަނީ\nމިހުންގަނޑު ބިރުންވެސް އުޅުނު\nމީސްތިކުންނޭ ﷲ ގެ ކޯފާ އައް ބިރުވެތިވޭ\nއެކަކު ކުރާ ކަމަކުން އެންމެނަށްވެސް ކޯފާ އައްނާނެ\nމި ކޯފާ ނާންނާނެ ތަނެއް ކަމައް ހީކޮއްގެން ނުތިބެ\nޖޫން 27, 2021 19:32\nއަސްލުވެސް ، އަހަރުމެން މިތިބެނީ ޔާސީން މަތީގަ ބާރަށް ގުގުރާލިއަސް . ރާއްޖެ ޢަރަގު ވާނެ ކަމަށް ސައެންސް ވެރިން ކިޔަނީ 100 އަހަރު ފަހުން ކަމަށް. އެކަމަކު މަގޭ ހިތް ބުނޭ އެއަށްވުރެ އަވަހަށް ﷲ މިތަނަށް ކޯފާ އެއް ފޮނުއްވާނެޔޭ . އެހާވަރަށް ނުބައި ވެއްޖެ މުސްލިމުންގެ ނަމުގަ މިތާ މިއުޅޭ މީހުން 😢 ޔާﷲ ، މުއުމިން އަޙުންނާ އުޙްތުންނަށް ސަލާމަތް ކަން މިންވަރު ކުރައްވާށި. އާމީން\nޖޫން 27, 2021 20:28\nއަސްލުވެސް 100 އަހަރެއްނޫން މި ގަރުނު ނިމޭނެ 60 އަހަރުތެރޭގަ\n60 އަހަރު އިނީ 🥺\nމިހާރުގެ މޫސުމައް ބަލާފަ އެޔައްވުރެން އަވަސްވާނ\nޖޫން 27, 2021 15:06\nތިވާނީ ބަޔަކު މިސްބާހު އަށްމަޖުބޫރު ކޮށްގެން ފޯންކުރުވަނީ ކަމަށް ކޫލްކުރަން އާއ އިލާ،🤔\nޖޫން 27, 2021 16:44\nބޮޑު ކުށެއް ކުޜާއިރަށް އެމީހާ ނަފްސާނީ މީހަކަށް ބަދަލުވޭ. އާއިލާތަކުން ކުށްވެރިން ހިމާޔްތްކުރަން ޖަހާ މަތި އެއީ. ޚާްްސްކޮށް ދީނަށް ފުރައްސާރަކުރާ މީހުންނާއި މިސްކިތްތަކުގެ ހުރުމަތް ކަނޑާ މީހުންނާއި މީހުންމަރާ ބޮޑެތި ޑްރަގް ނެޓްވޯކްތަކުގް އުޅޭ މީހުންގެ އާއިލާތަކުން އެމީހުން ންފްސާނީ ބަޔަކަށް ހަދާ ހިމާޔަތްކުރޭ.\nޖޫން 27, 2021 18:22\nކަލޯ ކަލޭވަރަށް މަޝްހޫރުވެއްޖެ ދެން ކ9ންމެއަކަސް\nޖޫން 27, 2021 18:24\nމީހަކު އަތުން ދަރަންޏަށް ފައިސާ ނަގާއިރު އޭގެ ބަދަލުގައި ބަހައްޓާއެތި.\nވަކި މަޤްޞަދެއް ހާޞިލުކުރުމަށްޓަކައި ހިފެހެއްޓޭ މީހާ.\nޖޫން 27, 2021 18:26\nމީ މާފިޔާ ސޮރެއްތަ؟


SunOnline: PNC Congress jalsaa gai Raees Yaamin baiveri vevadainugannava\nޕީއެންސީގެ ކޮންގްރެސް ޖަލްސާއަށް ރައީސް ޔާމީން ވަޑައެއް ނުގެންނެވި\nމުހައްމަދު މުޒައްޔިން ނާޒިމް 28 Apr 2019, 00:12\nއިދިކޮޅު ޕީޕަލްސް ނޭޝަނަލް ކޮންގްރެސް (ޕީއެންސީ) ގެ މަތީ މަޖިލިސް ނުވަތަ ކޮންގްރެސް ނިންމުމުގެ ރަސްމިއްޔާތަށް އެ ޕާޓީގެ ކޯލިޝަންގައި ހިމެނޭ މައި ޕާޓީ، ޕީޕީއެމްގެ ރައީސް އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމު ވަޑައެއް ނުގެންނެވި އެވެ.\nއިއްޔެ އިން ފެށިގެން ބިލަބޮންގް ހައި އިންޓަނޭޝަނަލް ސުކޫލުގައި ދެދަންފަޅިއަކަށް ބަހާލައިގެން ކުރިއަށް ދިޔަ ޕީއެންސީގެ ކޮންގްރެސްގެ ނިންމުމުގެ ރަސްމިއްޔާތުގައި ރައީސް ޔާމީން ބައިވެރިވެވަޑައިގަތުމަށް ވަނީ ހަމަޖެހިފައެވެ. ޖަލްސާއަށް އިޝްތިހާރު ކުރި އިރުވެސް ކޮށްފައިވަނީ ރައީސް ޔާމީން ބައިވެރިވެ ވަޑައިގަންނަވާ ޖަލްސާއެއްގެ ގޮތުގަ އެވެ.\nނަމަވެސް މިރޭ ބޭއްވި ނިންމުމުގެ ރަސްމިއްޔާތު ހުށަހަޅައި ދެއްވި އެޕާޓީގެ ނައިބު ރައީސް މުހައްމަދު ހުސައިން ޝަރީފް (މުންދު) ވަނީ ރަސްމިއްޔާތުގެ ވަކި ހިސާބަކުން ރައީސް ޔާމީން ރަސްމިއްޔާތުގައި ބައިވެރިވެވަޑައި ނުގަންނަވާނެ ކަމަށް އިއުލާން ކުރައްވާފަ އެވެ.\nމުންދު ވިދާޅުވީ، ރައީސް ޔާމީން ރަސްމިއްޔާތުގައި ބައިވެރިވެވަޑައި ނުގަންނަވަން ނިންމެވީ، މިހާރު އެމަނިކުފާނުގެ މައްޗަަށް ކޮށްފައިވާ ދައުވާއާ ގުޅިގެން ކޯޓުގައި ހިނގަމުންދާ ޝަރީއަތާ ގުޅިގެން މިރޭގެ ޖަލްސާގައި ބައިވެރިވުމަކީ އެންމެ ރަގަނޅު ގޮތް ކަމަށް ނުފެންނާތީ ކަމަށެވެ.\n"ރައީސް ޔާމީން ބޭނުންފުޅުވޭ[ރަސްމިއްޔާތުގައި ބައިވެރިވަޑައިގަންނަވަން]، ނަމަވެސް މިރޭގެ ބައްދަލުވުމުގައި ރައީސް ޔާމީން ބައިވެރިވެވަޑައިގަތުމަކީ، އެއީ އެހާ ރަނގަޅު ކަމެއް ކަމަށް އަޅުގަނޑުމެންނަށްވެސް ނުފެންނާތީ މިރޭ މިތަނުން ތިބޭފުޅުންނާ ބައްދަލު ނުކުރައްވާނެ،" ރަސްމިއްޔާތަށް ވަޑައިގެން ތިއްބެވި ރައީސް ޔާމީނަށް ތާއީދު ކުރައްވާ ފަރާތްތަކާ މުހާތަބު ކުރައްވާ މުންދު ވިދާޅުވިއެވެ.\nޕީއެންސީ ކޮންގްރެސް ނިންމުމުގެ ރަސްމިއްޔާތުގައި މުންދު ވާހަކަ ދައްކަވަނީ: އެނާ ވިދާޅުވީ، ރައީސް ޔާމިން ޖަލްސާގައި ބައިވެރިވަޑައިނުގެންވީ ހާލަތު ހުރި ގޮތުން ކަމަށް -- ސަން ފޮޓޯ/ ފަޔާޒު މޫސާ\nމުންދު ވިދާޅުވީ، ވަރަށް އަވަށް ޕީޕީއެމް އާއި ޕީއެންސީ އިންތިޒާމު ކޮށްގެން ރައީސް ޔާމީން ބައިވެރިވެވަޑައިގަންނަވާ "ފޯރި ގަދަ" ޖަލްސާއެއް އިންތިޒާމް ކުރެވިގެންދާނެ ކަމަށެވެ.\nރައީސް ޔާމީން މިރޭ ޕީއެންސީގެ ކޮންގްރެސް ނިންމުމުގެ ރަސްމިއްޔާތުގައި ބައިވެރިވެވަޑައިގެންފައި ނުވާ އިރު، ޕީޕީއެމްއާއި ޕީއެންސީއާ ދެމެދު ގުޅުން ގޯސްވެފައިވާ ކަމުގެ އަޑުތަކެއް މިދިޔަ ހަފްތާތެރޭ ދެކެވުނެވެ. ނަމަވެސް ދެ ޕާޓީންވެސް އެ ވާހަކަތައް ދޮގު ކުރެއެވެ.\nއޭޕްރީލް 28، 2019: ޕީޕަލްސް ނޭޝަނަލް ކޮންގްރެސް (ޕީއެންސީ)ގެ ފުރަތަމަ ކޮންގްރެސް ނިންމާލުން -- ސަން ފޮޓޯ/ ފަޔާޒު މޫސާ\nމިރޭގެ ރަސްމިއްޔާތުގައި ވާހަކަފުޅު ދައްކަވަމުން އެޕާޓީގެ ރައީސް އަދި ރައްޔިތުންގެ މަޖިލީހުގެ ފޮނަދޫ ދާއިރާ މެމްބަރު އަބްދުއްރަހީމް އަބްދުﷲ (އަދުރޭ) ވިދާޅުވީ، ދެޕާޓީ އަކީ ވަކިނުކުރެވޭނެ ދެ ޕާޓީ ކަމަށާއި ވާދަވެރި ފަރާތްތަކަށް ދެޕާޓީ ވަކި ނުކުރެވޭނެ ކަމަށެވެ.\n"ވާދަވެރި ފަރާތްތަކުން ދެޕާޓީ ވަކިކުރުމަށްޓަކައި ނުވަތަ މަސްލަހަތު ގެއްލުވާލަން ރާވާ އެއްވެސް ދަންތުރައެއްގައި އަޅުގަނޑުމެން ނުޖެހޭނެ. އެއަށްވުރެ އަޅުގަނޑުމެންގެ ސިޔާސީ ހަން ބޯ ވާނެ،" އަދުރޭ ވިދާޅުވިއެވެ.\nރައީސް ޔާމީން މިއަދު ވަނީ، ޕީއެންސީގެ އަލަށް އިންތިހާބުވި ދާއިމީ ލީޑާޝީޕާ މިއަދު އެޕާޓީގެ އޮފީހުގައި ބައްދަލުކުރައްވާފައެވެ.


covid 19- male in ithuru dhe meehaku covid 19 ah positive vejje\nކޮވިޑް 19 – އެއްރަށުން އަނެއްރަށަށް ...\nby vomadmin April 17, 2020\nމާލެއިން އިތުރު ދެމީހަކު ކޮވިޑު-19 އަށް ޕޮޒިޓިވްވެއްޖެ ކަމަށް ހެލްތު ޕްރޮޓެކްޝަން އޭޖެންސީ އެޗްޕީއޭ އިން ބުނެފިއެވެ.\nއެޗްޕީއޭ އިން ހާމަކޮށްފައިވާ ގޮތުގައި އެ ދެމީހުންނަކީ އީއްޔެ ތިންވަނަ އަށް ޕޮޒިޓިވް ވި މީހާގެ ޑައިރެކްޓް ކޮންޓެކްޓްސްއެވެ. އެމީހުން މިހާތަނަށް ތިބީ ކަރަންޓީނު ފެސިލިޓީއެއްގައެވެ. އަދި ކޮވިޑު-19 އަށް ޕޮޒިޓިވް ވިކަން އެނގުމުން އެމީހުން ވަނީ އައިސޮލޭޝަން ފެސިލިޓީއަކަށް ބަދަލުކުރެވިފައެވެ.\nމިއާއި އެކު މިހާރު މާލެއިން ކޮވިޑު-19 އަށް ޕޮޒިޓިވް ވި މީހުންގެ އަދަދަކީ5އެވެ. އޭގެ ތެރޭގައި ކުޑަ ކުއްޖަކުވެސް ހިމެނެއެވެ.\nމާލެއިން ފުރަތަމަ މިބައްޔަށް ޕޮޒިޓިވްވި ކޭސް 21 އަކީ އަންހެނެކެވެ. ދެވަނައަށް ޕޮޒިޓިވްވި ކޭސް 22 އަކީ ކޭސް 21 އާއި ސީދާ ބައްދަލުވި، އޭނާގެ ތުއްތު ދަރިފުޅެވެ. އަދި ކޭސް 23 އަކީ ކޭސް 21، 22 އާއި ސީދާ ބައްދަލުވެފައިވާ ދެފަރާތެކެވެ.\nކޭސް 21،22،23 އާއި ގުޅިގެން އިއްޔެ ހަވީރު ސަރުކާރުން ހާމަކުރެއްވި މައުލޫމާތުތައް:\nކޭސް 21 އަދި 22 އާއި ގުޅިގެން\nހައި ރިސްކްގައި 75 މީހުން\nމީޑިއަމް ރިސްކްގައި 43 މީހުން\nލޯ ރިސްކްގައި 89 މީހުން\n21، 22 އާއި ގުޅޭ ޖުމްލަ 207 މީހުން\nކޭސް 23 އާއި ގުޅިގެން\nޖުމްލަ 35 ކޮންޓެކްޓެއް ފާހަގަ ކުރެވިފައި\nހައިރިސްކްގައި7މީހުން\nމީޑިއަމް ރިސްކް 28 މީހުން\nމާލެއިން ކޯވިޑް-19 އަށް ޕޮޒިޓިވްވި ކޭސް 21، ކޭސް 22 އަދި 23 އާއި ގުޅިގެން އެޗްޕީއޭއިން ވަނީ 22 ގެއެއް މޮނިޓަރުން ހާލަތަށް ގެނެސްފައެވެ. އޭގެ ތެރޭގައި އަތޮޅު ތަކުގެ ބައެއް ރަށްތަކުގެ ގެތައްވެސް ހިމެނެއެވެ.\nކޯވިޑް-19 އަށް މިހާތަނަށް ރާއްޖެއިން 25 މީހަކު ޕޮޒިޓިވް ވަނީ ވެފައެވެ. އޭގެ ތެރެއިން 16 މީހުން ރަނގަޅު ވެފައިވާއިރު ބަލިން ރަނގަޅު ނުވާ ހަތް މީހުންގެ ތެރެއިން ދެ މީހަކު ތިބީ އެމީހުންގެ ޤައުމުގައިއެވެ. ރާއްޖެއިން މިބައްޔަށް ޕޮޒިޓިވް ވެފައި ވަނީ 10 ދިވެހިންނާއި 15 ބިދޭސީންނެވެ.\nމިބައްޔާއި ގުޅިގެން ރާއްޖޭގައި 985 މީހުން މިހާރު ކަރަންޓީން ފެސިލިޓީސްތަކުގައި އެބަތިއްބެވެ. އަދި 31 މީހަކު އައިސޮލޭޝަންގައި އެބަތިއްބެވެ.\nއެޗްޕީއޭގެ ހިސާބުތައް ދައްކާ ގޮތުން ރާއްޖެއިން މިހާތަނަށް 3497 މީހުން މިބައްޔަށް ޓެސްޓު ކުރެވިފައިވެއެވެ. އޭގެ ތެރެއިން 25 މީހުން ޕޮޒިޓިވް ވެފައިވާ އިރު ނެގެޓިވް ވެފައި ވަނީ 3137 މީހުންނެވެ. 270 މީހުންގެ ނަތީޖާ އަދި ނުލިބެއެވެ.\nޗެލްސީއަށް ކުޅެމުންއައި ބްރެޒިލްގެ ފޯވާޑް ވިލިއަން ޗެލްސީ ދޫކޮށް އާސެނަލަށް ބަދަލުވެއްޖެ\nޗެލްސީއަށް ކުޅެމުންއައި ބްރެޒިލްގެ ފޯވާޑް ވިލިއަން ޗެލްސީ ދޫކޮށް އާސެނަލަށް ބަދަލުވެއްޖެއެވެ. އުމުރުން 32 އަހަރުގެ ވިލިއަމް އާސެނަލަށް ...


ދުޢާގެ ތެރެއަށް ޝިރުކު ވަންނަ ވައްތަރުތައް – DhiSalafiyyah\nދުޢާގެ ތެރެއަށް ޝިރުކު ވަންނަ ވައްތަރުތައް\n19/02/2012 ޢަޤީދާއާއި ފިރުޤާތައްއައްޝައިޚް މުޙައްމަދު ސިނާން\nދުޢާގެ ތެރެއަށް ޝިރުކު ވަންނަ ތިން ވައްތަރެއް ވެއެވެ. މިވައްތަރުތަކުގެ ތެރެއިން ކޮންމެ ވައްތަރެއްގެ ދުޢާ ކުރުމަކީވެސް ޝިރުކެކެވެ.\n1. ފުރާނަނެތް ފަރާތަކަށް ކުރާ ދުޢާ:\nފުރާނަނެތް އެއްވެސް ފަރާތަކަށް ދުޢާކޮށް، ކަންތައްތަކުގައި ސުވާލު ދަންނަވައި، ހެދުމަކީ ދުޢާގެ ތެރެއަށް ޝިރުކު ވަންނާނެކަމެކެވެ. އެކަމަކީ އެންމެ އާދައިގެ މީހާއަށް ވެސް ކުރެވޭވަރުގެ ކަމެއްކަމުގައި ވީނަމަވެސް ތަފާތެއްނެތެވެ. މިގޮތުން މަރުވެފައިވާ މީހާއަށް ގެއްލުމެއް ދެވިފައިވާތީ، އެމީހާގެ ޤަބުރުކައިރިއަށް ގޮސް އެކަމަށް މަޢާފުކޮށް ދިނުމަށް ދެންނެވުން ފަދަ ކުދިކަންތައްތަކުން ފެށިގެން އެންމެ ބޮޑެތި ކަންތައްތަކަށް ދާންދެން މަރުވެފައިވާ މީހުންނަށް ދެންނެވުންފަދަ ކަންކަމަކީ މީގެ މިސާލުތަކެވެ. އެހެނީ، ފުރާނަނެތް ފަރާތަކަށް ކޮށްދެވޭނެ އެއްވެސްކަމެއް ނޯންނާނެއެވެ. މިވައްތަރުގެ ތެރެއަށް މަރުވެފައިވާ މީހުންނާއި، ގަސްގަހާގެއްސާއި، ބުދުތަކާއި، ހަނދާއިއިރު ފަދަ އެންމެހާ ފުރާނަނެތް އެއްޗެއް ވަންނާނެއެވެ. މަރުވެފައިވާ މީހަކީ ކިތަންމެ ބޮޑު ވަލީވެރިއެއް ނުވަތަ ޞާލިޙު ބޭކަލެއްކަމުގައި ވީނަމަވެސް ތަފާތެއްނެތެވެ. އަދި ކީއްކުރަންތޯ؟ އިންސާނުންގެ ތެރެއިން އެންމެ މާތް ވެގެންވާ ނަބީބޭކަލުން ކަމުގައި ވީނަމަވެސް ތަފާތެއްނެތެވެ. އެބޭބޭކަލުންގެ ޒިޔާރަތްތަކަށް، ނުވަތަ ވަޅުލެވިފައިވާ ތަންތަނަށް ގޮސް ނުވަތަ ނުގޮސްނަމަވެސް އެބޭކަލުންނަށް ދުޢާކޮށް މަދަދަށް އެދުމަކީ ކަނޑައެޅިގެން ޝިރުކެވެ. ﷲ ސުބުޙާނަހޫ ވަތަޢާލާ ވަޙީ ކުރެއްވިއެވެ. ((يُولِجُ اللَّيْلَ فِي النَّهَارِ وَيُولِجُ النَّهَارَ فِي اللَّيْلِ وَسَخَّرَ الشَّمْسَ وَالْقَمَرَ كُلٌّ يَجْرِي لأَجَلٍ مُسَمًّى ذَلِكُمْ اللَّهُ رَبُّكُمْ لَهُ الْمُلْكُ وَالَّذِينَ تَدْعُونَ مِنْ دُونِهِ مَا يَمْلِكُونَ مِنْ قِطْمِيرٍ * إِنْ تَدْعُوهُمْ لا يَسْمَعُوا دُعَاءَكُمْ وَلَوْ سَمِعُوا مَا اسْتَجَابُوا لَكُمْ وَيَوْمَ الْقِيَامَةِ يَكْفُرُونَ بِشِرْكِكُمْ وَلا يُنَبِّئُكَ مِثْلُ خَبِيرٍ)) فاطر: ١٣ – ١٤ މާނައީ: “އެކަލާނގެ ދުވާލުގެ ތެރެޔަށް ރޭގަނޑު ވައްދަވައި، އަދި ރޭގަނޑުގެ ތެރެޔަށް ދުވާލު ވައްދަވައި، އަދި އިރާއި ހަނދު ޚިދުމަތްތެރިކުރެއްވިއެވެ. (އެއިން) ކޮންމެ އެއްޗެއް ކަނޑައެޅިގެންވާ މުއްދަތަކަށް ހިނގަހިނގާ ހުރެތެވެ. އެއީ ﷲއެވެ. (އެކަލާނގެއީ) ތިޔަބައިމީހުންގެ ވެރިއިލާހެވެ. ވެރިކަންވަނީ އެކަލާނގެއަށެވެ. އަދި އެކަލާނގެ ފިޔަވައި ތިޔަބައިމީހުން ގޮވައި އަޅުކަންކުރާ ފަރާތްތަކަށް ކަދުރު އޮށެއްގެ ބޭރުގެ ދުލިފަށުގެ މިންވަރުވެސް މިލްކުވެގެން ނުވެތެވެ. ތިޔަބައިމީހުން އެފަރާތްތަކަށް ގޮވިޔަސް، އެފަރާތްތަކަށް ތިޔަބައިމީހުން ގޮވާ ގޮވުމެއް ނީވޭނެތެވެ. އަދި އެގޮވުން އެފަރާތްތަކަށް އިވުނުކަމަށްވިޔަސް، ތިޔަބައިމީހުންނަކަށް އެފަރާތްތަކެއް އިޖާބައެއް ނުދޭނެތެވެ. އަދި ތިޔަބައިމީހުން ޝަރީކުކުޅަކަމާމެދު ޤިޔާމަތްދުވަހުން އެފަރާތްތައް ތިޔަބައިމީހުންގެ ކިބައިން ބަރީއަވާނެތެވެ.”\n2. ޣައިބުގައިވާ ފަރާތަކަށް ކުރާ ދުޢާ:\nތިމާ ދަންނަވާ ދެންނެވުން އަޑުނީވޭ، ނުވަތަ ތިމާއަށް ނުފެންނަ ޣައިބުގައިވާ ފަރާތަކަށް ދެންނެވުމަކީވެސް ދުޢާގެ ތެރެއަށް ޝިރުކު ވަންނަ ވައްތަރުތަކުގެ ތެރެއިން ވައްތަރެކެވެ. އެ އެދޭ އެދުމަކީ އާދައިގެ މީހަކަށް ކުރެވޭފަދަ ކަމެއް ކަމުގައިވީނަމަވެސް ތަފާތެއްނެތެވެ. މިވައްތަރުގެ ތެރެއަށް މަލާކަތް ބޭކަލުންނަށާއި ޖިންނި ފަދަ ޣައިބުގައިވާ ފަރާތްތަކަށް ދުޢާކުރުން ހިމެނެއެވެ. އެހެނީ، އެ މަޚްލޫޤުންތަކަކީ އަޅުގަނޑުމެން އިންސާނުންގެ ލޯމައްޗަށް ޣައިބުގައިވާ ބަޔެކެވެ.\nމިއާއިޚިލާފަށް ﷲ ސުބުޙާނަހޫ ވަތަޢާލާއީ މީސްތަކުން ދަންނަވާ ދެންނެވުންތައް މޮޅަށް އައްސަވާވޮޑިގެންވާ، މޮޅަށް ބައްލަވާ ވޮޑިގެންވާ އިލާހެވެ.\n3. ޙާޟިރުވެ ހުރި މީހަކަށް، ﷲ ސުބުޙާނަހޫ ވަތަޢާލާ ފިޔަވައި އެހެން ފަރާތަކަށް ކުރުން މުސްތަޙީލު ކަންތައްތަކުގައި ދެންނެވުން.\nކުރިން އިސްވެދިޔަ ދެވައްތަރުގެ ދުޢާކުރުމަކީ، މީސްތަކުންނަށް ކުރެވޭވަރުގެ ކަމެއްކަމުގައި ވީނަމަވެސް ނުވަތަ ﷲ ސުބުޙާނަހޫ ވަތަޢާލާ ފިޔަވައި އެހެން ފަރާތަކަށް ކުރުން މުސްތަޙީލު ކަންތައްތައް ކަމުގައިވީނަމަވެސް ޝިރުކުގެ ތެރެއަށް ވަންނަ ދެ ވައްތަރެވެ. ހަމައެހެންމެ ޙާޟިރުވެ ހުރި މީހަކަށް، ﷲ ސުބުޙާނަހޫ ވަތަޢާލާ ފިޔަވައި އެހެން ފަރާތަކަށް ކުރުން މުސްތަޙީލު ކަންތައްތަކުގައި ދެންނެވުމަކީވެސް ޝިރުކެވެ. އެހެނީ، އެފަދަ މީހަކަށް ކިތަންމެ ވަރަކަށް ދުޢާކުރިނަމަވެސް، އެކަންތައްތަކަކީ ފުއްދައިދެވޭނެ ކަންކަމެއްނޫނެވެ. އެފަދަ ކަންތައްތަކުގެ އެންމެހާ ބާރު މިލްކުވެވޮޑިގެންވަނީ ޢާލަމްތަކުގެ ވެރި ﷲ އަށެވެ. މިފަދަ ކަންތައްތަކުގެ ތެރޭގައި ވާރޭ ވެއްސެވުމަށް ދުޢާކުރުމާއި، ބަރަކާތް ލެއްވުމަށް ދުޢާކުރުމާއި، ފާފަފުއްސެވުމަށް ދުޢާ ކުރުން ފަދަ ކަންކަން ހިމެނެއެވެ.\nޙާޟިރުވެ ހުރި މީހެއްގެ ކިބައިން، ظاهري ސަބަބުތަކާއި عادي އަދި ޙިއްސީ މުޢާމަލާތްތަކުގައި މަދަދަށް އެދުން ހުއްދަވެގެންވެއެވެ. މިސާލަކަށް ހަނގުރާމައިގެ ވަގުތުގައި ނުވަތަ ދުޝްމަނަކު އަތުލައިގަތުމުގައި ނުވަތަ މިނިކާ ޖަނަވާރެއްގެ ކިބައިން ސަލާމަތްވުން ފަދަ ކަންތައްތަކުގައި ޙާޟިރުވެ ހުރި މީހެއްގެ ކިބައިން މަދަދަށް އެދެވިދާނެއެވެ. މިއީ ހައްތަހާވެސް ظاهري ޢަމަލުތަކެވެ. ޙިއްސީ ކަންތައްތަކެވެ. ނަމަވެސް މަދަދު ކުރުމުގައި ވަކި ޚާއްޞަ ބާރަކާއި ޚާއްޞަ އަޘަރެއް އެ މީހެއްގެ ކިބައިގައި ހުރިކަމަށް ޤަބޫލުކޮށް، އެ މީހެއްގެ ކިބައިން މަޢުނަވީ ކަންތައްތަކުގައި މަދަދަށް އެދުން ހުއްދަވެގެން ނުވެއެވެ. މިސާލަކަށް ބައްޔަކުން ޝިފާދެއްވުމަށާއި، ޣަރަޤުވުމުން ސަލާމަތްކޮށްދެއްވުމަށާއި، ދަތިކަމާއި ފަޤީރުކަމުން ސަލާމަތްކޮށްދެއްވުމަށާއި، ރިޒުޤު ދެއްވުމަށް އެދުން ފަދަ ކަންތައްތަކެވެ. މިއީ ހައްތަހާވެސް މަޢުނަވީ ކަންތައްތަކެވެ. މިފަދަ އެއްވެސް ކަމަކަށް ﷲ ނޫން ފަރާތަކުން އެދުން ހުއްދަވެގެން ނުވެއެވެ. އެއިލާހު ނޫން ފަރާތްތަކުން މިފަދަކަމަކަށް އެދިއްޖެނަމަ އެވާނީ ޝިރުކަށެވެ. އަދި ހަމައެފަދައިން ظاهري ސަބަބުތަކާއި عادي އަދި ޙިއްސީ މުޢާމަލާތްތަކުގައި ޙާޟިރުވެހުރި މީހަކަށް ޚާއްޞަ ބާރަކާއި ޚާއްޞަ އަޘަރެއް ވާކަމަށް ޤަބޫލުކޮށްގެން ދަންނަވައިފިނަމަ ޝިރުކަކަށްވާނެއެވެ.


Gamuga housing mashroou othee evaluation maruhalaagai: Finance | Mihaaru\nލާމު އަތޮޅު ލިންކު ރޯޑު.-- ފޮޓޯ: ތޮއްޓޭ ފޮޓޯގްރަފީ\nގަމުގެ ހައުސިން މަޝްރޫއު އޮތީ އިވެލުއޭޝަން މަރުހަލާގައި: ފިނޭންސް\n01 އެޕްރީލް 2019 - 12:435comments\nލ. ގަމުގައި އަޅާ 200 ހައުސިން ޔުނިޓުގެ މަޝްރޫއު އޮތީ އިވެލުއޭޝަން މަރުހަލާގައި ކަމަށް ފިނޭންސް މިނިސްޓްރީން މިއަދު ބުނެފި އެވެ.\nއެ މިނިސްޓްރީން ބުނީ ޑިޒައިން އެންޑް ބިލްޑް އުސޫލުން ކުރިއަށްގެންދާ މަޝްރޫއަށް ހުށަހެޅި ބިޑްތައް ބަލައިގެންފައިވާ ކަމަށެވެ. މިހާރު ކުރިއަށްދަނީ އިވެލުއޭޝަން މަރުހަލާ ކަމަށާއި އެ މަރުހަލާ ނިމުމުން ބަޔަކާ ހަވާލުކުރާނެ ކަމަށް ބުންޏެވެ.\nނަމަވެސް އެ މަޝްރޫއަށް ބިޑް ހުށަހެޅީ ކިތައް ފަރާތަކުން ކަމެއް އަދި ކޮން ބައެއް ކަމެއް ސާފެއް ނުވެ އެވެ.\nމި އަހަރު ބޯހިޔާވަހިކަމުގެ ހަ މަޝްރޫއުއެއް އަލަށް ފަށަން ސަރުކާރުން ވަނީ ނިންމާފަ އެވެ. އެގޮތުން އެ މަޝްރޫއުތަކަށް 207 މިލިއަން ރުފިޔާ ހަރަދު ކުރުމަށް ކަނޑައަޅާފައިވެ އެވެ. މީގެ އިތުރުން ހިނގަމުން ދާ ހަ މަޝްރޫއަކާ އެކު 321 މިލިއަން ރުފިޔާ ހައުސިން މަޝްރޫއުތަކަށް އާ ސަރުކާރުން ހޭދަކުރާނެ އެވެ.\nބ. ތުޅާދޫގައި ވެސް 100 ހައުސިން ޔުނިޓް އަޅާނެ ބަޔަކު ހޯދަން އިއުލާނުކޮށްފައިވާއިރު އެ މަޝްރޫއަށް ބިޑް ހުށަހެޅުމުގެ މުއްދަތު އަންނަ ބުރާސްފަތި ދުވަހު ހަމަވާނެ އެވެ. ޅ. ނައިފަރުގައި އަޅާ 100 ހައުސިން ޔުނިޓަށް ބިޑް ހުށަހެޅުމުގެ އެންމެ ފަހު ތާރީހަކީ މި މަހުގެ 17 ވަނަ ދުވަހެވެ.\nއިތުރު ލިޔުންތައް ލ. ގަން ފިނޭންސް މިނިސްޓްރީ ހައުސިން މިނިސްޓްރީ


ޕަބްލިޝްކުރި ތާރީޚް: 29 ސެޕްޓެންބަރު 2019\nޕަބްލިޝްކުރި ގަޑި: 1555\nސުންގަޑި: 07 އޮކްޓޫބަރު 2019 1400\nމިއިދާރާގެ ނަމްބަރ: (IUL)337/337/2019/52 ( 10 ސެޕްޓެމްބަރ 2019) އިޢުލާންއާއި ގުޅިގެން ޝަރުތު ހަމަވާ އެއްވެސް ފަރާތަކުން ކުރިމަތި ލައްވާފައިނުވާތީ އެ އިޢުލާން ބާޠިލްކޮށް އަލުން އެމަޤާމަށް އިޢުލާން ކުރީމެވެ.\nވޭޖް އުޝޫލުން (01 އަހަރު ދުވަހުގެ މުއްދަތަށް)\nސަޕޯޓް ސްޓާރފް ގްރޭޑް 2\nވަޒީފާ އަދާ ކުރަންޖެހޭ ތަން\nކ.މާފުށީ ކައުންސިލްގެ އިދާރާ\n115.66 ރުފިޔާ ( ވަޒީފާއަށް ނިކުންނަ ކޮންމެ ދުވަހަކަށް )\n33.33 ރުފިޔާ ( ވަޒީފާއަށް ނިކުންނަ ކޮންމެ ދުވަހަކަށް )\n-ދިވެހިރާއްޖޭގެ ޕެންޝަނާބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިބިއުޝަން.\n- ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީ ފައިސާ.\nއިދާރާގެ ވެހިކަލްގައި ކުރުމަށް އަންގާ ދަތުރުތައް ކުރުން.\nހަފްތާގެ 05 ދުވަހު ކުނި ނެގުން.\nކޮންމެ ދުވަހަކު އެއްފަހަރު ޕިކަޕް ދޮވެ ސާފު ކުރުން.\nކުރެވޭ ދަތުރުތަކުގެ ރެކޯޑް ލިޔެ ބެލެހެއްޓުން.\nޕިކަޕަށް ދިމާވާ މައްސަލަތައް ޙައްލު ކުރުމާއި ކުރަންޖެހޭ މަރާމާތުތައް އިދާރާއާއި ގުޅިގެން ޙައްލުކުރުން.\nޕިކަޕް ދުއްވުމަށް ބޭނުންވާ ތެޔޮ އޮފީހުގެ ބަޖެޓު ބަލަހައްޓާ ފަރާތާއި ގުޅިގެން ހޯދުމަށް މަސައްކަތް ކުރުން.\nވެހިކަލް ދުއްވުމުގައި ނުވަތަ ބެލެހެއްޓުމުގައި ދިމާވާ އެކްސިޑެންޓްތަކުން ނުވަތަ އެހެން ގޮތަކުންވެސް ލިބޭ ގެއްލުންތައް ލަސްނުކޮށް ވަގުތުން ސްޕަވައިޒަރަށް އެންގުން.\nސެމިނަރ، ވާރކްޝޮޕް އަދި ބައްދަލުވުންތަށް ފަދަ ޕްރޮގްރާތަށް ބާއްވާއިރު ތަންތަން ތައްޔާރުކުރުމަށާއި އެތަންތަނަށް ބޭނުންވާ ތަކެތި ގެންދިޔުން.\nއެއްގަމު އުޅަނދު ފަހަރު ދުއްވުމުގައި ބަލަންޖެހޭ ހުރިހާ ކަންކަމަކަށް ސަމާލުވެ ރައްކާތެރިވުން.\nމީގެ އިތުރުން އިދާރާއިން އަންގާ ވަޒީފާ އާއި ގުޅުން ހުރި ކަންކަން ކުރުން.\nމޯލްޑިވްސް ޓްރާންސްޕޯޓް އޮތޯރިޓީން ޤަބޫލުކުރާ B1 ކެޓަގެރީ ލައިސަންސް ޙާޞިލްކޮށްފައިވުމާއެކު، ލިޔަންކިޔަން ދަތުމާއި، މަޤާމުގައި ކުރަންޖެހޭ މަސައްކަތް ކުރަން އެނގުމާއި، އެމަސައްކަތް ކުރެވޭފަދަ ޞިއްޙަތެއްގައި ހުރި މީހެއްކަމުގައިވުން.\n1 - ފުރިހަމަ ކުރައްވާފައިވާ ވަޒީފާއަށް އެދޭ ފޯމު. މި ފޯމު ސިވިލްސަރވިސް ކޮމިޝަނުގެ ވެބްސައިޓުން އަދި މި އިދާރާއިން ލިބެންހުންނާނެއެވެ.\n2 - ވަޒީފާއަށް އެދޭފަރާތުގެ ވަނަވަރު (ގުޅޭގެ ފޯނު ނަންބަރާއި އީމެއިލް އެޑްރެސް ހިމެނޭގޮތަށް)\n3- ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އިނގޭ ފަދަ ކޮޕީއެއް.\n4- ސިވިލް ސަރވިސް އަށް / ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، ވަޒީފާ އަދާކުރާ އޮފީހުގެ ލިޔުން.\n5-ލިބިފައިވާ ތަޢުލީމީ ސެޓުފިކެޓުތަކުގެ ކޮޕީ؛\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ )\n(ށ) މަތީ ތަޢުލީމުދޭ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\n6-ވަޒީފާގެ މަސައްކަތުގެ ދާއިރާ އާއި ގުޅޭ ކުރުމުއްދަތުގެ ކޯސްތަކާއި ތަމްރީނު ސެޓްފިކެޓްތަކުގެ ކޮޕީ.\n7- ސިވިލްސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓްފިކެޓުގެ ކޮޕީ.\n(ހ) ދަޢުލަތުގެ މުއައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިގޭ ރެފަރެންސް ޗެކް ފޯމް\nނޯޓް: ވަޒީފާއަށް އެދި ހުށަހަޅާ ލިޔުންތަކާއިއެކު، އެފަރާތުން ހާސިލްކޮށްފައިވާ މޯލްޑިވްސް ޓްރާންސްޕޯޓް އޮތޯރިޓީން ގަބޫލުކުރާ B1ކެޓަގަރީގެ ލައިސަންސްގެ ސާފު ކޮޕީ ހުށަހަޅަންވާނެއެވެ.\n- ހާސިލުކޮށްފައިވާ ތަޢުލީމާއި، ތަމްރީނަށް ބަލައިގެން.\n- ޤާބިލުކަން ކަށަވަރުކުރުމަށް އިންޓަރވިއު ކޮށްގެން.\nމަޤާމަށް އެދެންވީގޮތާއި ސުންގަޑި :\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 07 އޮކްޓޯބަރ 2019 ވާ ހޯމަ ދުވަހުގެ 14:00 ގެ ކުރިން، މިއިދާރާއަށް ހުށަހަޅަންވާނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 08 އޮކްޓޯބަރ 2019 އާއި 16 އޮކްޓޯބަރ 2019 އާ ދެމެދު، މާލެއަތޮޅު މާފުށީ ކައުންސިލް އިދާރާގެ މީޓިންގ ރޫމް ގައެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމާއި ފެންވަރާއި ތަޖުރިބާއަށް ބަލައި،ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތެއް ޝޯޓްލިސްޓް ކުރެވޭނެއެވެ.\nއިތުރު މަޢުލޫމާތު ސާފުކުރެއްވުމަށް ގުޅުއްވާނީ މިކައުންސިލްގެ ނަންބަރު 6640073 ފޯނާއެވެ.


France Sattelitethakugai badi harukuranee | Mihaaru\nފްރާންސުން ސެޓެލައިޓްތަކުގައި ބަޑިހަރުކުރަނީ އަމިއްލަ ދިފާއަށް ކަމަށް ދަނީ ބުނަމުން\n01 އޯގަސްޓް 2019 - 07:152comments\nޖައްވުގައި މިލިޓަރީ މަރުކަޒުތައް ބިނާކުރުމަކީ އެމެރިކާއިން ވެސް ކުރަން އުޅޭ ކަމެކެވެ. ޖައްވުގައި ލޭޒާ ހަތިޔާރު ގާއިމުކުރުމާއި ދިފާއީ އައްޑަނަތައް ބިނާކުރުމަކީ ވެސް އެ މީހުން ދެކޭ ހުވަފެނެކެވެ. މައިގަނޑު ގޮތެއްގައި "ސްޕޭސް ފޯސް"ގެ ނަމުގައި މިލިޓަރީ ގޮތްޕެއް، ޖައްވުގައި ބިނާކުރުމަކީ ވެސް އެމެރިކާ އިން ކުލަޖައްސަން އުޅޭ ހުވަފެނެކެވެ. ފްރާންސުން ބުނާ ގޮތުގައި އެ މީހުންގެ ވިސްނުމަކީ ވެސް "ސްޕޭސް ފޯސް"އެއް އުފެއްދުމެވެ.\nޖައްވުގައި ލޭޒާ ބޭނުންކުރަން ޗައިނާއިން ވެސް ބޭނުންވެ އެވެ. އެކަމަކު، ޗައިނާއިން ބޭނުންވަނީ ލޭޒާ ބޭނުންކޮށްގެން ޖައްވުގައި ހުރި ކުނިބުނިތައް ނައްތާލާށެވެ. ޖައްވު ތެރޭގައި، އެނބުރެމުން ސެނބުރެމުން ދާ ސެޓެލައިޓްގެ ބައިތައް، ލޭޒާއިން އަންދާލުމަށް، ޗައިނާ އަދި ޖަޕާނުން ދަނީ ވިސްނަމުންނެވެ.\nލޭޒާ އަކީ ބޭނުންކުރުމަށް ހުށަހަޅާ ގޮތަކުން ފަނާކުރަނިވި ބާރެކެެވެ. އެހެން ނަމަވެސް، އެއީ ސުލްހަވެރި މާނާގައި ބޭނުންހިފައިފި ނަމަ، ބިނާކުރަނިވި ވަސީލަތަކަށް ވެސް ވެ އެވެ.\nފޭސްބުކުން މަސައްކަތްކުރަނީ ލޭޒާގެ އެހީގައި ސެޓެލައިޓް މުވާސަލާތް ހަރުދަނާކުރުމަށެވެ. އެ ގޮތުގައި، އިންޓަނެޓް އަގު ހެޔޮކުރުމަކީ ފޭސްބުކުން ހިންގާ ވަރަށް ބިޔަ ޕްރޮޖެކްޓެކެވެ.\nސެޓެލައިޓްތަކުގައި ބަޑި އަދި ދުޝްމަނުންނަށް ހަމަލާދެވޭ ފެންވަރުގެ ލޭޒާ ހަރުކުރުމަކީ، ފްރާންސުން ކުރި ނަމަ ވެސް ފަނާކުރަނިވި އަމަލަކަށް ވާނެ އެވެ. މިލިޓަރީ އުސޫލުން ވަކި ބަޔަކަށް ބުރެ ކުޅަދާނަވުމަށް ނޫން ގޮތަކަށް، ކަނޑިބަޑި ފަދަ އާލާތްތައް އުފެއްދުމަކީ ބަޔަކު ކުރާނެ ކަމެއް ނޫނެވެ.\nއިތުރު ލިޔުންތައް ފްރާންސް މިލިޓަރީ ސެޓެލައިޓް ސެޓެލައިޓް ސިގްނަލް


ޑެޕިޔުޓީ ޕްރޮޖެކްޓް ކޯޑިނޭޓަރ\nއިއުލާން ނަމްބަރު: IUL)475/475/2020/140)\nދިވެހި ސަރުކާރުން ވަރލްޑްބޭންކުގެ އެހީއާއެކު ކުރިޔަށްގެންދާ ' މޯލްޑިވްސް: އެންހޭންސިންގ އެމްޕްލޯއިބިލިޓީ އެންޑް ރެޒިލިއަންސް އޮފް ޔޫތު' ޕްރޮޖެކްޓަށް ތިރީގައި ބަޔާންކުރެވިފައިވާ މަޤާމަށް މުވައްޒަފަކު ބޭނުންވެއްޖެއެވެ.\nމަޤާމް: ޑެޕިޔުޓީ ޕްރޮޖެކްޓް ކޯޑިނޭޓަރ\nމި މަޤާމަށް ޝަޢުޤުވެރިވެލައްވާ ފަރާތްތަކުގެ ކިބައިގައި ހުންނަންޖެހޭ ތަޢުލީމާއި ތަޖުރިބާގެ ފެންވަރު، އަދި މި މަސައްކަތަށް ހޮވޭ ފަރާތެއްގެ މަސްއޫލިއްޔަތުތަކާއި ޒިންމާތައް އަދި މަސައްކަތް ކުރަންޖެހޭ މުއްދަތު މި އިޢުލާނާއެކު އެޓޭޗް ކުރެވިފައިވާ ޓަރމްސް އޮފް ރެފަރަންސްގައި ބަޔާން ކުރެވިފައިވާނެއެވެ. ޓަރމްސް އޮފް ރެފަރަންސް[email protected] އަށް އީމެއިލް ކުރެއްވުމުންވެސް ލިބިވަޑައިގަންނަވާނެއެވެ.\nޝައުޤުވެރިވެލައްވާ ފަރާތްތަކުން 07 އޮކްޓޯބަރ 2020 (ބުދަ ދުވަހު) ގެ މެންދުރު 14:00 ގެ ކުރިން މިމިނިސްޓްރީގެ އީމެއިލް އެޑްރެސް[email protected] އަށް، އަންނަނިވި ލިޔެކިޔުންތައް ހިމެނޭގޮތަށް އެޕްލިކޭޝަން ހުށަހެޅުއްވުން އެދެމެވެ. ސުންގަޑީގެ ފަހުން ހުށަހެޅޭ އެޕްލިކޭޝަންތައް ބަލައިނުގަނެވޭނެ ވާހަކަ ދެންނެވީމެވެ.\nއެކްސްޕްރެޝަން އޮފް އިންޓްރެސްޓް.\nދިވެހި ރައްޔިތެއްކަން އަންގައިދޭ ކާޑުގެ ނުވަތަ ޕާސްޕޯޓް ކޮޕީ.\nވެލިޑޭޓް ކުރެވިފައިވާ ތައުލީމީ ސެޓްފިކެޓްތަކުގެ ކޮޕީ.\nމަސައްކަތުގެ ތަޖުރިބާ ބަޔާންވެ އެނގޭނޭ ރެފަރަންސް ލެޓަރ (ވެލިޑޭޓް ކުރެވިފައިވާ).\nހުށަހަޅުއްވާ އެޕްލިކޭޝަން އެޑްރެސް ކުރައްވާނީ ތިރީގައިވާ ފަރާތަށް:\nފެން ބިލްޑިން،2ވަނަ ފަންގިފިލާ\nމަޤާމަށް ހޮވުން: - މި މަޤާމަށް ހޮވޭނީ ޝަރުތު ހަމަވާ ފަރާތްތަކާ އިންޓަރވިއު ކުރުމަށްފަހު އިންޓަރވިއުއިން ފާސްވާ ފަރާތެކެވެ. އިންޓަވިއު ކުރެވޭނީ ހަމައެކަނި ޝޯޓްލިސްޓް ކުރެވޭ ފަރާތްތަށް އެކަނިކަމުގައި ދެންނެވީމެވެ. މި މަޤާމަށް ބޭފުޅަކު ހޮވުމުގައި އަމަލުކުރެވޭނީ ވަރލްޑް ބޭންކުގެ "ވޯލްޑް ބޭންކު ޕްރޮކިއަރމަންޓް ރެގިއުލޭޝަންސް ފޯރ އައި.ޕީ.އެފް ބޮރޯވާރސް ތަކަށް ކޮންސަލްޓަންޓުން ހޮވުމުގައި އަމަލު ކުރާ އުސޫލް ، އޮގަސްޓް 2018 " ގައި ވާ ގޮތުގެ މަތިންނެވެ.\n27 ސެޕްޓެންބަރު 2020\nސުންގަޑި: 07 އޮކްޓޫބަރު 2020 1400


STO in Petrol aai Diesel ge agu bodukoffi - AO News\nއެސްޓީއޯއިން ޕެޓްރޯލާއި ޑީސެލްގެ އަގު ބޮޑުކޮށްފި\nއެސްޓިއޯގެ ތެޔޮ އުފުލާ ބާޖެއް\nރާއްޖޭގައި ފުޅާ ދާއިރާއެއްގައި ތެލުގެ ވިޔަފާރިކުރާ އެސްޓީއޯއިން ވިއްކާ ޕެޓްރޯލާއި ޑީސެލްގެ އަގު ބޮޑުކޮށްފިއެވެ.\nއެސްޓީއޯއިން ވަނީ މިއަދުން ފެށިގެން ޑީސަލް ލީޓަރަކުން 48 ލާރި އަދި ޕެޓްރޯލް ލީޓަރަކުން 37 ލާރި ބޮޑުކޮށްފައެވެ. އެގޮތުން މިހާރު ޑީސަލް ލިޓަރެއް ވިއްކާނީ 9.19ރ. އަށެވެ. އަދި ޕެޓްރޯލް ލީޓަރެއް ވިއްކާނީ 8.44 ރ. އަށެވެ.\nމިބަދަލު އައުމުގެ ކުރިން ޕެޓްރޯލް ލީޓަރެއް ވިއްކީ 8.07 ރުފިޔާ އަށެވެ. އަދި ޑީސަލް ލީޓަރެއްގެ އަގަކީ 8.71 ރުފިޔާ އެވެ.އެސްޓީއޯއިން ބުނީ އެކުންފުނިން ވިއްކާ ޑީސެލާއި ޕެޓްރޯލްގެ އަގުބޮޑުކުރަން ޖެހުނީ ދުނިޔޭގެ ބާޒާރުގައި ތެލުގެ އަގުތައް ހުއްޓުމެއްނެތި އުފުލެމުން ދިއުމާއި ގުޅިގެން ކަމުގައެވެ.\nއެސްޓީއޯއިން އެންމެ ފަހުން ތެލުގެ އަގަށް ބަދަލެއް ގެނެސްފައިވަނީ މިދިޔަ އަހަރުގެ މާޗު 21 ވަނަ ދުވަހުގަ އެވެ. އެފަހަރު އެސްޓީއޯއިން ވަނީ އެކުންފުނިން ވިއްކާ ޕެޓްރޯލާއި ޑީސެލްގެ އަގުތައް އޭގެ ކުރިން ހުރި ވަރަށްވުރެ ކުޑަކޮށްފަ އެވެ.\n(ސްޓޭޓް ޓްރޭޑިންގް އޯގަނައިޒޭޝަން (އެސްޓީއޯޕެޓްރޯލާ އި ޑީސެލް\nކުރެހުމުގެ ހުނަރު ދައްކާލައިގެން އަގުބޮޑެތި އިނާމްތަކެއް ހޯދުމުގެ ފުރުސަތު އެސް.ޓީ.އޯ އިން ހުޅުވާލައިފި\nހުޅުދޫ، ދިގުމުއްތަކަށް ބޭސް ބޭނުންކުރާ ފަރާތްތަކުގެ ދަފްތަރުގައި ނޯޓުކުރުމުގެ ފުރުސަތު ހުޅުވާލައިފި\nތެލުގެ ވަގު ވިޔަފާރީގެ މައްސަލަ ރިވިއުކުރަން އޭސީސީން ނިންމައިފި\nޞިއްޙީ ދާއިރާގެ ބޭނުމަށް އެތެރެކުރާ އިތުރު ބާވަތްތަކެއްގެ ޑިއުޓީ މަޢާފުކޮށްދެއްވައިފި


Fuluhun Gengulhen Jehenee Soatu Laigen, Hangandeh Fadha Boot Akah Aruvaigen - Mohamed Rasheed - Vaguthu\nފުލުހުން ގެންގުޅެން ޖެހެނީ ސޯޓު ލައްވައިގެން، ހަންގަނޑެއް ފަދަ ބޫޓަކަށް އަރުވައިގެން- މުހައްމަދު ރަޝީދު\n1 އަހަރު ކުރިން ( ޖޫން 15, 2020 )\nމައްޗަންގޯޅި އުތުރު ދާއިރާގެ މެމްބަރު މުހައްމަދު ރަޝީދު (ބޯދިގު)\nދިވެހި ފުލުހުން ތިބެން ޖެހޭނީ ސޯޓު ލައިގެން، ދަނޑިބުރި ދީފައި މަގުމައްޗަށް ނެރެފައި ކަމަށް މައްޗަންގޯޅި އުތުރު ދާއިރާގެ މެމްބަރު މުހައްމަދު ރަޝީދު (ބޯދިގު) ވިދާޅުވެއްޖެއެވެ.\n"2008 ވަނަ އަހަރު އަޅުގަނޑުމެންގެ ރައީސް ނަޝީދު ވަޑައިގެން ޖަލުގަ މަރުވެފަ އަދި މަރާފަ ތިބި ބައެއްގެ ކަށިތަކުގެ ވާހަކަ ދެއްކި ދުވަސްވެސް އަޅުގަނޑު ހަނދާން އެބަ ހުރި" މުހައްމަދު ރަޝީދު ވިދާޅުވިއެވެ.\nއޭނާ ވިދާޅުވީ، އެސްއޯ ފުލުހުން އުފައްދައިގެން އުޅެނީ ރައްޔިތުންނަށް އަނިޔާ ކުރުމަށާއި ބިރު ދައްކައި ޖެއްސުން ކުރުމަށް ކަމަށެވެ. އެހެން ކަމުން ޖުޑީޝަރީ އިސްލާހުވުމުގެ ކުރިން ފުލުހުން އިސްލާހު ކުރަން ޖެހޭ ކަމަށް އޭނާ ވިދާޅުވިއެވެ.\nމުޖުތަމައު ތެރޭގައި ހިނގާ ކުޑަކުދިންނަށް ޖިންސީ ގޯނާ ކުރާ މައްސަލަތަކާއި މަސްތުވާތަކެތީގެ މައްސަލަތަކާއި ޖަލުގައި ހިނގާ ކަންކަ ބަލާނެ ފުލުހަކު ނެތް ކަމާއި އެކަމަށް އެއްބާރު ނުދޭކަން ފާހަގަ ކޮށް އޭނާ ވަނީ ފުލުހުން ގެންގުޅެން ޖެހޭނީ މޮޅެތި ބަޑި ނުދީ، ސަރުދާރުންގެ ގޮތުގައި ކުދި ދަނޑިބުރި ދީގެން ކަމަށް ވިދާޅުވެފައެވެ.\nއިތުރު ބާރެއް ފުލުހުންނަށް ދީފިނަމަ މާ ނުބައި ކަންކަން ވެގެން ދާނެ ކަމަށާއި ފުލުހުންގެ މުއައްސަސާ ބަދަލު ކޮށް ލާމަރުކަޒު ކުރަން ޖެހޭ ކަމަށާއި ބަދަލު ކުރާއިރު، އޭރަކު ވެރިކަމަށް އަންނަ ބަޔެއްގެ މަޖިލީހުން އެތަނަށް ބާރު ހިންގެން ޖެހޭނެ ކަމަށް އޭނާ ވިދާޅުވިއެވެ.\nއެމެރިކާގެ ފުލުހުން ގޮތަށް މާ ސްމާޓް އެއްޗެހި ދީގެން ގެންގުޅޭ ވަރަށް ވުރެ ދިވެހި ފުލުހުންގެ އަހުލާގު ދަތް ކަމަށް އޭނާ ވަނީ ވިދާޅުވެފައެވެ.\n"އެބޭފުޅުންގެ ޔުނިފޯމަށްވެސް ބަދަލެއް ގެންނަން. ކާކީ ކުލައިގެ ސޯޓު ބުރިއެއް ލައްވާފައި، ތަންކޮޅެއް ދިގު ސްޓާކީނެއް ލައްވާފައި ހަންގަނޑެއް ކަހަލަ ބޫޓޫ ގަނޑަކަށް އަރުވައިގެން މާލެ ތެރޭގައި ގެންގުޅެންވީ" މުހައްމަދު ރަޝީދު ވިދާޅުވިއެވެ.\nއާމްދަނީ އެންމެ ދަށްކޮށް ލިބުނީ ވިސާމް، މޮސްޓާ، އަދި ދިއްދޫ ވަހީދަށް\nއެމްޑީޕީ މީހުން ދީނަށްވުރެ ޕާޓީދެކެ ލޯބިވޭ: މެންބަރު ނަޝީދު\nޖޫން 15, 2020 17:07\nކާކު މީ. މާ ފެންމައްޗަށް އަރައިގެން މިއުޅެނީ.\nޖޫން 15, 2020 17:09\nބޯދިގު ކަލޭގެ ކޮއްކޮވެސް އެއީ މީހުނަށް އަނިޔާ ކުރާ މީހެއް.. ކޮރަޕްޝަން މައްސަލައިގަ ސިފައިންގެއިން ކަނޑާލީވެސް... ކަލޭގެ ބައްޕަ އަކީ ވެރިކަމަށް ބޫތު ކައިފަ ހުރި މީހެއް.. ކަލެއާއި ކަލޭގެ އާއިލާ އަހަރެމެނަށް ނޭނގޭނެޔޭ ހީނުކުރާތި... މާމޮޅަށް ވާހަކަ ތިދައްކަނީ\nޖޫން 15, 2020 17:25\nޓު ޕްރޮޓެކްޓް އެން ސާރވް ޖަހައިގެން ފުލުހުން މަގުތަކަށް ނިކުންނަން ލަދުގަންނަ ހިސާބަށް މިވެރިކަމަށް އައި އެމްޑީޕީން ކަންތަށް ކުރަމުން މިދަނީ. އެބައެއްގެ ބޭނުން ޖެހޭނީ ހެޔޮވަރު ކަމެއް ލައިގަތީމާ. ކޮންމެ ފަހަރަކު އައިސް ފުލުހުންގެ ގަދަރު ކުޑަކުރުމަކީ މިމީހުންގެ އާދައެއް.\nޖޫން 15, 2020 17:27\nޖޫން 15, 2020 17:38\nމަށަށް ހީވަނީ މީނަހެން ބޭރައް ލާންވީ ސޯޓު ލައްވާފަ ދަނޑިބުރި ދީފަ. ޙެހެހެހެ. ބޯބުރާންތިން ތިބޭ ޖޯކު މަޖިލިސް. ޜައްޔިތުންނައް ފައިދާ ހުރި ކަމެއް ކޮއްބަލަ ބޭކާރު ކޮސް ނުގޮވާ ތިބެ. ބޯ ހަލާކު.\nޖޫން 15, 2020 17:43\nމިގޮލާޔައް މި ކިޔޭ އެއްޗެއް އެބަ އެގޭބާ؟ ޢަލްކަހޯލް ޓެސްޓެއް ކުރުން މުހިންމު\nޖޫން 15, 2020 17:50\nމަގޭ ކައިރިއަށް ހަމަ އަންނަނީ ހިނި. ފުލުހުންނާއި އެމީހުންގެ އާއިލާތައް މި ޖާހިލުންނަށް ވޯޓް ދިނީ. މިގައުމުގައި ތިބި އެންމެ ނިކަމެތިންގެ ވޯޓް މިމީހުނަށް ދިނީ. ބޯކައިލައިގެން މަޖްލިހަށްވަދެ މިދިމާކުރަނީ މިނިކަމތިންތަކުގެ ދުވަސްދުއްވާލަން.\nޖޫން 15, 2020 17:55\nކަލޭ އެއްޗެއް ބޯންވީނު! ކާކު ކަލޭތީ؟ މާދަމާ ކަލޭ ތިތާތެރޭ ނުހުންނާނެ! ތިތަންތަނުން ދަމާ ނެރޭ ދުވަސް ހަމަ އައިސްދާނެ! ކަލޭވެސް ޖެހެނީ ކަލޭ ތިބުނާ އެއްޗެއް ލައްވައިގެން ގަން ހިންގަން!! ދިވެހި ރައްޔިތުންނަށް އަނިޔާވެރިވެ އިހާނެތިގޮތް ހަދަން ގޮވަން އެކަމަށް ހިތްވަރުދޭން ކަލޭތީ ކާކުހޭ!! ކަލޭތީ ނައިފަރު ދާއިރާގެ މެމްބަރަށް އަނިޔާކުރި މީހުންގެތެރެއިން އެކަކު!! އެކަންވެސް ކަލޭ ހަނދާނުގައި ބަހައްޓާތި!!\nޖޫން 15, 2020 18:01\nމަޖިލީހުގެ މެންބަރުން ދެފަރާތުގައި ދެ އަހިފަތް ޖަހައިގެން ލަކުޑި މަރަވަޅިއަކަށް އަރައިގެން މޫނުގައި ދެލިކުރަހައިގެން މަޖިލީހަށް ދާންޖެހޭގޮތަށް ގާނޫނެއް ހަދާލަން މަޖްލީހަށް ދަންނަވާލަން. ޕާސަނަލިޓީއާ އަޚްލާގާ ސިފައާ ވަރަށް ގުޅޭނެ.\nމެމްބަރުން ފުރަތަމަޖެހެނީ ކިޔަވަން\nޖޫން 15, 2020 18:05\nމިއަނިޔާވެރިކަމާ ނޭއްގާނީކަމާ ދެކޮޅަށް މިގައުމުގެ ހުރިހާ ރައްޔިތުން މިހާރުން މިހާރަށް ނިކުންނަންވީ. އަޑު އުފުލަންޖެހޭ. ލަސްނުކުރައްވާތި. މިއީ އެއްގޮތަކަށްވެސް އަޅާނުލާ ތިބެން ހަމަ ހެޔޮވާ ވަރުގެ ކަމެއްނޫން. މިއޮތީ ހަމަ ހަލާކާ ނޭއްގާނީކަން ކުރިއަށްނެރެ ބަލާވެރިކަމެއް ދިމާވެފަ!\nޢަޅެ ކެރެންޗާ ތިކަން ކޮށްބަލަ ކަލޭމެން ކިއާއެއްޗަކަށް މި ޤައުމަކު ލޭ ހިންގާ ދަރިޔެއް ބޯ ނުލަބާނެ. ބޭފުޅާ ތި ގެއަށް ވަދެވުމުން ހިތައް އަރަނީ ރަސްކަމުގެ ތަހުތުގައި ހުރެވުނީ ކަމަށް ތަށް. މާކުރިންވެސް އިންގޭ ތި މޮޔަ ގޮވާނެކަން.\nޖޫން 15, 2020 18:38\nއެމްޑީޕީ އެންމެން ސޯއްޓު ލައްވާފަ ގަންބޫޓައް އަ ރުވާފަ ދަނޑިބު ރިޔާ ވަޅިޔާ ދީފަ ނެ ރިފަ ބައިތިއްބަންވީނު ކަލޭމެން ނުލާހިކު ކު ރާހިތްވާ ކަމެއްުނުއެއީ ބު ރާންތިޔާ\nޖޫން 15, 2020 18:44\nމަޖިލީހުގައި މެމްބަރުން ވަންންއިރު ޗެކްކުރަން ބްރީތް އެނަލައިޒަރ އެއް ބައިންދަން ފާސްކޮއްލަބަލަ، ގުނބޯ ނަަލުވާ.....\nބަލަ ދިވެހި ފުލުހުންނަކީ އަހަރެމެންގެ ދަރީން ، ތިތާގަ ހަމަހޭގަ ކުރެގެނަ ތި ކިޔާ އެއްޗެއް ކިޔަންވީނު..\nޖޫން 15, 2020 19:34\nދަނޑިބު ރި ދީފަ ބަޔަކު ބައިތިއްބަންވީ މަޖިލިސް ތެ ރޭގަައި ތިޔަކަހަަލަ ޖާހިލު ގޮތް ކުޑަ މީހުން ހަންމތަކު ރަން\nޖޫން 15, 2020 19:43\nފުލުހުން މަގުމައްޗަށް ނެރުމުގެ ކުރިން ހަކުރާގޭގައި ހަދާފައި ހުރި ތަނަށް ވަކަރުގޭ ކުދިން މުންޑުބުރިއާއި ކަނޑިކިބުރި އަންދަވާފައި ފޮށާއަޅުވާފައި ހުދުކާފޫރު ލައްވާފައި ކަނޑިން ކަޅިކޮށްފައި ވައްދަންވީ.\nޖޫން 15, 2020 19:46\nމީނަ މަޖިލީހަށް ދާންވީންނު ބޮކްސާ ލައިގެން\nޖޫން 15, 2020 19:49\nކަލޭގެ ސައިޒް އޮޅުނީދޯ؟ ކަލޭސައިޒްވާނީ ތިބުނާ\nސޯޓްބުރިއަންދަވާފާކަން ހަނދާންކުރާށެ. ތީ އެއްވެސް ފެންވަރެއްނެތް ލާޗާރީން ތިތަނަށްވަނީމާ ވާގޮތެ\nޖޫން 15, 2020 20:35\nދެންފަހެ މިހިރަ ފެންނަ ބޯދިގު ރަޝީދޭ ކިޔު ދެއުޅިއެއްނުވާ މުސަޅު ހިފާ ސޯޓުބުރި ލައްވައިގެން ގަންހިންގުވަން އަޅުގަނޑު ޙުކުމް ކޮށްފީމެވެ.\nޖޫން 15, 2020 20:37\nބޯދިގެއް ކަރުދިގެއް ކިޔާނެކަމެއް ނެތް. މީނަގެ ބޮލުގެ ޓެސްޓެއް ހަދަން ފޮނުވާ. މަޖިލީހަށް މިކަހަލަ އެއްޗެހިލީމަ ދުނިޔޭގެ ކުރިމަތީ ރާއްޖެދަނީ ބަދުނާމުވަމުން.\nޖޫން 15, 2020 20:57\nބޯދިގު ވިޔަސް މޮޔަވާހަކަ ދައްކަން ނޫނީ ދައްކަން ނޭގެންޏާ އަގަމަޑުން ލައިގެން ހު ރެވޭތޯ ބަލާލަ. ބޯދިގު މަގުމަތީ ގޮޑުކޮށް އުމު ރު ހުސްކޮށްލިއަސް އެފަދަ ތަންތަނުގައި އެއުޅެނީ އެންމެ ޅަޒުވާން އުމު ރުން ފެށިގެން ގައުމުގެ ހިދުމަތުގައި. ބޯދިގަށް އިގޭބާ މިހާ ރުގެ ކޮމިޝަނަޜު އެއީ އޯލެވެލްއިން ޔޫސެޓް ހިފައިގެން ސިފައިންގެއަށް ވަދެ އެގޮތުގައި 15 އަހަ ރު ހު ރެފައި އެމްޑީއެން މީހުންނާ ގުޅިގެން ދެއަހަ ރަކު ލާދީނީ ކިޔަވައިން އައިސް އުޅޭ މީހެއްކަން.\nޖޫން 15, 2020 21:00\nކަލޭތީ ކާކު ކަލޭސޯޓުބުރި ލައްވަންވީ ކަލޭހީނުކުރާތި މަޖިލިހުގެ މެންބަރެއްވީމަ ތިފާޑައުޅެވިދާނެ ކަމައް\nޖޫން 15, 2020 21:24\nތީކާކު ފުލުހުން ފުލުހުންނޭ ކިޔަން؟ ފުލުހުންގެ ސްޕެލިންވެސްނޭނގޭ މީހަކު! ވައްކަންކޮށްގެން މާރާމާރީހިންގައިގެން ދެންހުރިވެސް ނުބައިކަމެއްކޮށްގެން ގޮސް ޕާޓީއަކަށް ބޯކޮށްޕާލައިގެން ހޮވުނީ ގަމާރުންގިނަ އަވަށަކުން! ފުލުހުންނާ ނުބެހެއްޗޭ! ކުރިންވެސް ވެއްޓުނުހެން ވެއްޓިދާނެ!\nޖޫން 15, 2020 21:56\nޑްރަގް ނެޓްވޯކްތަކާ ގުޅުންތިބި މީހުން ފުލުހުންދެކެ ވަރަށް ބިރުގަންނާނެ\nޖޫން 15, 2020 22:02\nފިރިހެނުންގެ ފަލަމަސްގަނޑު ބަލަންތަ މިއުޅެނީ\nޖޫން 15, 2020 22:16\n"ފުލުހުންގެ މުއައްސަސާ ބަދަލު ކޮށް ލާމަރުކަޒު ކުރަން ޖެހޭ ކަމަށާއި ބަދަލު ކުރާއިރު، އޭރަކު ވެރިކަމަށް އަންނަ ބަޔެއްގެ މަޖިލީހުން އެތަނަށް ބާރު ހިންގެން ޖެހޭނެ ކަމަށް އޭނާ ވިދާޅުވިއެވެ" މިހެން ހެދީމާ ކަލޯމެން ތި ކިޔާ ޑިމޮކްރަސީ އަށް ވާނީ ކިހިނެތް ހަހަހަހަ ވާނުވާ ހަމަހޭގައިތޯ\nޖޫން 15, 2020 22:31\nޕޮލިހުންނޭ މީނަޔައް ކުޅިސަމާދައްކާލަބަލަ...އަހަ ރެމެން އާމުން ޕޮލިހައް ސަޕޯޓްދޭނަން. ހިތުހު ރިހާބީދައިން ވާހަކައެއްނުދެއްކޭނެ.\nޖޫން 15, 2020 22:33\nކަލޯ ސޯޓްބުރި ލައްވަންވީ ކަލޯ.\nޖޫން 15, 2020 22:48\nތިވަރު ދެން ތަންފުކެއް ބޮޑު ނުކިޔަވާ ހުއްޓަސް. ތިޔައްވުރެ ކުޑަ ތަންކޮޅެއް ނަމަވެސް އެބަޖެހޭ ވާނުވާ އެނގޭ ވަރު މައްޗަށް ޖައްސާލަން. ތިތާ ރައީސަކަށް ބައިންދާފަ ތީނަ ބޯބުރާންތީގެ ހާލުވެސް މިނަށްވުރެ ބޮޑުވީމަ ވާނީ ތިހެން ދެން.\nޖޫން 15, 2020 22:50\nމިބޭފުޅާ ހޮވިމީހުންވެސް މިހާރު ތިބީ ލަނދުން\nޖޫން 15, 2020 23:16\nކަލޭމެންތީ އެންމެނުބައިބަގަ، ފުލުހުންވެސް އަދި އެހެން މުއައްސަސާތައްވެސް ގޯސްކޮށް ވައިރަސް ޖައްސަނީ ކަލޭމެން ތީ ކޮވިޑު-19 އައްވުރެންވެސް ނުބައިވައިރަސްއެއް، ތިޔަވައިރަސް ފިލާނެ ވެކުސިންއެއް ނުވެސް ހޯދޭނެ\nފުލުހުންއެއްނޫން ސޯޓުބުރިއެއް ލައްވާފައި ދަނޑިބުރިއެއް ދީފައި މަގުމައްޗަށް ނެރެންވީކީ. ކަލޭމެން ބައިތިއްބަންވީ ދަނޑިފަނުން ތަނެއްހަދާފައި، ފާރޮއްޓާ ކަޅުސައިދީފައި މަހުމުސާރައަށް 12 އަނާދީފައި\nމާސްމާޓް އެއްޗެހި ލައްވާފައި ކަލޭމެން ބައިތިއްބަން ނުޖެހެނީ! ކީއްކުރާބައެއްތީ؟ ގޯނިމުންޑު ރަނގަޅުވާނެ ތިޔަބައިމީހުން ކޯޅެން! ގޮނޑިމޭޒުގެ ބަދަލުގައި ކަށިކެޔޮ ހޮޅުއަށި ބަހައްޓަންވީ ތިތާ!\nފުލުހުންގެ ހުވައަށް އިންސާނީހައްގުގެ ވާހަކަލާންއުޅެނީ ކީއްކުރަންބާ؟ ކުރީގެރައީސް ވަޙީދުއަށް އެއްކަލަ އިންސާނީހައްގު ހުވަޔަށްލާން އުޅޭމީހުން ފާޑުފާޑުގެ ނަންނަމުން ގޮވައި ނަގަނީ ތިޔަމަޖިލިސްގައި1 ދެންކީއްކުރަން ހުވާބަދަލުކުރަނީ؟\nތިމާމެންހިތުން ތިމާމެންވަރެއްނެތް! ތިނޫނީ އަމިއްލަބޮނޑި ތިމާމެން އަމިއްލަޔަށް ބޮޑުކުރާ ބައެއްކޮބާ/ އިއްޒަތްވެސް އަމިއްލަޔަށް! މުސާރަވެސްއަމިއްލަޔަށް! ކާނެވަރުވެސް އަމިއްލަޔަށް! ތިތަނުގަ ތަންފޮޅަންވެސްއުޅޭނެ ތިއައްވުރެން ފެންވަރުރަނގަޅުމީހުން! އަމިއްލަޔަށް ބަރަހަނާވެ ސޯޓުބާލަން އުޅުންބުއްދިވެރިއެއް ނުވާނެކަން ހަނދާންކުރޭ!\nޖޫން 15, 2020 23:25\nކަލޯ ހާދަ ބިރެކޭދޯ ތި ގަންނަނީ ޕޮލިހުންދެކެ، އާންމުކޮށް ކުރިމިނަލް މައިންޑް މީހުނަން ވާގޮތެއްތީ.\nޖޫން 15, 2020 23:31\nމިއީ، ކޮން ބިތާއެއްތޯ؟\nޖޫން 15, 2020 23:32\nޙޫން ތިހެން ފުއްޕަން ހަދައިގެން ކުރިންވެސް ގޮސް ވީ.\nޖޫން 15, 2020 23:46\nމިމީހުންގެ މައި ބުއްޅަ ބުނެގެން ކިޔާހާއެއްޗެހތި މީ....މަޖިލީހުގެ ޗެމްބަރު މިހީހުނާ އެކު ދޮވެލާ....\nޖޫން 16, 2020 00:37\nމީގެ 25 އަހަރު ކުރިންސުރެ ހެންވޭރު ކޮޅު ގަރާޖެއްގައި ސޯޓްބުރި ލައިގެން އުޅެފަ ޓައީއަޅަން ޖެހުނީމަ މާޒީ ހަނދާންވީ ތޯއްޗެއް. ޢަހަރެމެން ސްކޫލަށް ދާއިރު ސޯޓުބުރި ލައިގެން ތުބުން ފުމެންހުރި މީހަކަށް ބިލަކަށް ހިޔާލު ހުށަހަޅަންޖެހުނީމަ ވާނެ އެހެންވެސް. ކީކުރާނީ. ށަރުތެއް ނެތި، ގަރާޖަށް ދިޔަ އެންމެންގެ ވޯޓުން ގޮވިފަތިޔޮތީ\nޖޫން 16, 2020 00:39\nމިފަހަރު މިއޮތީ އަސާސީ ކްލާސް ނަގާދެންޖެހޭ މަޖިލީހެއް\nޖޫން 16, 2020 02:29\nމީހަކު ދިވެހި ފުލުހުން އަތުން ފުޑެން އުޅޭ ވަސް އެބަދުވާ?\nޖޫން 16, 2020 11:57\nކަލޭކިޔާއެއްޗެއް އަޑުއަހާނީ ހަސަން ލަތީފާ އަންގަބޮޑު ކާއީލް އަދި ދޮންބިލެއް ދިވެހި ރައްޔިތުން މިާާހާާރު ކަލޭދައްކާ ވާހަކަ ބަލައެއް ނުގަނޭ\nޖޫން 16, 2020 12:18\nމިޔަދު އަޅުގަނޑު ހޮވާ ލަން އެއްފަހަރާ މުޅިޅިމުއަށްސަސާ ޢިސްތިޢުފާ ދެއްވާށޭ\nތިޔަ ބޭފުޅުންގެ އަގުވަޒަން ނުކުރާ ބަޔަކާ ދޭތެރޭ


NIC Ge Raees Ge Magaamun Sulaiman Vaki Kuran Raees Ah Lafaa Dheefi | Hathaavees\nއެންއައިސީގެ ރައީސްގެ މަގާމުން ސުލައިމާން ވަކިކުރަން ރައީސަށް ލަފާ ދީފި\nނޭޝަނަލް އިންޓަގްރިޓީ ކޮމިޝަން (އެންއައިސީ)ގެ ރައީސް އަހުމަދު ސުލައިމާން މަގާމުން ވަކި ކުރެއްވުމަށް ރައީސް އިބްރާހީމް މުހައްމަދު ސޯލިހަށް ލަފާ އެރުއްވުމަށް ރައްޔިތުންގެ މަޖިލީހުން މިއަދު ފާސްކޮށްފިއެވެ.\nރައްޔިތުން މަޖިލީހުގެ މިއަދުގެ ޖަލްސާގައި ނެގި ވޯޓުގައި ސުލައިމާން މަގާމުން ވަކި ކުރެއްވުމަށް ރައީސަށް ލަފާ އެރުއްވުމަށް ފާސް ކުރެއްވީ 58 މެންބަރުންގެ ވޯޓުންނެވެ.\nސުލައިމާން އެންއައިސީގެ ރައީސްގެ މަގާމަށް އައްޔަން ކުރެއްވީ 2018ވަނަ އަހަރުގެ މާޗު މަހުގެ އެއްވަނަ ދުވަހުއެވެ. އޭނާ އަކީ އިލެކްޝަންސް ކޮމިޝަނުގެ ކުރީގެ ރައީސެވެ.\nPrevious ހައިކޯޓުގެ ފަނޑިޔާރުގެ މަގާމުން ހަސަން އަލީ އިސްތިއުފާ ދެއްވައިފި\nNext ކައުންސިލްތައް އުވާލުމަށް ޖާބިރު ހުށަހެޅި ގަރާރު ބޭރުކޮށްލައިފި


SunOnline: 'India out' kuran raajjey gai govanee ISIS in : Raees Nasheed\n'އިންޑިއާ އައުޓު' ކުރަން ރާއްޖޭގައި ގޮވަނީ އައިސިސް ޖަމާއަތުން އިން: ރައީސް ނަޝީދު\nމުއާވިޔަތު އަންވަރު 13 Sep 2020, 19:14\nއެމްޑީޕީގެ ގައުމީ މަޖިލީހުގެ ތެރެއިން ޕާޓީގެ ރައީސް ވާހަކަ ދައްކަވަނީ\nއިންޑިއާ އައުޓު ނުވަތަ ރާއްޖޭގައި ތިބޭ އިންޑިއާ ސިފައިން ފޭބުމަށް ގޮވަމުން ދަނީ އައިއެސްގެ ސެލް ތަކުން ކަމަށް ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nއެކަމާ ގުޅިގެން އިންޑިއާއާ ގާތް ގުޅުމެއް ބާއްވަވާ ރައީސް ނަޝީދު ކުރެއްވި ޓްވީޓެއްގައި ވިދާޅުވީ، އިންޑިއާ އައުޓޭ ކިޔައި ގޮވަނީ ރާއްޖޭގައި ހަރަކާތްތެރިވާ އައިއެސްގެ ސެލްތަކުން ކަމަށާއި އެކަން މިހާރު ބައިނަލްއަގްވާމީ ގިނަ އިދާރާތަކަށް ސާފުވާނެ ކަމަށެވެ.\n"ޕީޕީއެމް/ޕީއެންސީ އިން މި ޝިޔާރު ބޭނުންކުރަން އެދެނީ ނަމަ ތިޔަ ބާރު ދެވެނީ އައިއެސް އިން މި ރާއްޖެ ހިފުމަށް،" ރައީސް ނަޝީދު ވިދާޅުވި އެވެ.\nއިންޑިއާއިން ރާއްޖެ ހަދިޔާ ކޮށްފައިވާ ދެ ހެލިކޮޕްޓަރު ދުއްވުމަށް އެގައުމުގެ އަސްކަރިއްޔާގެ ސިފައިން ރާއްޖޭގައި ތިބިއިރު މިދިޔަ ހަފްތާގައި އެ ގައުމުގެ ދެ ޑޯނިއާ ފްލައިޓް ވެސް ވަނީ ރާއްޖެ އައިސްފަ އެވެ. ނަމަވެސް ދެ ޑޯނިއާގެ ތެރެއިން އެއް ފަލައިޓް އެ ދުވަހު އަނބުރާ އެ ގައުމަށް ދާނެ ކަމަށް ދިވެހި އަސްކަރިއްޔާއިން ވަނީ ބުނެފަ އެވެ. އަދި އަނެއް ޑޯނިއާ އަކީ އެމްއެންޑީއެފްއާ ގުޅިގެން ތަމްރީނެއް ކުރިއަށް ގެންދިއުމަށް އައި ފްލައިޓެއް ކަމަށް ދިވެހި އަސްކަރިއްޔާއިން ވަނީ ބުނެފަ އެވެ.